Yehowa Nyɔŋmɔ Musuŋ Tsɔɔ lɛ Waa yɛ Ewebii lɛ Ahe | Tsi Obɛŋkɛ\n1, 2. (a) Te yoofɔyoo feɔ enii ehaa tɛŋŋ kɛji ebi abifao miifó lɛ? (b) Mɛɛ henumɔ ko yɔɔ ni mli wa po fe yoofɔyoo musuŋtsɔlɛ?\nABIFAO ko bɔi yaafo waa yɛ nyɔɔŋ teŋ. Amrɔ nɔŋŋ pɛ kɛkɛ ni enyɛ hiɛ tsɛ̃. Enyɛ lɛ wɔɔɔ jogbaŋŋ dɔŋŋ tamɔ bɔ ni ewɔɔ daa lɛ—kɛ hoo lɛ, kɛjɛ beni efɔ́ ebi lɛ kɛbaa nɛɛ. Ekase ni ele srɔtofeemɔ ní yɔɔ ebi abifao lɛ yaafoi srɔtoi lɛ amli lɛ mli. Enɛ hewɔ lɛ, enyɛɔ eleɔ kɛji abifao lɛ tsɔɔ akɛ esa akɛ eha lɛ fufɔ, aloo ewó lɛ fioo, loo efee nɔ kroko ní he hiaa lɛ lɛ eha lɛ. Shi bɔ fɛɛ bɔ ni yiŋtoo hewɔ ní abifao lɛ fóɔ lɛ ji lɛ fɛɛ sɛɛ lɛ, nyɛ lɛ foɔ edaaŋ. Etsui nyɛŋ eha eku ehiɛ efɔ̃ ebi lɛ hiamɔ nii anɔ.\n2 Musuŋtsɔlɛ ní yoofɔyoo nuɔ he ehaa emusuŋ bi lɛ fata henumɔi ní mli wa fe fɛɛ ní adesai le jogbaŋŋ lɛ ahe. Shi kɛlɛ, henumɔ ko yɛ ní mli wa kwraa fe nakai shii abɔ—no ji Yehowa, wɔ-Nyɔŋmɔ lɛ mɔbɔnalɛ ní haa emusuŋ tsɔɔ lɛ lɛ. Nɛkɛ su ní asumɔɔ waa nɛɛ hesusumɔ baanyɛ aye abua wɔ ní wɔtsi wɔbɛŋkɛ Yehowa. Belɛ, nyɛhaa wɔsusua nɔ ni musuŋtsɔlɛ ji, kɛ bɔ ni wɔ-Nyɔŋmɔ lɛ jieɔ lɛ kpo ehaa lɛ he.\nMɛni Ji Musuŋtsɔlɛ?\n3. Mɛni ji Hebri feemɔ-wiemɔ ní atsɔɔ shishi akɛ “ajie mɔbɔnalɛ kpo” loo “ana mɔbɔ” lɛ shishinumɔ?\n3 Tsakpãa ní bɛŋkɛ kpaakpa yɛ musuŋtsɔlɛ kɛ mɔbɔnalɛ teŋ, yɛ Biblia lɛ mli. Hebri kɛ Hela wiemɔi babaoo hiɛ shishinumɔ ní tsɔɔ mlihilɛ. Ákɛ nɔkwɛmɔnɔ lɛ, susumɔ Hebri feemɔ-wiemɔ ni ji ra·chamʹ, ní bei pii lɛ atsɔɔ shishi akɛ “ajie mɔbɔnalɛ kpo” loo “ana mɔbɔ” lɛ he okwɛ. Wolo ko tsɔɔ mli akɛ feemɔ-wiemɔ ni ji ra·chamʹ lɛ “tsɔɔ musuŋtsɔlɛ henumɔ ko ní mli wa waa, tamɔ nɔ ni wɔnuɔ he yɛ wɔmli kɛ́ wɔna mɔ ko ní wɔsumɔɔ lɛ waa, ní egbɔjɔ loo eena amanehulu, loo wɔyelikɛbuamɔ he miihia lɛ lɛ.” Nɛkɛ Hebri wiemɔ nɛɛ, ní Yehowa kɛtsuɔ nii kɛkɔɔ lɛ diɛŋtsɛ ehe lɛ, kɛ wiemɔ ní akɛtsuɔ nii kɛha “fɔmɔ kotoku” lɛ yɛ tsakpãa, ni abaanyɛ awie he akɛ “yoofɔyoo musuŋtsɔlɛ.” *—2 Mose 33:19; Yeremia 33:26.\n‘Ani yoofɔyoo hiɛ baanyɛ akpa emusuŋ bi nɔ?’\n4, 5. Biblia lɛ kɛ henumɔi ní yoofɔyoo yɔɔ kɛha ebi abifao lɛ tsuɔ nii ni ekɛtsɔɔ wɔ Yehowa musuŋtsɔlɛ lɛ he nii yɛ mɛɛ gbɛ nɔ?\n4 Biblia lɛ kɛ henumɔi ní yoofɔyoo yɔɔ kɛha ebii lɛ tsuɔ nii ni ekɛtsɔɔ wɔ bɔ ni Yehowa musuŋtsɔlɛ lɛ shishinumɔ ji. Wɔkaneɔ yɛ Yesaia 49:15 akɛ: “Ani yoo hiɛ baanyɛ akpa ebi fufɔoo nɔ, aloo emusuŋ etsɔŋ lɛ [ra·chamʹ] yɛ emusuŋ bi hewɔ? Hɛɛ, amɛhiɛ baanyɛ akpa onɔ, ni kɛlɛ, mi lɛ mihiɛ kpaŋ onɔ.” (The Amplified Bible) Nakai sane mlitsɔɔmɔ ní kanyaa mɔ henumɔi lɛ maa bɔ ni musuŋtsɔlɛ ní Yehowa yɔɔ kɛha ewebii lɛ mli wa ha lɛ nɔ mi. Yɛ mɛɛ gbɛ nɔ?\n5 Ewa waa akɛ aaasusu he akɛ yoofɔyoo ko hiɛ aaakpa ebi fufɔoo nɔ ní ehaaa lɛ nii loo ekwɛɛɛ lɛ. Ejaakɛ kɛ hoo lɛ, abifao nyɛɛɛ ehe nɔ ko kwraa efee; nyɔɔŋ kɛ shwane fɛɛ lɛ, nyɛ lɛ suɔmɔ kwɛmɔ kɛ hedɔɔ he hiaa abifao lɛ. Shi kɛlɛ, dɔlɛ sane ji akɛ, yeifɔyei ní joɔ foi amɛshiɔ amɛbii lɛ ji nɔ ni fɔɔ kaa, titri lɛ yɛ nɛkɛ “jaramɔ bei” ní anaa “mɛi ní edɔɔɔ mɔ he” yɛ mli nɛɛ mli. (2 Timoteo 3:1, 3) “Ni kɛlɛ,” Yehowa jajeɔ akɛ, “mi lɛ mihiɛ kpaŋ onɔ.” Musuŋtsɔlɛ henumɔ ní Yehowa yɔɔ kɛha etsuji lɛ sɛɛ efooo. Emli wa kwraa fe adebɔɔ naa mlitsɔlɛ henumɔ ní wɔbaanyɛ wɔsusu he—ni ji musuŋtsɔlɛ ní yoofɔyoo nuɔ he ehaa ebi abifao lɛ, ni anyɛŋ atsɔɔ bɔ ni emliwalɛ lɛ ji lɛ hu mli. Ebɛ naakpɛɛ akɛ ŋmalɛ mli saji ahe wielɔ ko wie Yesaia 49:15 lɛ he akɛ: “Kɛ́ jeee enɛ ji Nyɔŋmɔ suɔmɔ lɛ he wiemɔ ní mli wa fe fɛɛ yɛ Kpaŋmɔ Momo lɛ mli lɛ, no lɛ eji ehe wiemɔi ní mli wa fe fɛɛ lɛ ateŋ ekome.”\n6. Adesai ní yeee emuu lɛ ateŋ mɛi babaoo esusu musuŋtsɔlɛ he yɛ mɛɛ gbɛ nɔ, shi Yehowa maa mɛni nɔ mi kɛhaa wɔ?\n6 Ani musuŋtsɔlɛ henumɔ lɛ ji gbɔjɔmɔ he okadi? Adesai ní yeee emuu lɛ ateŋ mɛi pii ená nakai susumɔ. Ákɛ nɔkwɛmɔnɔ lɛ, Romanyo jeŋ nilelɔ Seneca, ní kɛ Yesu hi shi yɛ be kome mli, ní eji woloŋlelɔ ní abuɔ lɛ waa yɛ Roma lɛ, tsɔɔ akɛ “musuŋtsɔlɛ lɛ, jwɛŋmɔŋ gbɔjɔmɔ ni.” Seneca ji mɔ ko ní fĩɔ Stoabii atsɔɔmɔi, ni ji jeŋ nilee ní woɔ hewalɛ ní ajie kpoofeemɔ ní henumɔ ko kwraa bɛ mli kpo lɛ sɛɛ waa. Ekolɛ nilelɔ baanyɛ aye abua mɛi ní yɔɔ haomɔ mli lɛ, taakɛ Seneca kɛɛ lɛ, shi esaaa akɛ no haa ejieɔ mɔbɔnalɛ kpo, ejaakɛ henumɔ ní tamɔ nakai baaha elaaje kpoofeemɔ kwraa. Nakai pɛsɛmkunya shihilɛ gbɛ lɛ eŋmɛɛɛ gbɛ ní ajie musuŋtsɔlɛ ní jɛ tsui mli kpo. Shi kɛlɛ, jeee nakai kwraa ji bɔ ni Yehowa yɔɔ! Yehowa maa nɔ mi kɛhaa wɔ yɛ e-Wiemɔ lɛ mli akɛ “[emli] tsɔ̃ɔ lɛ babaoo, ni emli jɔ [yɛ faŋŋ mli lɛ, “enaa mɔbɔ”] hu.” (Yakobo 5:11) Taakɛ wɔbaana lɛ, musuŋtsɔlɛ jeee gbɔjɔmɔ, shi moŋ eji su ko ní mli wa, ní he hiaa waa. Nyɛhaa wɔpɛia bɔ ni Yehowa jieɔ lɛ kpo ehaa, taakɛ fɔlɔ ní yɔɔ suɔmɔ feɔ lɛ, mli wɔkwɛa.\nBeni Yehowa Jie Musuŋtsɔlɛ Kpo Etsɔɔ Jeŋmaŋ Ko\n7, 8. Israelbii lɛ na amanehulu yɛ blema Mizraim yɛ mɛɛ gbɛ nɔ, ni te Yehowa tsu amɛmanehulu lɛ he nii eha tɛŋŋ?\n7 Anaa Yehowa musuŋtsɔlɛ lɛ faŋŋ yɛ gbɛ ní etsɔ nɔ ekɛ Israel maŋ lɛ ye ha lɛ mli. Beni shɛɔ afii ohai 16 D.Ŋ.B. lɛ naagbee gbɛ lɛ, no mli lɛ aaye Israelbii akpekpei abɔ anɔ nyɔji yɛ blema Mizraim, ni aanyɛ amɛnɔ waa diɛŋtsɛ yɛ jɛmɛ. Mizraimbii lɛ tee nɔ yɛ “nyɔji ahiɛmɔ shɛii ni amɛkɛhiɛ amɛ yɛ sũ kɛ ntayaa feemɔ [mli]” lɛ mli. (2 Mose 1:11, 14) Ni Israelbii lɛ bolɔ amɛtsɛ́ Yehowa kɛha yelikɛbuamɔ yɛ amɛ haomɔ lɛ mli. Te Nyɔŋmɔ ní yɔɔ musuŋtsɔlɛ lɛ here nɔ eha tɛŋŋ?\n8 Yehowa musuŋ tsɔ lɛ yɛ amɛhe. Ekɛɛ akɛ: “Naa mina amanehulu ni mimaŋ ni yɔɔ Mizraim lɛ naa lɛ, ni amɛbolɔmɔ ni amɛbolɔɔ yɛ amɛkpalalɔi lɛ ahiɛ lɛ minu, ejaakɛ mile amɛ nidɔɔnii lɛ.” (2 Mose 3:7) Yehowa nyɛŋ ana amanehulu ní ewebii naa lɛ loo enu amɛbolɔmɔi lɛ ní enuuu he ehaaa amɛ. Taakɛ wɔna yɛ wolo nɛɛ Yitso 24 lɛ mli lɛ, Yehowa ji Nyɔŋmɔ ní yɔɔ mlitsɔlɛ. Ni mlitsɔlɛ—ni ji nyɛ ní anyɛɔ anuɔ mɛi krokomɛi apiŋmɔi ahe lɛ—kɛ musuŋtsɔlɛ yɛ tsakpãa ní bɛŋkɛ kpaakpa. Shi jeee akɛ Yehowa nu he eha ewebii lɛ kɛkɛ; nɔ ko tsirɛ lɛ ni efee nii yɛ amɛgbɛfaŋ. Yesaia 63:9 lɛ kɛɔ akɛ: “Ekpɔ̃ amɛ yɛ esuɔmɔ kɛ emɔbɔnalɛ hewɔ.” Yehowa kɛ “nineshiwalɛ” jie Israelbii lɛ kɛjɛ Mizraim. (5 Mose 4:34) Yɛ no sɛɛ lɛ, ekɛ niyenii ko ní yɔɔ naakpɛɛ lɛ̀ amɛ ni ekɛ amɛ tee shikpɔŋ kpakpa ní ji amɛ diɛŋtsɛ amɛshikpɔŋ nɔ.\n9, 10. (a) Mɛni hewɔ Yehowa tee nɔ ejie Israelbii lɛ kɛjɛ haomɔi amli shii abɔ beni amɛyahi Shiwoo Shikpɔŋ lɛ nɔ lɛ sɛɛ lɛ? (b) Yehowa jie Israelbii lɛ kɛjɛ mɛɛ nɔnyɛɛ shishi yɛ Yefta gbii lɛ amli, ni mɛni tsirɛ lɛ ni efee nakai lɛ?\n9 Yehowa musuŋtsɔlɛ lɛ waaa jɛmɛ. Beni Israel yahi Shiwoo Shikpɔŋ lɛ nɔ lɛ, amɛgbee shihilɛ ní tsɔɔ anɔkwa ní amɛyeee lɛ mli shii abɔ ni amɛna amanehulu yɛ no hewɔ. Shi kɛlɛ, gbɔmɛi lɛ ahiɛ tserɛɔ amɛ ni amɛbolɔɔ amɛtsɛɔ Yehowa. Etee nɔ ejie amɛ kɛjɛ haomɔi lɛ amli aahu shii abɔ. Mɛni hewɔ? “Ejaakɛ emusuŋ tsɔɔ lɛ yɛ emaŋ lɛ . . . hewɔ.”—2 Kronika 36:15; Kojolɔi 2:11-16.\n10 Susumɔ nɔ ni ba yɛ Yefta gbii lɛ amli lɛ he okwɛ. Akɛni Israelbii lɛ ekpale kɛtee apasa nyɔŋmɔi asɔɔmɔ mli hewɔ lɛ, Yehowa ŋmɛ gbɛ ni Amonbii lɛ hao amɛ aahu afii 18 sɔŋŋ. Yɛ naagbee lɛ, Israelbii lɛ tsake amɛtsui. Biblia lɛ kɛɔ wɔ akɛ: “Amɛjie nyɔŋmɔi krokomɛi lɛ kɛjɛ amɛteŋ ni amɛsɔmɔ Yehowa; ni Israelbii lɛ anii fee lɛ mɔbɔ yɛ amɛmanehulu lɛ hewɔ.” * (Kojolɔi 10:6-16) Akɛni Yehowa webii lɛ jie anɔkwa tsuitsakemɔ kpo hewɔ lɛ, enyɛɛɛ ekwɛ ní amɛya nɔ amɛna amanehulu lolo. No hewɔ lɛ Nyɔŋmɔ ní yɔɔ musuŋtsɔlɛ lɛ kɛ hewalɛ ha Yefta koni ekpɔ̃ Israelbii lɛ kɛjɛ amɛhenyɛlɔi lɛ adɛŋ.—Kojolɔi 11:30-33.\n11. Mɛni wɔkaseɔ yɛ musuŋtsɔlɛ he, yɛ bɔ ni Yehowa kɛ Israelbii lɛ ye ha lɛ mli?\n11 Bɔ ni Yehowa kɛ Israel maŋ lɛ ye ha lɛ tsɔɔ wɔ mɛni yɛ musuŋtsɔlɛ he? Nɔ̃ kome ji akɛ, wɔnaa akɛ eyaa shɔŋŋ kwraa fe mlitsɔlɛ mli ní ajɛɔ anaa amanehului ní mɛi krokomɛi náa mli niiashikpamɔ lɛ kɛkɛ. Kaimɔ nɔkwɛmɔnɔ ní tsɔɔ bɔ ni musuŋtsɔlɛ ní yoofɔyoo yɔɔ lɛ tsirɛɔ lɛ ní haa eyakwɛɔ nɔ ni feɔ ebi abifao ní miifo lɛ. Nakai nɔŋŋ Yehowa hu ekuuu ehiɛ efɔ̃ɔɔ ewebii lɛ abolɔmɔi anɔ. Emusuŋtsɔlɛ lɛ tsirɛɔ lɛ ni ejieɔ amɛ kɛjɛɔ amɛmanehulu lɛ mli. Kɛfata he lɛ, bɔ ni Yehowa kɛ Israelbii lɛ ye eha lɛ tsɔɔ wɔ akɛ musuŋtsɔlɛ jeee gbɔjɔmɔ kwraa, ejaakɛ nɛkɛ mlihilɛ su nɛɛ tsirɛ lɛ ni ekɛ hewalɛ kɛ yiŋkpɛɛ diɛŋtsɛ fee nii yɛ ewebii lɛ agbɛfaŋ. Shi ani Yehowa jieɔ musuŋtsɔlɛ kpo etsɔɔ ewebii lɛ akɛ kuu pɛ?\nYehowa Yɛ Musuŋtsɔlɛ Kɛha Aŋkroaŋkroi\n12. Mla lɛ jie musuŋtsɔlɛ ní Yehowa kɛha aŋkroaŋkroi lɛ kpo yɛ mɛɛ gbɛ nɔ?\n12 Mla ní Nyɔŋmɔ kɛha Israel maŋ lɛ tsɔɔ musuŋtsɔlɛ ní eyɔɔ kɛha aŋkroaŋkroi. Ákɛ nɔkwɛmɔnɔ lɛ, susumɔ bɔ ni ejwɛŋɔ ohiafoi ahe lɛ he okwɛ. Yehowa le akɛ shihilɛi komɛi ní atsɔɔɔ hiɛ aleee baanyɛ ate shi ní ekɛ Israelnyo awo ohia shihilɛ diɛŋtsɛ mli. Te esa akɛ akɛ ohiafoi lɛ aye aha tɛŋŋ? Yehowa je gbɛ ewo Israelbii lɛ kita akɛ: “Kaawaje otsui, ni kaamia odɛŋ yɛ onyɛmi ohiafo lɛ nɔ. Moŋ ha lɛ, ni kaaha edɔo yɛ otsui mli akɛ oha lɛ; ejaakɛ nɛkɛ nii nɛɛ hewɔ lɛ Yehowa, o-Nyɔŋmɔ lɛ, aaajɔɔo yɛ onitsumɔi fɛɛ [mli].” (5 Mose 15:7, 10) Yehowa tee nɔ ewo Israelbii lɛ kita hu akɛ amɛkakpá amɛŋmɔji lɛ anaabu naabui lɛ fɛɛ kɛmɔ shi, ní amɛkayaloo nibii ní shwɛɔ yɛ sɛɛ lɛ hu. Ashĩɔ nɛkɛ kpɛkpɛbii nɛɛ ahaa ohiafoi kɛ mɛi ní yɔɔ jaramɔ shihilɛi amli lɛ. (3 Mose 23:22; Rut 2:2-7) Kɛ́ maŋ lɛ ye mla ní jieɔ mlihilɛ kpo, ní awo yɛ ohiafoi ahewɔ nɛɛ nɔ lɛ, no lɛ ehaŋ aŋkroaŋkroi ni ji ohiafoi ní yɔɔ amɛteŋ yɛ Israel lɛ aba niyenii. Ani enɛ jeee Yehowa musuŋtsɔlɛ lɛ kpojiemɔ?\n13, 14. (a) David wiemɔi lɛ maa nɔ mi kɛhaa wɔ akɛ Yehowa susuɔ wɔhe waa akɛ aŋkroaŋkroi yɛ mɛɛ gbɛ nɔ? (b) Abaanyɛ afee bɔ ni Yehowa bɛŋkɛɔ mɛi ní “tsuii ekumɔ” loo ‘amɛmumɔ tswiaa shi kɛ dɔlɛ’ lɛ he nɔkwɛmɔnɔ yɛ mɛɛ gbɛ nɔ?\n13 Ŋmɛnɛ hu, wɔ-Nyɔŋmɔ ní yɔɔ suɔmɔ lɛ susuɔ wɔhe waa akɛ aŋkroaŋkroi. Wɔbaanyɛ wɔná nɔmimaa akɛ ele amanehulu shihilɛ ní ekolɛ wɔyɔɔ mli lɛ jogbaŋŋ diɛŋtsɛ. Lalatsɛ David ŋma akɛ: “Yehowa hiŋmɛi kã jalɔi ahe, ni efeɔ toi ehaa amɛbolɔmɔi lɛ. Yehowa bɛŋkɛɔ mɛi ni tsuii ekumɔ lɛ, ni ehereɔ mɛi ni mumɔ tswiaa shi kɛ dɔlɛ lɛ.” (Lala 34:16, 19) Biblia mli saji ahe wielɔ ko kɛɛ yɛ mɛi ní nɛkɛ wiemɔi nɛɛ kɔɔ amɛhe lɛ ahe akɛ: “Amɛtsuii ekumɔ ni amɛmumɔ tswiaa shi kɛ dɔlɛ, ní tsɔɔ akɛ, aba amɛ shi yɛ esha hewɔ, ni amɛbɛ bulɛ kɛha amɛ diɛŋtsɛ amɛhe; amɛbaa shi yɛ amɛ diɛŋtsɛ amɛhiɛ, ni amɛbɛ hekɛnɔfɔɔ yɛ bɔ ni amɛji gbɔmɛi ní sa lɛ mli.” Ekolɛ gbɔmɛi ní tamɔ nɛkɛ baanu he akɛ Yehowa kɛ amɛ teŋ jɛkɛ ni amɛhe bɛ sɛɛnamɔ ko kwraa bɔ ni no aaaha esusu amɛhe. Shi jeee nakai ji sane lɛ. David wiemɔi lɛ maa nɔ mi kɛhaa wɔ akɛ, Yehowa kwaaa mɛi ní “baa shi yɛ amɛ diɛŋtsɛ amɛhiɛ” lɛ. Wɔ-Nyɔŋmɔ ní yɔɔ musuŋtsɔlɛ lɛ le akɛ ehe hiaa wɔ yɛ bei ní tamɔ nɛkɛ mli fe bei krokomɛi fɛɛ, ni ebɛŋkɛɔ wɔ.\n14 Susumɔ niiashikpamɔ ko he okwɛ. Yoo ko ní yɔɔ United States lɛ kɛ ebinuu ní eye afii enyɔ lɛ shá foi kɛtee helatsamɔhe oyá yɛ sɛ̃ mli hela ko ní eha eewɔlɔ waa kɛ piŋmɔ lɛ hewɔ. Beni datrɛfoi lɛ kwɛ gbekɛ nuu lɛ, amɛkɛɛ nyɛ lɛ akɛ esa akɛ amɛtsĩ gbekɛ lɛ naa yɛ helatsamɔhe lɛ kɛyashi jetsɛremɔ. Nɛgbɛ nyɛ lɛ ye jenamɔ muu lɛ fɛɛ yɛ? Yɛ sɛi ko mli yɛ helatsamɔhe tsũ lɛ mli, yɛ ebinuu lɛ saatso lɛ masɛi tuuntu! Ebinuu fioo lɛ bɛ hewalɛ kwraa, ni esa akɛ ehi emasɛi be fɛɛ be. Eka shi faŋŋ akɛ wɔbaanyɛ wɔkpa babaoo po gbɛ kɛjɛ wɔŋwɛi Tsɛ ní yɔɔ suɔmɔ lɛ dɛŋ fe nɛkɛ! Ejaakɛ, kɛ hoo lɛ, ebɔ wɔ yɛ esubaŋ nɔ. (1 Mose 1:26) Lala 34:19 lɛ mli wiemɔi ní kanyaa mɔ henumɔi lɛ kɛɔ wɔ akɛ, kɛ́ ‘wɔtsuii ekumɔ’ loo ‘wɔmumɔ miitswia shi kɛ dɔlɛ lɛ,’ Yehowa “bɛŋkɛɔ” wɔ, taakɛ fɔlɔ ní yɔɔ suɔmɔ lɛ feɔ lɛ—ní emusuŋ tsɔɔ lɛ be fɛɛ be ní efee klalo akɛ eeeye ebua.\n15. Yehowa yeɔ ebuaa wɔ aŋkroaŋkro yɛ mɛɛ gbɛ̀i anɔ?\n15 Belɛ, mɛɛ gbɛ nɔ Yehowa tsɔɔ eyeɔ ebuaa wɔ aŋkroaŋkro? Jeee doo akɛ ejieɔ nɔ ni haa wɔnaa amanehulu lɛ kɛjɛɔ jɛmɛ. Shi Yehowa eto gbɛjianɔ babaoo diɛŋtsɛ kɛha mɛi ní bolɔɔ amɛtsɛɔ lɛ kɛha yelikɛbuamɔ lɛ. E-Wiemɔ, ni ji Biblia lɛ kɛ ŋaawoo ní anyɛɔ akɛtsuɔ nii ní baanyɛ ekɛ srɔtofeemɔ diɛŋtsɛ aba haa wɔ. Yehowa kɛ nɔkwɛlɔi ní he esa yɛ mumɔŋ, ní bɔɔ mɔdɛŋ akɛ amɛaajie emusuŋtsɔlɛ su lɛ kpo beni amɛyeɔ amɛbuaa nanemɛi jálɔi lɛ, eha yɛ asafo lɛ mli. (Yakobo 5:14, 15) Akɛni eji ‘sɔlemɔ Toibolɔ’ hewɔ lɛ, ekɛ ‘mumɔ krɔŋkrɔŋ haa mɛi ní biɔ lɛ lɛ.’ (Lala 65:3; Luka 11:13) Nakai mumɔ lɛ baanyɛ aha wɔná “hewalɛ ní fá kɛteke nɔ” bɔni afee ní wɔnyɛ wɔŋmɛ wɔtsui shi aahu kɛyashi be mli ní Nyɔŋmɔ Maŋtsɛyeli lɛ baajie naagbai ní kɛ nɔnyɛɛ baa lɛ fɛɛ kɛjɛ jɛmɛ. (2 Korintobii 4:7) Ani wɔdaaa shi babaoo yɛ gbɛjianɔtoi nɛɛ fɛɛ he? Nyɛkahaa wɔhiɛ kpaa nɔ akɛ amɛji Yehowa musuŋtsɔlɛ lɛ kpojiemɔi.\n16. Mɛni ji Yehowa musuŋtsɔlɛ lɛ he nɔkwɛmɔnɔ kpele fe fɛɛ, ni te esaa wɔhe aŋkroaŋkro ehaa tɛŋŋ?\n16 Shi kɛlɛ, Yehowa musuŋtsɔlɛ lɛ he nɔkwɛmɔnɔ kpele fe fɛɛ ji Mɔ ni esumɔɔ esane fe fɛɛ, ní ekɛ lɛ ha akɛ kpɔmɔ nɔ kɛha wɔ lɛ. Eji afɔleshaa ní suɔmɔ yɔɔ mli ní Yehowa kɛha, ni egbele gbɛ kɛha wɔ yiwalaheremɔ. Kaimɔ akɛ, nakai kpɔmɔ nɔ gbɛjianɔtoo lɛ kɔɔ wɔhe aŋkroaŋkro. Belɛ, eja gbɛ jogbaŋŋ akɛ Zakaria, ni ji Yohane Baptisilɔ lɛ tsɛ lɛ, gba efɔ̃ shi akɛ nɛkɛ gbɛjianɔtoo nɛɛ kafoɔ “wɔ-Nyɔŋmɔ lɛ mɔbɔnalɛ ní haa emusuŋ tsɔɔ lɛ lɛ.”—Luka 1:78.\nBe Mli ní Yehowa Ejieee Musuŋtsɔlɛ Kpo\n17-19. (a) Biblia lɛ tsɔɔ akɛ husui yɛ Yehowa musuŋtsɔlɛ lɛ he yɛ mɛɛ gbɛ nɔ? (b) Mɛni ha musuŋtsɔlɛ ní Yehowa yɔɔ kɛha emaŋ lɛ ba enaagbee lɛ?\n17 Ani esa akɛ wɔsusu akɛ husui bɛ Yehowa musuŋtsɔlɛ kpojiemɔ lɛ he? Nɔ ni tamɔɔɔ nakai lɛ, Biblia lɛ tsɔɔ faŋŋ akɛ yɛ aŋkroaŋkroi ní jeɔ gbɛ amɛteɔ shi amɛwoɔ ejalɛ gbɛ̀i lɛ agbɛfaŋ lɛ, eja gbɛ akɛ Yehowa ejieee musuŋtsɔlɛ kpo etsɔɔɔ amɛ. (Hebribii 10:28) Kɛ́ ootao ní ona nɔ̃ hewɔ ní efeɔ nakai lɛ, kaimɔ nɔkwɛmɔnɔ ní kɔɔ Israel maŋ lɛ he lɛ.\n18 Eyɛ mli akɛ Yehowa jie Israelbii lɛ kɛjɛ amɛhenyɛlɔi adɛŋ shii abɔ moŋ, shi naagbee lɛ emusuŋtsɔlɛ lɛ ba enaagbee. Gbɔmɛi ni ji kuɛŋtilɔi nɛɛ kɛ amɛhe wo wɔŋjamɔ mli, ni amɛkɛ amɛmagai ní yɔɔ nyaŋemɔ lɛ po ba Yehowa sɔlemɔwe lɛ tɔ̃ɔ! (Ezekiel 5:11; 8:17, 18) Kɛfata he lɛ, akɛɔ wɔ akɛ: “Amɛ lɛ, Nyɔŋmɔ bɔfoi lɛ ahe fɛo moŋ amɛyeɔ, ni amɛgbeɔ ewiemɔi lɛ ahe guɔ ni amɛliɔ egbalɔi lɛ aahu kɛyashi beyinɔ ní Yehowa mlifu te shi wo emaŋ lɛ ní tsabaa ko bɛ dɔŋŋ.” (2 Kronika 36:16) Israelbii lɛ yashɛ he ko ní agbɛnɛ lɛ, nɔdaamɔ nɔ kpakpa ko bɛ dɔŋŋ kɛha musuŋtsɔlɛ kpojiemɔ, ni amɛtée Yehowa jalɛ mlifu shi. Ni mɛni jɛ mli ba?\n19 Yehowa nyɛɛɛ ajie musuŋtsɔlɛ kpo etsɔɔ emaŋ lɛ dɔŋŋ. Ejaje akɛ: “Minaŋ mɔbɔ, ni mikɔ̃ŋ mifiliŋ, ni mimusuŋ etsɔŋ mi yɛ amɛfitemɔ lɛ hewɔ.” (Yeremia 13:14) Enɛ hewɔ lɛ, akpata Yerusalem kɛ esɔlemɔtsu lɛ hiɛ, ni aŋɔ Israelbii lɛ nom kɛtee Babilon. Kwɛ bɔ ni eyɔɔ oshara kɛji adesai eshafeelɔi fee amɛhe atuatselɔi aahu kɛyashi be mli ní amɛaaha Nyɔŋmɔ musuŋtsɔlɛ lɛ sɛɛ afo kwraa lɛ!—Yaafo 2:21.\n20, 21. (a) Kɛ́ Nyɔŋmɔ musuŋtsɔlɛ lɛ shɛ enaagbee yɛ wɔgbii nɛɛ amli lɛ, mɛni baaba? (b) Mɛɛ Yehowa gbɛjianɔtoo ní tsɔɔ musuŋtsɔlɛ abaasusu he yɛ yitso ní nyiɛ sɛɛ lɛ mli?\n20 Ni ŋmɛnɛ hu? Yehowa tsakeko. Yɛ musuŋtsɔlɛ ní eyɔɔ lɛ hewɔ lɛ, ekɛ nitsumɔ ewo e-Dasefoi lɛ adɛŋ koni amɛshiɛ “maŋtsɛyeli lɛ he sanekpakpa” lɛ yɛ shikpɔŋ muu lɛ fɛɛ nɔ. (Mateo 24:14) Kɛ́ gbɔmɛi ní yɔɔ jalɛ tsuii lɛ bo toi lɛ, Yehowa yeɔ ebuaa amɛ ni amɛnuɔ Maŋtsɛyeli shɛɛ sane lɛ shishi. (Bɔfoi lɛ Asaji 16:14) Shi nitsumɔ nɛɛ eyaŋ nɔ kɛyaŋ naanɔ. Efeeŋ musuŋtsɔlɛ kpojiemɔ yɛ Yehowa gbɛfaŋ akɛ eeeŋmɛ jeŋ fɔŋ nɛɛ, kɛ emli amanehului kɛ piŋmɔi nɛɛ fɛɛ gbɛ, ní ekã he ehi shi aahu nakai. Kɛ́ Nyɔŋmɔ musuŋtsɔlɛ lɛ yashɛ enaagbee lɛ, Yehowa baaba ebatsu kojomɔ he nii yɛ nibii agbɛjianɔtoo nɛɛ nɔ. Yɛ nakai beaŋ po lɛ, ebaafee enɛ yɛ musuŋtsɔlɛ mli—musuŋtsɔlɛ kɛha ‘egbɛi krɔŋkrɔŋ lɛ’ kɛ etsuji ní etu amɛhe amɛha lɛ lɛ. (Ezekiel 36:20-23) Yehowa baabɛɛ efɔŋfeemɔ kɛya kwraa ni ekɛ jalɛ jeŋ hee baaba. Yehowa jaje yɛ mɛi fɔji lɛ ahe akɛ: “Mihiŋmɛi enaŋ mɔbɔ, ni mibaaŋ yi, shi maha amɛgbɛ lɛ abua amɛyiteaŋ!”—Ezekiel 9:10.\n21 Kɛyashi nakai be lɛ aaashɛ lɛ, Yehowa nuɔ musuŋtsɔlɛ he ehaa gbɔmɛi, mɛi ní hiɛkpatamɔ kã amɛhiɛ lɛ po. Adesai eshafeelɔi ní kɛ anɔkwayeli tsakeɔ amɛtsui lɛ baanyɛ aná Yehowa gbɛjianɔtoi ní musuŋtsɔlɛ yɔɔ mli fe fɛɛ—ni ji eshaifaa lɛ he sɛɛ. Yɛ yitso ní nyiɛ sɛɛ lɛ mli lɛ, wɔbaasusu mfonirifeemɔŋ wiemɔi fɛfɛji ní yɔɔ Biblia lɛ mli, ní haa wɔnaa bɔ ni Yehowa eshaifaa lɛ yeɔ emuu kɛmɔɔ shi lɛ ahe.\n^ kk. 3 Shi, nɔ ni yɔɔ miishɛɛ ji akɛ, yɛ Lala 103:13 lɛ, Hebri feemɔ-wiemɔ ni ji ra·chamʹ lɛ tsɔɔ mɔbɔnalɛ, loo musuŋtsɔlɛ ní tsɛ jieɔ lɛ kpo etsɔɔ ebii.\n^ kk. 10 Wiemɔ ni ji “esusuma naaa tsuishitoo dɔŋŋ” ní New World Translation lɛ kɛtsu nii lɛ shishinumɔ diɛŋtsɛ ji “esusuma sɛɛ fo kuku; etsuishitoo lɛ tã kwraa.” The New English Bible lɛ kaneɔ akɛ: “Enyɛɛɛ eŋmɛ etsui shi ní ekwɛ Israel haomɔ lɛ dɔŋŋ.” Tanakh—A New Translation of the Holy Scriptures lɛ tsɔɔ shishi akɛ: “Enyɛɛɛ ekwɛ Israel amanehului lɛ dɔŋŋ.”\nYeremia 31:20 Mɛɛ musuŋtsɔlɛ henumɔi Yehowa yɔɔ kɛha emaŋ lɛ, ni te enɛ haa onuɔ he yɛ ehe ohaa tɛŋŋ?\nYoel 2:12-14, 17-19 Mɛni ehe bahia ní Yehowa maŋ lɛ afee bɔni afee ní ejie musuŋtsɔlɛ kpo etsɔɔ amɛ, ni mɛni wɔkaseɔ kɛjɛɔ enɛ mli?\nYona 4:1-11 Yehowa tsɔɔ Yona bɔ ni musuŋtsɔlɛ he hiaa ha lɛ he nikasemɔ ko yɛ mɛɛ gbɛ nɔ?\nHebribii 10:26-31 Mɛni hewɔ esaaa akɛ wɔbuɔ Yehowa mɔbɔnalɛ, loo musuŋtsɔlɛ lɛ yakatswaa lɛ?


Mishihilɛ mli Miiwo Wu Kwraa | Biblia lɛ Tsakeɔ Mɛi\nKANEMƆ YƐ Afrikaans Albania Amharic Arabic Armenia Aymara Bislama Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Cinyanja Croatia Czech Denmark Drehu Dutch Efik Estonia Fiji Finland French Ga Garifuna Georgia Germany Greenland Guarani Gun Haitian Creole Hausa Hebri Hela Hiligaynon Hiri Motu Hmong (White) Hungary Igbo Iloko Indonesia Isoko Italia Japan Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Mambwe-Lungu Maya Moore Myanmar Ndebele Ndonga Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Persia Poland Portugal Quechua (Bolivia) Romania Russia Sango Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Venda Vietnam Wallis Wolaita Xhosa Yoruba Zande Zapotec (Isthmus) Zulu\nMɔ ni gba ji Stephen Mcdowell\nBE NI AFƆ LƐ: 1952\nMAŊ NƆ NI EJƐ: UNITED STATES\nMƆ NI EJI TSUTSU: ETSUI SHAA LƐ NI EYITSOŊ WA WAA\nMida yɛ Los Angeles, ni yɔɔ California yɛ U.S.A. lɛ, ni mihi akutsei srɔtoi ni awuiyelɔi akui kɛ mɛi ni kɛ tsofai tsuɔ nii yɛ gbɛ ni ejaaa nɔ yɔɔ mli lɛ amli. Afɔ́ wɔyi ekpaa, ni mi ji enyɔ nɔ.\nWɔmami tsɔse wɔ yɛ evangelical sɔlemɔ ko mli. Shi be ni miye afii 13 kɛyaa lɛ, mibaná jeŋbai enyɔ. Kɛ́ shɛ Hɔgbaa lɛ, mifataa kuu ni láa yɛ sɔlemɔ lɛ mli lɛ he kɛláa. Shi yɛ gbii ni eshwɛ lɛ amli lɛ, mikɛ mihe woɔ yeli kɛ numɔ mli, mikɛ tsofai tsuɔ nii yɛ gbɛ ni ejaaa nɔ, ni mikɛ mihe woɔ bɔlɛnamɔ jeŋba sha mli.\nMitsui shaa mi, ni miyitsoŋ wa waa. Mifeɔ nɔ fɛɛ nɔ ni baahã minine ashɛ nɔ ni mitaoɔ lɛ nɔ. Nibii ni mikase yɛ sɔlemɔ lɛ yeee ebuaa mi. Nɔ ni mifɔɔ kɛɛmɔ ji, “Nuŋtsɔ lɛ nɔ ji oweletɔɔ lɛ—ni miji edɛŋdade!” Yɛ afi 1960 naagbee gbɛ be ni miyɔɔ sɛkɛndre skul lɛ, maŋkwramɔŋ kuu ko ni bɔɔ mɔdɛŋ akɛ amɛkɛ basabasafeemɔ baafã mla naa hegbɛi ni mɛi yɔɔ lɛ ahe, ni atsɛɔ amɛ Black Panthers lɛ, ná minɔ hewalɛ waa. Miyafata skulbii akuu ko ni fãa mla naa hegbɛi ni skulbii yɔɔ lɛ he lɛ he. Wɔte shi wɔshi skul nɔyelɔi lɛ shii abɔ, ni be fɛɛ be ni ebaaba lɛ nakai lɛ, ahãa skulbii lɛ fɛɛ yaa shĩa be fioo.\nEtamɔ nɔ ni shiteekɛwoo nifeemɔi lɛ hu shɛɛɛ minaa. No hewɔ lɛ, mikɛ mihe yabɔ mɛi ni kɛ hetsɛ̃ yeɔ mɛi awui lɛ ahe. Akɛ nɔkwɛmɔnɔ lɛ, be ko lɛ mikɛ minanemɛi lɛ yakwɛ sini ko ni kɔɔ niseniianii ni afee nyɔji ni ahe kɛjɛ Afrika kɛba United States lɛ he. Nɔ ni afee mɛi diji lɛ dɔ wɔ waa, no hewɔ lɛ wɔdɔ ma wɔshwie blɔfo gbekɛbii ni yɔɔ he ni ajieɔ sini lɛ yɛ lɛ anɔ, ni wɔtsoo amɛ jogbaŋŋ. Kɛkɛ ni wɔtee akutsei ni blɔfomɛi yɔɔ mli lɛ amli koni wɔyatao mɛi babaoo wɔyi.\nBe ni mináa afii 19 lɛ, abale mi kɛ minyɛmimɛi hii lɛ akɛ awuiyelɔi. Polisifoi mɔmɔ wɔ shii abɔ. Minyɛmimɛi hii bibii lɛ ateŋ mɔ kome fata awuiyelɔi akuu ko ni he yɔɔ gbeyei lɛ ahe, ni mikɛ amɛ bɔ. Agbɛnɛ lɛ, mishihilɛ mli miiwo wu kwraa.\nMiyɛ naanyo ko, ni efɔlɔi ji Yehowa Odasefoi. Amɛfɔ̃ mi nine koni mikɛ amɛ aya asafoŋ kpee, ní mikpɛlɛ. Be ni mibɔi yaa nɔŋŋ lɛ, miyɔse akɛ esoro Odasefoi lɛ kwraa. Mɔ fɛɛ mɔ hiɛɔ Biblia, ni amɛkwɛɔ mli be ni kpee lɛ yaa nɔ lɛ. Gbekɛbii po hãa wiemɔ yɛ kpee lɛ shishi! Be ni miná mile akɛ Nyɔŋmɔ gbɛ́i ji Yehowa, ni akɛmiitsu nii lɛ, miná miishɛɛ waa. (Lala 83:19) Mɛi ni jɛ maji srɔtoi anɔ yɛ asafo lɛ mli, shi eyɛ faŋŋ akɛ hewolonɔ su mlijiemɔ ko kwraa bɛ amɛteŋ.\nShishijee lɛ, kulɛ misumɔɔɔ ni mikɛ Odasefoi lɛ kaseɔ Biblia lɛ, shi miisumɔ ni maya amɛsafoŋ kpeei lɛ. Gbi ko gbɛkɛ be ni mitee Odasefoi lɛ akpeei lɛ, minanemɛi lɛ ekomɛi tee amɛyakwɛ sini. Amɛyi gbekɛ nuu ko aahu kɛyashi egbo, akɛni ekɛ ekootu hãaa amɛ lɛ hewɔ. Enɔ jetsɛremɔ lɛ, amɛkɛ gbekɛ lɛ ni amɛgbe lɛ shwã. Be ni ayeɔ amɛsane lɛ, amɛnaaa po akɛ amɛfee nɔ ko gbonyo. Akojo amɛteŋ mɛi pii akɛ amɛbaaye amɛwala be ni eshwɛ lɛ yɛ tsuŋwoo mli. Eŋɔɔ minaa waa akɛ mikɛ amɛ eyaaa nakai gbɛkɛ lɛ. Mitswa mifai shi akɛ matsake mishihilɛ ní mabɔi Biblia lɛ kasemɔ.\nAkɛni hewolonɔ su mlijiemɔ ehe mitsui waa hewɔ lɛ, nibii komɛi ni mina yɛ Odasefoi lɛ ahe lɛ fee mi naakpɛɛ waa. Akɛ nɔkwɛmɔnɔ lɛ, be ni Odasefonyo ko ni ji blɔfonyo lɛ miifã gbɛ lɛ, eshi ebii lɛ ehã mɛidiji aweku ko. Agbɛnɛ hu lɛ, blɔfomɛi aweku ko ŋɔ oblanyo ko ni ji mɔdiŋ ní miitao he ko ahi lɛ kɛba amɛshĩa. Enɛ hã mina faŋŋ akɛ, bɔ ni Yehowa Odasefoi lɛ feɔ amɛ nii lɛ kɛ nɔ ni Yesu wie yɛ Yohane 13:35 ni kɛɔ akɛ: “Kɛji nyɛsumɔɔ nyɛhe lɛ, no mɛi fɛɛ kɛbaale akɛ mikaselɔi ji nyɛ” lɛ kpãa gbee. Mina akɛ mibafata nyɛmimɛi ni sumɔɔ amɛhe lɛɛlɛŋ lɛ ahe.\nBe ni mibɔi Biblia lɛ kasemɔ lɛ, mibana akɛ ehe miihia ni matsake misusumɔi. Ehe bahia ni matsake mijwɛŋmɔ jeee koni mikɛ mɛi ahi shi yɛ toiŋjɔlɛ mli pɛ kɛkɛ, shi moŋ lɛ, koni ale mi akɛ mɔ ni tiuɔ toiŋjɔlɛ sɛɛ. (Romabii 12:2) Fiofio lɛ, mifee tsakemɔi. Yɛ January 1974 lɛ, abaptisi mi akɛ Yehowa Odasefonyo.\nEhe bahia ni matsake mijwɛŋmɔ jeee koni mikɛ mɛi ahi shi yɛ toiŋjɔlɛ mli pɛ kɛkɛ, shi moŋ lɛ, koni ale mi akɛ mɔ ni tiuɔ toiŋjɔlɛ sɛɛ\nShi be ni abaptisi mi lɛ sɛɛ po lɛ, ehe bahia ni makudɔ bɔ ni mitsui shaa mi lɛ. Akɛ nɔkwɛmɔnɔ lɛ, be ko be ni wɔmiishiɛ yɛ shĩ fɛɛ shĩa lɛ, miwo foi kɛyi mɔ ko ni baju mikar lɛ mli redio lɛ sɛɛ. Be ni mibɛŋkɛ lɛ lɛ, eŋmɛɛ redio lɛ he ni ejo foi. Be ni mikɛɛ mɛi ni fata mihe lɛ bɔ ni fee ni minine shɛ miredio lɛ nɔ, asafoŋ onukpa ko ni fata he lɛ bi mi akɛ, “Stephen, eji omɔ lɛ kulɛ mɛni obaafee?” Sanebimɔ nɛɛ hã mijwɛŋ waa, ni ehã mina akɛ esa akɛ maya nɔ matiu toiŋjɔlɛ sɛɛ.\nYɛ October 1974 lɛ, mibɔi sɔɔmɔ akɛ be fɛɛ sɔɔlɔ, ni mikɛ ŋmɛlɛtswai 100 tsɔɔ mɛi Biblia lɛ mli saji daa nyɔɔŋ nɔ. Sɛɛ mli lɛ, mikɛ mihe hã akɛ matsu nii yɛ Yehowa Odasefoi ajeŋ muu fɛɛ nitsumɔhe yitso ni yɔɔ Brooklyn, yɛ New York lɛ. Yɛ afi 1978 mli lɛ, miku misɛɛ miba Los Angeles koni mibakwɛ minyɛ ni he miiye lɛ. Afii enyɔ sɛɛ lɛ, mikɛ Aarhonda bote gbala mli. Eye ebua mi waa kɛkwɛ minyɛ kɛyashi minyɛ gbo. Sɛɛ mli lɛ, mi kɛ Aarhonda tee Buu-Mɔɔ Gilead Biblia Skul lɛ eko, ni ahã wɔyasɔmɔ yɛ Panama akɛ maŋsɛɛ sɔɔlɔi, ni wɔkã he wɔmiisɔmɔ yɛ jɛmɛ.\nKɛjɛ be ni abaptisi mi nɛɛ, mikɛ shihilɛi srɔtoi ni kulɛ ebaahã malɛmɔ atswɛrɛ naa lɛ ekpe. Amrɔ nɛɛ kɛ́ mɔ ko tsɔ̃ minaa lɛ, mitsiɔ mihe kɛjeɔ ehe loo mitsɔɔ gbɛi krokomɛi anɔ mijɔɔ sane lɛ he. Mɛi pii, ni miŋa hu fata he lɛ, ejie miyi waa yɛ bɔ ni mitsuɔ shihilɛi ni tamɔ nɛkɛ lɛ ahe nii lɛ hewɔ. Mi diɛŋtsɛ po lɛ, efeɔ mi naakpɛɛ! Jeee minyɛmɔ naa minyɛ mifee tsakemɔi nɛɛ yɛ mishihilɛ mli. Moŋ lɛ, miheɔ miyeɔ akɛ, eji odaseyeli ni tsɔɔ akɛ Biblia lɛ yɛ hewalɛ ni ekɛtsakeɔ mɛi.—Hebribii 4:12.\nBiblia lɛ ehã mitsɔ gbɔmɔ, ni etsɔɔ mi bɔ ni mafee mikɛ mɛi ahi shi yɛ toiŋjɔlɛ mli. Amrɔ nɛɛ miyiii mɛi dɔŋŋ; moŋ lɛ miyeɔ mibua amɛ koni amɛbale Nyɔŋmɔ. Mi kɛ mɔ ko ni ji mihenyɛlɔ yɛ sɛkɛndre skul lɛ po kase Biblia lɛ! Be ni abaptisi lɛ lɛ, mi kɛ lɛ yahi tsu kome mli be fioo. Wɔkã he wɔji nanemɛi. Kɛbashi ŋmɛnɛ lɛ, mi kɛ miŋa kɛ mɛi ni fa fe 80 ekase Biblia lɛ ni amɛbatsɔmɔ Yehowa Odasefoi.\nMidaa Yehowa shi babaoo akɛ ehã miná shihilɛ kpakpa, ni ehã miná miishɛɛ yɛ nyɛmimɛi ni sumɔɔ amɛhe lɛɛlɛŋ lɛ ateŋ.\nAni obi ohe pɛŋ akɛ, ‘Mɛni hewɔ miyɔɔ shihilɛ mli?’ Kanemɔ koni ona hetoo ni Biblia lɛ kɛhãa nakai sanebimɔ lɛ.


Yesu Hla Bɔfohi 12 | Yesu Si Himi Ngɛ Zugba a Nɔ\nBƆFO 12 ƆMƐ\nMaa pee jeha kake kɛ fa ji nɛ ɔ nɛ Yohane Nɔ Baptisilɔ ɔ de nihi kaa Yesu ji Mawu To Bi ɔ. Benɛ Yesu je e fiɛɛmi ní tsumi ɔ sisi ɔ, nyumu komɛ nɛ a ngɛ tsui kpakpa ba pee e kaseli. A ti ni komɛ ji Andrea, Simon Petro, Yohane, Yakobo (Yohane nyɛmi ɔ), Filipo, kɛ Bartolomeo (nɛ a tsɛɛ lɛ hu ke Natanael ɔ). Pee se ɔ, nihi fuu ba nyɛɛ Kristo se.—Yohane 1:45-47.\nBe ba su nɛ Yesu maa hla ni komɛ kaa e bɔfohi. E kɛ mɛ maa bɔ wawɛɛ, nɛ e ma tsɔse mɛ kɛ ha ní tsumi klɛdɛɛ ko. Se loko Yesu maa hla mɛ ɔ, e ya yoku ko nɔ ngɛ he ko nɛ kɛ Galilea Wo ɔ kɛ Kapernaum he kɛ we. E hi lejɛ ɔ nɛ e sɔle nyɔnyɔɔnyɔ konɛ Mawu nɛ ha lɛ nile, nɛ e jɔɔ yi mi kpɔ nɛ e maa mwɔ ɔ nɔ. E nɔ jena a, e tsɛ e kaseli ɔmɛ nɛ e hla a ti nihi 12 kaa e bɔfohi.\nYesu hla kaseli ekpa nɛ wa sɛ hlami tu a he munyu ɔ, nɛ e hla Mateo tó tsulɔ ɔ hu kɛ piɛɛ a he. Nihi enuɔ nɛ e hla mɛ kɛ piɛɛ a he ji Yuda (nɔ nɛ a tsɛɛ lɛ hu ke Tadeo loo “Yakobo bi ɔ”), Simon nɛ ji Kãtsɛ ɔ, Toma, Alfeo bi Yakobo, kɛ Yuda Iskariot.—Mateo 10:2-4; Luka 6:16.\nYesu kɛ nihi 12 nɛ ɔmɛ bɔ wawɛɛ nɛ e ba le mɛ saminya. A ti ni komɛ ji e weku li. Yakobo kɛ Yohane peeɔ e nyɛngua loo e nyɛwayo bimɛ. Ke Alfeo ji Yesu papaa Yosef nyɛmi kaa bɔ nɛ ni komɛ susuɔ ɔ, lɛɛ Alfeo bi Yakobo ba peeɔ Yesu tsɛngua loo e tsɛwayo bi.\nYesu ma nyɛ ma kai e bɔfo ɔmɛ tsuo a biɛ nɛ e hɛ be nɔ kake po nɔ jee. Se anɛ o le mɛ tsuo a biɛ lo? Nɔ́ nɛ maa ye bua mo konɛ o kai a biɛhi ji, a tsɛɛ a kpɛti nihi enyɔ ke Simon, a tsɛɛ nihi enyɔ hu ke Yakobo, nɛ a tsɛɛ a kpɛti nihi enyɔ hu ke Yuda. Simon (Petro) ngɛ nyɛminyumu nɛ a tsɛɛ lɛ ke Andrea, nɛ Yakobo (Zebedeo binyumu ɔ) hu ngɛ nyɛminyumu ko nɛ a tsɛɛ lɛ ke Yohane. Enɛ ɔ maa ye bua mo konɛ o nyɛ nɛ o kai bɔfo ɔmɛ a kpɛti nihi kpaanyɔ a biɛ. Bɔfohi eywiɛ nɛ a piɛ ɔ ji (Mateo) tó tsulɔ ɔ, (Toma) nɔ nɛ pee se ɔ, e je atsinyɛ ngɛ Yesu si temi ɔ he ɔ, (Natanael) nɔ nɛ Yesu tsɛ lɛ benɛ e hii si ngɛ ngmɔkɔ tso ko sisi ɔ, kɛ Natanael huɛ (Filipo).\nBɔfo ɔmɛ a kpɛti nihi nyɔngma kɛ kake je Galilea kpokpa a nɔ ngɛ he nɛ Yesu hu je ɔ. Natanael je Kana. Filipo, Petro, kɛ Andrea hu a je Betsaida. Pee se ɔ, Petro kɛ Andrea hia kɛ ya hi Kapernaum ngɛ he nɛ Mateo je ɔ. Yakobo kɛ Yohane hu a hi he ko nɛ e kɛ Kapernaum he kɛ we, nɛ jinɛ a ji wo hɛli ngɛ lejɛ ɔ. Yuda Iskariot, nɔ nɛ pee se ɔ, e tsɔɔ Yesu se blɔ ɔ pɛ ji bɔfo nɛ je Yudea.\nBenɛ Yesu sɔle nyɔnyɔɔnyɔ ta a, mɛni yi mi kpɔ nɛ he hia nɛ e mwɔ?\nMɛnɔmɛ ji Yesu bɔfo ɔmɛ, nɛ mɛni lɛ maa ye bua mo konɛ o kai a biɛhi?


Nyɔmtsɛ ɔ Gbɔkuɛ Niye Ní ɔ Ngɛ Nisan Ligbi 14 Nɔ | Yesu Si Himi Ngɛ Zugba a Nɔ\nNyɔmtsɛ ɔ Gbɔkuɛ Niye Ní ɔ\nYESU TSƆƆ KAA YUDA NƐ MAA TSƆƆ E SE BLƆ\nYESU TO KAIMI NÍ YEMI KO SISI\nGbɔkuɛ ɔ nɛ a ngɛ Hetsɔmi ɔ yee ɔ, Yesu sɛ hlami nɛ e fɔ e bɔfo ɔmɛ a nane he kɛ tsɔɔ mɛ kaa e sa nɛ a ba a he si. Benɛ a ye Hetsɔmi niye ní ɔ ta a, Yesu tsɛ munyu ko nɛ David gba kɛ fɔ si ɔ se. E de ke: “Ye huɛ nitsɛnitsɛ nɛ i heɔ lɛ yeɔ, nɛ i kɛ lɛ yeɔ ní ɔ, lɛ po e te si wo mi.” Kɛkɛ nɛ e tsɔɔ mɛ sisi ke: “I ngɛ nyɛ dee anɔkuale mi ke, nyɛ ti nɔ kake maa tsɔɔ ye se blɔ.”—La 41:9; Yohane 13:18, 21.\nBɔfo ɔmɛ hyɛ a sibi a hɛ mi too, nɛ a bi Yesu ke: “Nyɔmtsɛ, imi lo?” Yuda Iskariot hu bi si jã nɔuu. Petro de Yohane nɛ e hii si ngɛ Yesu kasa nya a ke e bi Yesu kaa a ti mɛnɔ he munyu nɛ e ngɛ tue ɔ. Lɔ ɔ he ɔ, Yohane hu hɛ lɛ kɛ su Yesu he haa, nɛ e bi lɛ ke: “Nyɔmtsɛ, mɛnɔ?”—Mateo 26:22; Yohane 13:25.\nYesu he nɔ ke: ‘Ma ngɔ abolo kɛ sɔ flɔɔ ɔ mi; nɛ nɔ nɛ dɛ mi nɛ ma ngɔ kɛ wo ɔ, lɛ ji jamɛatsɛ ɔ nɛ.’ Kɛkɛ nɛ e kɛ̃ abolo popoe, nɛ e ngɔ kɛ sɔ flɔɔ ɔ mi; nɛ e kɛ ha Yuda Iskariot, nɛ e de ke: “Nɔmlɔ Bi ɔ ma gbo kaa bɔ nɛ a ngma ngɛ e he ɔ, se musu tloo nɔ nɛ maa tsɔɔ e se blɔ ɔ! Afani nɛ a fɔ we jamɛ a nɔmlɔ ɔ.” (Yohane 13:26; Mateo 26:24) Benɛ Yuda ngɔ abolo ɔ pɛ, kɛkɛ nɛ Satan sɛ e mi. Akɛnɛ kaselɔ nɛ ɔ puɛ momo he je ɔ, e ngmɛ blɔ nɛ Abosiami ngɔ lɛ kɛ tsu e yi mi tomi he ní. Enɛ ɔ he ɔ, Yuda ba pee e he “nɔ nɛ a to kaa e hɛ mi nɛ kpata a.”—Yohane 6:64, 70; 12:4; 17:12.\nKɛkɛ nɛ Yesu de Yuda ke: “Nɔ́ nɛ o ngɛ pee ɔ, pee esɔ.” Akɛnɛ Yuda lɛ hɛɛɔ a sika kpɛɛ ɔ he je ɔ, bɔfo kpa amɛ susu kaa “Yesu tsɔ lɛ ke e ya he ní nɛ hia nɛ a kɛ maa ye nyami be ɔ, aloo e ngɔ nɔ́ ko ya ha ohiatsɛmɛ.” (Yohane 13:27-30) Se pi jã nɛ Yuda ya pee, mohu ɔ, e je kpo amlɔ nɔuu konɛ e ya tsɔɔ Yesu se blɔ.\nJamɛ a gbɔkuɛ ɔ nɔuu nɛ a ye Hetsɔmi niye ní ɔ ta a, Yesu to ní yemi ehe ko sisi. E kɛ̃ abolo, nɛ e na Mawu si, nɛ e ku mi, nɛ e ngɔ ha e bɔfo ɔmɛ ke a ye. E de mɛ ke: ‘Enɛ ɔ ji ye nɔmlɔ tso nɛ a ngɔ sã bɔ ha Mawu ngɛ nyɛ he. Nyɛɛ pee enɛ ɔ nɛ nyɛ kɛ kai mi.’ (Luka 22:19) Kɛkɛ nɛ bɔfo ɔmɛ ngɔ abolo popoe ɔ ngɛ a sibi dɛ, nɛ a ye.\nNgɛ lɔ ɔ se ɔ, Yesu kɛ̃ kplu kɛ e mi wai, nɛ e na Mawu si nɛ e kɛ ha mɛ jã nɔuu. E de mɛ ke: ‘Kplu nɛ ɔ ji Mawu somi he ɔ nɛ a ngɔ ye muɔ nɛ a plɛ ngɔ pue si ha nyɛ ɔ kɛ sɔu nya a nɛ.’—Luka 22:20.\nBlɔ nɛ ɔ nɔ nɛ Yesu gu kɛ to e gbenɔ kaimi ɔ sisi ɔ nɛ, konɛ e se nyɛɛli nɛ a pee kɛ kai lɛ daa jeha ngɛ Nisan ligbi 14 ɔ nɔ. Enɛ ɔ ma kai nihi tsuo nɔ́ nɛ Yesu kɛ e Tsɛ ɔ a pee nɛ a kɛ ma kpɔ adesahi nɛ a ma ná hemi kɛ yemi ɔ kɛ je yayami kɛ gbenɔ fɔ bumi sisi. Kaimi yemi nɛ ɔ pã Hetsɔmi ɔ nɛ Yuda bi ɔmɛ ye ɔ, ejakaa Yesu gbenɔ kaimi ɔ maa nɔ mi kaa nihi nɛ a he Yesu ye ɔ ma ná he yemi nitsɛnitsɛ.\nYesu tsɔɔ kaa ‘a plɛ e muɔ ɔ ngɔ pue si ha nihi fuu, konɛ a ngɔ a he yayamihi kɛ pa mɛ.’ Yesu bɔfo anɔkualetsɛmɛ ɔmɛ kɛ kaseli kpahi hu piɛɛ nihi fuu nɛ a maa ngɔ a he yayamihi kɛ pa mɛ ɔ a he, nɛ jehanɛ hu ɔ, a maa piɛɛ Yesu he kɛ ye matsɛ ngɛ e Tsɛ ɔ Matsɛ Yemi ɔ mi.—Mateo 26:28, 29.\nMɛni gbami nɛ kɔɔ huɛ ko he nɛ Yesu tsɛ se, nɛ kɛ e tsɔɔ mi kɛɛ?\nMɛni nɛ Yesu de Yuda ke e pee, nɛ kɛ bɔfo ɔmɛ nu nɔ́ nɛ Yesu de lɛ ɔ sisi ha kɛɛ?\nMɛni gbijlɔ ehe nɛ Yesu to sisi, nɛ mɛni he je?\nNyɔmtsɛ ɔ Gbɔkuɛ Niye Ní ɔ—Gbijlɔ Nɛ Woɔ Mawu Hɛ Mi Nyami\nA fa Kristofohi kaa a kai Kristo gbenɔ ɔ. Mɛni be e sa nɛ a ye, nɛ ngɛ mɛni blɔ nɔ?


Yohane 20 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nGbonyo bu lɛ kã efolo (1-10)\nYesu jie ehe kpo etsɔɔ Maria Magdalena (11-18)\nYesu jie ehe kpo etsɔɔ ekaselɔi lɛ (19-23)\nToma je ŋwane shi sɛɛ mli lɛ eyiŋ tsɔ (24-29)\nNɔ hewɔ ni aŋmala wolokpo nɛɛ mli saji (30, 31)\n20 Otsi lɛ klɛŋklɛŋ gbi lɛ nɔ lɛ, Maria Magdalena ba gbonyo bu* lɛ naa mra mli, be ni duŋ ewo lolo, ni ena akɛ ajie tɛ lɛ yɛ gbonyo bu* lɛ naa momo. 2 No hewɔ lɛ, ejo foi ni eba Simon Petro kɛ kaselɔ kroko lɛ, mɔ ni Yesu dɔɔ ehe lɛ ŋɔɔ, ni ekɛɛ amɛ akɛ: “Amɛjie Nuŋtsɔ lɛ kɛje gbonyo bu lɛ mli, ni wɔleee he ni amɛkɛ lɛ eyaŋmɛ.” 3 Kɛkɛ ni Petro kɛ kaselɔ kroko lɛ yi mli akɛ amɛmiiya gbonyo bu lɛ he. 4 Amɛyi enyɔ lɛ fɛɛ bɔi foijee, shi kaselɔ kroko lɛ he fee oya fe Petro ni eyashɛ gbonyo bu lɛ he klɛŋklɛŋ. 5 Be ni edɔ emli ekwɛ mli lɛ, ena klalai lɛ jwere jɛmɛ, shi eboteee mli. 6 Kɛkɛ ni Simon Petro hu nyiɛ esɛɛ kɛba, ni ebabote gbonyo bu lɛ mli. Ni ena klalai lɛ jwere jɛmɛ. 7 Mama ni akɛfi eyitso lɛ kãaa mamai krokomɛi ni akɛbala lɛ lɛ amasɛi, shi moŋ akota ni ekã he kroko banee. 8 Kɛkɛ ni kaselɔ kroko ni shɛ gbonyo bu lɛ he klɛŋklɛŋ lɛ hu bote mli, ni ena ni ehe eye. 9 Shi amɛnáko amɛnu ŋmalɛ lɛ shishi akɛ esa akɛ ete shi kɛjɛ gbohii ateŋ. 10 No hewɔ lɛ, kaselɔi lɛ ku amɛsɛɛ kɛtee amɛshĩai. 11 Shi Maria tee nɔ edamɔ gbonyo bu lɛ masɛi, ni eefo. Be ni efoɔ lɛ, edɔ emli ekwɛ gbonyo bu lɛ mli, 12 ni ena ŋwɛibɔfoi enyɔ ni wo nii yɛji tara shi yɛ he ni akɛ Yesu gbonyo lɛ ŋmɛ lɛ, mɔ kome yɛ yitsogbɛ, ni mɔ kome hu yɛ najiashigbɛ. 13 Ni amɛkɛɛ lɛ akɛ: “Yoo, mɛni hewɔ ofoɔ?” Ekɛɛ amɛ akɛ: “Amɛjie mi-Nuŋtsɔ lɛ kɛtee, ni mileee he ni amɛkɛ lɛ eyaŋmɛ.” 14 Be ni ewie enɛ lɛ, etsɔ ehe ni ena Yesu damɔ shi, shi eyɔseee akɛ Yesu ni. 15 Yesu kɛɛ lɛ akɛ: “Yoo, mɛni hewɔ ofoɔ? Namɔ otaoɔ?” Shi lɛ lɛ, esusu akɛ abɔɔ nɔkwɛlɔ lɛ ni, ni ekɛɛ lɛ akɛ: “Onukpa, kɛ́ bo owó lɛ kɛtee lɛ, kɛɛmɔ mi he ni okɛ lɛ eyaŋmɛ, ni mayawó lɛ kɛya.” 16 Yesu kɛɛ lɛ akɛ: “Maria!” Be ni etsɔ ehe lɛ, ekɛɛ lɛ yɛ Hebri mli akɛ: “Rabuni!” (eshishi ji “Tsɔɔlɔ!”) 17 Yesu kɛɛ lɛ akɛ: “Kpa mimli mɔmɔ, ejaakɛ mináko makwɔ kɛya Tsɛ lɛ ŋɔɔ. Shi yaa minyɛmimɛi lɛ aŋɔɔ ni oyakɛɛ amɛ akɛ, ‘Miikwɔ kɛmiiya mi-Tsɛ kɛ nyɛ hu nyɛ-Tsɛ, kɛ mi-Nyɔŋmɔ kɛ nyɛ hu nyɛ-Nyɔŋmɔ lɛ ŋɔɔ.’” 18 Maria Magdalena ba ni ebabɔ kaselɔi lɛ amaniɛ akɛ: “Mina Nuŋtsɔ lɛ!” Ni ekɛɛ amɛ nɔ ni Yesu kɛɛ lɛ lɛ. 19 Agbɛnɛ nakai gbi lɛ, ni ji otsi lɛ klɛŋklɛŋ gbi lɛ, gbɛkɛ, be ni Yudafoi lɛ agbeyeishemɔ hewɔ lɛ aŋamɔ he ni kaselɔi lɛ yɔɔ lɛ shinai lɛ, Yesu ba ni ebadamɔ amɛteŋ ni ekɛɛ amɛ akɛ: “Toiŋjɔlɛ ahã nyɛ.” 20 Be ni ewie enɛ lɛ, ekɛ eniji kɛ eŋmawuiaŋ tsɔɔ amɛ. Kɛkɛ ni kaselɔi lɛ ná miishɛɛ naakpa akɛ amɛna Nuŋtsɔ lɛ. 21 Yesu saa ekɛɛ amɛ akɛ: “Toiŋjɔlɛ ahã nyɛ. Tamɔ bɔ ni Tsɛ lɛ tsu mi lɛ, nakai nɔŋŋ mi hu mitsuɔ nyɛ nɛɛ.” 22 Be ni ewie enɛ lɛ ehuu kɔɔyɔɔ eshwie amɛnɔ ni ekɛɛ amɛ akɛ: “Nyɛhea mumɔ krɔŋkrɔŋ. 23 Kɛ́ nyɛkɛ mɛi ahe eshai fa amɛ lɛ, akɛfa amɛ; kɛ́ nyɛkɛ mɛi anɔ efaaa amɛ lɛ, akɛfako amɛ.” 24 Shi no mli lɛ, Toma, Mɛi Nyɔŋma kɛ Enyɔ lɛ ateŋ mɔ kome ni atsɛɔ lɛ Hãaji lɛ, fataaa amɛhe be ni Yesu ba lɛ. 25 No hewɔ lɛ, kaselɔi krokomɛi lɛ kɛɛ lɛ akɛ: “Wɔna Nuŋtsɔ lɛ!” Shi ekɛɛ amɛ akɛ: “Kɛ́ minaaa plɛkoobii lɛ anajiaŋ* yɛ edɛŋ ni mikɛ miwao wooo plɛkoobii lɛ anajiaŋ, ni mikɛ minine wooo eŋmawuiaŋ lɛ, miheŋ miyeŋ kɔkɔɔkɔ.” 26 Enɔ gbii kpaanyɔ sɛɛ lɛ, ekaselɔi lɛ yɛ tsũ mli ekoŋŋ, ni Toma fata amɛhe. Eyɛ mli akɛ aŋamɔ shinai lɛ moŋ, shi Yesu ba, ni ebadamɔ amɛteŋ ni ekɛɛ: “Toiŋjɔlɛ ahã nyɛ.” 27 No sɛɛ lɛ, ekɛɛ Toma akɛ: “Okɛ owao awo biɛ, ni okwɛ midɛ̃, ni oŋɔ onine owo miŋmawuiaŋ, ni okpa ŋwanejee lɛ,* shi moŋ ohe oye.” 28 Toma hã lɛ hetoo akɛ: “Mi-Nuŋtsɔ kɛ mi-Nyɔŋmɔ!” 29 Yesu kɛɛ lɛ akɛ: “Ni ona mi hewɔ lɛ, ohe oye? Mɛi ni enaaa ni kɛ̃lɛ amɛheɔ amɛyeɔ lɛ yɛ miishɛɛ.” 30 Anɔkwa, Yesu fee okadii krokomɛi babaoo hu yɛ kaselɔi lɛ ahiɛ, ni aŋmalako ashwieko shi yɛ wolokpo* nɛɛ mli. 31 Shi aŋmala enɛɛmɛi ashwie shi koni nyɛhe nyɛye akɛ Yesu ji Kristo lɛ, Nyɔŋmɔ Bi lɛ, ni akɛni nyɛheɔ nyɛyeɔ hewɔ lɛ, nyɛbaatsɔ egbɛ́i lɛ nɔ nyɛná wala.\n^ Aloo “plɛkoobii lɛ anaa.”\n^ Sht. ŋm., “ni okpa he ni oheee oyeee lɛ.”


Baiblo Mi Sanehi Kɛ je Yesu Si Temi Nɔ kɛ ya su Paulo Tsu Womi Nɔ - Yehowa Odasefoli Internet Nítsumi He\nA tle Yesu si ngɛ e gbenɔ se ligbi etɛne ɔ nɔ. Jamɛ a ligbi ɔ, e je e he kpo kɛ tsɔɔ e se nyɛɛli ɔmɛ si enuɔ. Yesu ya nɔ nɛ e je e he kpo kɛ tsɔɔ mɛ ligbi 40. Lɔɔ se ɔ, Yesu ho hiɔwe ya benɛ e kaseli ɔmɛ ekomɛ ngɛ lɛ hyɛe. Ligbi nyɔngma se ɔ, Mawu ha mumi klɔuklɔu ba Yesu se nyɛɛli nɛ a ngɛ mlɛe ngɛ Yerusalem ɔ nɔ.\nPee se ɔ, Mawu henyɛli ha nɛ a nu bɔfo ɔmɛ kɛ wo tsu, se hiɔwe bɔfo ko ba je mɛ kɛ je tsu ɔ mi. Henyɛli komɛ fiaa Stefano tɛ nɛ e gbo. Se wa maa na bɔnɛ Yesu hla henyɛli nɛ ɔmɛ a kpɛti nɔ kake kɛ pee e sɔmɔlɔ pɔtɛɛ ha. Nɛ lɛ ji nɔ nɛ ba plɛ pee bɔfo Paulo ɔ nɛ. Kɛkɛ nɛ jeha etɛ kɛ fã se ngɛ Yesu gbenɔ se ɔ, Mawu tsɔ bɔfo Petro nɛ e ya fiɛɛ kɛ ha Kornelio nɛ e pi Yudano ɔ kɛ e we mi bi.\nMaa pee jeha 13 se ɔ, Paulo je e blɔ hiami fiɛɛmi nítsumi ɔ sisi. Timoteo piɛɛ e he ngɛ e blɔ hiami enyɔne ɔ mi. Wa maa kase bua jɔmi nɛ Paulo kɛ e blɔ hiami he piɛɛli ɔmɛ ná ngɛ a Mawu sɔmɔmi mi ɔ he ní. Nyagbe ɔ, a wo Paulo tsu ngɛ Roma. Jeha enyɔ se ɔ, a ngmɛɛ e he, se pee se ɔ, a nu lɛ kɛ wo tsu ekohu nɛ a gbe lɛ. Níhi nɛ ya nɔ ngɛ Mi Gbami KPAAGO nɛ ɔ mi ɔ, ngɔ maa pee jeha 32.


“Mikɛ Misane Lɛ Miiha Kaisare Yeli” (Bɔfoi 25:11)\n“Mikɛ Misane Lɛ Miiha Kaisare Yeli”\nPaulo fã sanekpakpa lɛ he, ni ekɛfee nɔkwɛmɔnɔ eha wɔ\nEdamɔ Bɔfoi lɛ Asaji 25:1–26:32 lɛ nɔ\n1, 2. (a) Mɛɛ shihilɛi amli Paulo yaje? (b) Mɛɛ sane esa akɛ wɔbi yɛ Paulo sane lɛ ní ekɛyaha Kaisare yeli lɛ hewɔ?\nBENI Paulo yɔɔ Kaisarea lɛ, hiŋmɛi hi ehe waa. Beni eku esɛɛ etee Yudea yɛ afii enyɔ ni tsɔ hiɛ lɛ mli lɛ, yɛ gbii fioo komɛi amli lɛ, kɛ́ hooo kwraa lɛ, Yudafoi lɛ ka shii etɛ sɔŋŋ akɛ amɛbaagbe lɛ. (Bɔf. 21:27-36; 23:10, 12-15, 27) Ehenyɛlɔi lɛ yeee omanye, shi loloolo lɛ amɛnijiaŋ ejeee wui. Beni Paulo yɔse akɛ abaanyɛ aŋɔ lɛ awo amɛdɛŋ ekoŋŋ lɛ, ekɛɛ Roma Amralo Festo akɛ: “Mikɛ misane lɛ miiha Kaisare yeli.”—Bɔf. 25:11.\n2 Ani Yehowa fĩ yiŋ ni Paulo kpɛ akɛ ekɛ esane lɛ miiha Roma nɔyelɔ lɛ yeli lɛ sɛɛ? Akɛni wɔmiiye Nyɔŋmɔ Maŋtsɛyeli lɛ he odase kɛmiimɔ shi yɛ naagbee be nɛɛ mli hewɔ lɛ, ehe miihia waa ni wɔná sanebimɔ nɛɛ hetoo. Ehe miihia ni wɔle kɛji esa akɛ wɔkase Paulo nɔkwɛmɔnɔ lɛ, ní ‘wɔfã sanekpakpa lɛ he, ní wɔma nɔ mi.’—Fil. 1:7.\n“Kaisare Kojomɔ Sɛi lɛ Hiɛ Midamɔ Nɛɛ” (Bɔfoi lɛ Asaji 25:1-12)\n3, 4. (a) Mɛni hewɔ Yudafoi lɛ bi koni akɛ Paulo aba Yerusalem lɛ, ni te fee tɛŋŋ ni Paulo yi ná wala lɛ? (b) Mɛɛ gbɛ nɔ Yehowa tsɔɔ eyeɔ ebuaa etsuji ni yɔɔ ŋmɛnɛ lɛ, taakɛ eye ebua Paulo lɛ?\n3 Beni Festo bɔi Yudea nɔ yeli akɛ Roma amralo lɛ sɛɛ gbii etɛ lɛ, etee Yerusalem. * Beni eyɔɔ jɛmɛ lɛ, osɔfonukpai lɛ kɛ Yudafoi lɛ anukpai lɛ bafolɔ Paulo naa amɛha lɛ akɛ etɔ̃ waa. Amɛle akɛ mɛi ni hala Festo akɛ amralo lɛ miikpa gbɛ akɛ eha toiŋjɔlɛ ahi amɛ kɛ Yudafoi lɛ fɛɛ ateŋ. No hewɔ lɛ, amɛbi koni Festo afee nɔ ko eha amɛ: Eha akɛ Paulo aba Yerusalem koni akojo lɛ yɛ jɛmɛ. Shi jwɛŋmɔ fɔŋ ko hɔ amɛnibimɔ lɛ sɛɛ. Nakai henyɛlɔi lɛ etsɔ̃ ŋaa koni kɛ́ akɛ Paulo jɛ Kaisarea kɛmiiba Yerusalem lɛ, amɛgbe lɛ. Festo kpoo amɛnibimɔ lɛ ni ekɛɛ akɛ: “Nyɛhaa nyɛteŋ hiɛnaanɔbii lɛ kɛ mi ayaa jɛi [Kaisarea], ni kɛ sane fɔŋ ko yɛ nuu lɛ he lɛ, ní amɛkɛɛ.” (Bɔf. 25:5) Enɛ ha Paulo yi ná wala ekoŋŋ.\n4 Yehowa tsɔ Nuŋtsɔ Yesu Kristo nɔ ewaje Paulo yɛ kai fɛɛ ni ekɛkpe lɛ amli. Kaimɔ akɛ Yesu kɛɛ Paulo yɛ ninaa mli akɛ: “Ha otsui anyɔ omli.” (Bɔf. 23:11) Ŋmɛnɛ lɛ, Nyɔŋmɔ tsuji hu kɛ naagbai kpeɔ, ni mɛi woɔ amɛhe gbeyei. Yehowa ejieee wɔ kɛjɛɛɛ naagba fɛɛ naagba mli, shi ehaa wɔ nilee, ni ewoɔ wɔ hewalɛ koni wɔnyɛ wɔdamɔ naa. Wɔbaanyɛ wɔkpa gbɛ akɛ be fɛɛ be lɛ wɔ-Nyɔŋmɔ ni yɔɔ suɔmɔ lɛ baaha wɔ “hewalɛ ní fá kɛteke nɔ.”—2 Kor. 4:7.\n5. Te Festo tsu Paulo sane lɛ he nii eha tɛŋŋ?\n5 Gbii komɛi asɛɛ lɛ, Festo ‘ho etá kojomɔ sɛi lɛ nɔ’ yɛ Kaisarea. * Paulo kɛ enaafolɔlɔi lɛ damɔ kojomɔ sɛi lɛ hiɛ. Paulo tsɔɔ akɛ amɛnaafolɔmɔi lɛ bɛ mli ni ekɛɛ akɛ: “Mitɔ̃ko Yudafoi amla ko lɛ asaŋ mitɔ̃ko sɔlemɔwe lɛ loo Kaisare nɔ.” Paulo efeko nɔ fɔŋ ko, ni no hewɔ lɛ esa akɛ aŋmɛɛ ehe. Mɛni Festo baafee? Akɛni eesumɔ ni efee nɔ ni sa Yudafoi lɛ ahiɛ hewɔ lɛ, ebi Paulo akɛ: “Oosumɔ akɛ oya Yerusalem ni miyakojoo yɛ jɛi yɛ nɛkɛ saji nɛɛ ahewɔ lo?” (Bɔf. 25:6-9) Ekã shi faŋŋ akɛ nilee bɛ sane nɛɛ mli! Kɛ́ akɛ Paulo tee Yerusalem lɛ, enaafolɔlɔi lɛ ji mɛi ni baakojo lɛ, ni bɔ fɛɛ bɔ ni fee lɛ amɛbaagbe lɛ. Yɛ nɔ najiaŋ ni Festo aaaye jalɛ sane yɛ sane nɛɛ mli lɛ, efee nɔ ni baahi aha enɔyeli lɛ. Mra mli lɛ, amralo kroko ni atsɛ́ɔ lɛ Pontio Pilato hu fee nɔ ko tamɔ nakai nɔŋŋ yɛ Yesu po gbɛfaŋ. (Yoh. 19:12-16) Ekolɛ kojolɔi ni yɔɔ ŋmɛnɛ lɛ hu baafee nakai nɔŋŋ koni amɛkɛsa nɔyelɔi ahiɛ. No hewɔ lɛ, kɛ́ aaye sane ko ni kɔɔ Nyɔŋmɔ webii ahe yɛ saneyelihei, ni atsɔ sane hiɛ abu shi lɛ, esaaa akɛ efeɔ wɔ naakpɛɛ.\n6, 7. Mɛni hewɔ Paulo kɛ esane lɛ yaha Kaisare yeli lɛ, ni mɛɛ nɔkwɛmɔnɔ ekɛ enɛ fee eha anɔkwa Kristofoi ni yɔɔ ŋmɛnɛ lɛ?\n6 Yudafoi lɛ ahiɛ ni Festo sumɔɔ akɛ esa lɛ baanyɛ aha agbe Paulo. No hewɔ lɛ, Paulo kɛ hegbɛ ni eyɔɔ akɛ Romanyo lɛ tsu nii. Ekɛɛ Festo akɛ: “Kaisare kojomɔ sɛi lɛ hiɛ midamɔ nɛɛ, he ni sa akɛ akojoɔ mi yɛ lɛ; Yudafoi lɛ, mitɔ̃ko amɛnɔ, tamɔ bɔ ni ole jogbaŋŋ lɛ. . . . Mikɛ misane lɛ miiha Kaisare yeli.” Kɛ́ mɔ ko kɛɛ ekɛ esane miiha Kaisarea yeli lɛ, bei pii lɛ anyɛɛɛ afo mli. Festo ma enɛ nɔ mi ni ekɛɛ akɛ: “Ní okɛ osane lɛ eha Kaisare yeli nɛɛ, Kaisare ŋɔɔ nɔŋŋ oootee.” (Bɔf. 25:10-12) Paulo kɛ esane lɛ yaha nɔyeli hegbɛ ni fe fɛɛ lɛ yeli, ni ekɛ enɛ fee nɔkwɛmɔnɔ eha anɔkwa Kristofoi ni yɔɔ ŋmɛnɛ lɛ. Kɛ́ shitee-kɛwolɔi bɔ mɔdɛŋ akɛ ‘amɛtsɔ mla nɔ amɛye sane fɔŋ lɛ,’ Yehowa Odasefoi kɛ mla naa gbɛjianɔtoi ni yɔɔ lɛ tsuɔ nii koni amɛkɛfã sanekpakpa lɛ he. *—Lala 94:20.\n7 Paulo efeko efɔŋ ko, ni awo lɛ tsuŋ nɔ ni fa fe afii enyɔ, shi agbɛnɛ lɛ aha lɛ hegbɛ koni ekɛ esane lɛ aya Roma koni ayaye yɛ jɛmɛ. Shi dani ebaashi kɛya lɛ, nɔyelɔ kroko tao akɛ ena lɛ.\nKɛ́ aye wɔ sane ni ejaaa yɛ mla naa lɛ, wɔbiɔ ni akwɛ mli ekoŋŋ\n‘Migbooo Toi’ (Bɔfoi lɛ Asaji 25:13–26:23)\n8, 9. Mɛni hewɔ Maŋtsɛ Agripa tee Kaisarea lɛ?\n8 Beni Paulo kɛɛ Festo akɛ ekɛ esane lɛ miiha Kaisare yeli lɛ, enɔ gbii komɛi asɛɛ lɛ, Maŋtsɛ Agripa kɛ enyɛmi yoo Bernike ba “amɛbaŋa” Festo akɛni awó lɛ amralo hee lɛ hewɔ. * Yɛ Romabii lɛ abeaŋ lɛ, kɛ́ awó amralo hee ko lɛ, efɔɔ kaa akɛ nɔyelɔi lɛ yaa amɛyaŋaa lɛ. Ekã shi faŋŋ akɛ Agripa miitsɔ ŋamɔ ni eyaŋa Festo lɛ nɔ eebɔ mɔdɛŋ akɛ eha naanyobɔɔ kpakpa abakã amɛ teŋ, koni amɛná he sɛɛ wɔsɛɛ.—Bɔf. 25:13.\n9 Festo wie Paulo he sane etsɔɔ Agripa, ni Agripa tao akɛ ebo Paulo toi. Enɔ jetsɛremɔ lɛ, nɔyelɔi enyɔ lɛ ta kojomɔ sɛi lɛ nɔ. Shi wiemɔi ni gboklɛfonyo ni akɛ lɛ ebadamɔ amɛhiɛ lɛ baawie lɛ haŋ ayoo po akɛ amɛwula amɛhe kiŋkãa.—Bɔf. 25:22-27.\nŊMƐNƐŊMƐNƐ BEAŊ ANƆKWA JAMƆ HE SAJI NI AYE\nKɛ́ aye saji ashi Yehowa Odasefoi lɛ, bei komɛi lɛ amɛkɛyaa saneyelihei wuji koni aye abua amɛ kɛjie naatsĩi ni akɛba Nyɔŋmɔ Maŋtsɛyeli lɛ he sanekpakpa ni amɛshiɛɔ lɛ nɔ lɛ. Naa enɛ he nɔkwɛmɔnii enyɔ.\nYɛ March 28, afi 1938 lɛ, U.S. Saneyelihe Wulu lɛ bua akɛ sane ni saneyelihe bibioo lɛ ye eshi Odasefoi komɛi ní amɔmɔ akɛ amɛmiijara Biblia kasemɔ he woji yɛ Griffin, Georgia, yɛ U.S.A. lɛ ejaaa. Enɛ ji saji babaoo ni kɔɔ hegbɛ ni Odasefoi lɛ yɔɔ akɛ amɛshiɛ sanekpakpa lɛ he lɛ ateŋ klɛŋklɛŋ nɔ̃ ni akɛyaha nakai saneyelihe wulu lɛ akɛ asaa akwɛ mli ekoŋŋ. *\nSane kroko ni ba lɛ kɔɔ Odasefonyo ko ni atsɛ́ɔ lɛ Minos Kokkinakis ni yɔɔ Greece lɛ he. Afolɔ enaa akɛ eetsake mɛi ahemɔkɛyeli, ni amɔ lɛ nɔ ni fa fe shii 60 sɔŋŋ yɛ afii 48 mli. Aye esane shii 18 yɛ saneyelihe. Eye afii babaoo yɛ tsuŋwoo mli, ni atswa enaneshi tu kɛtee Aegea ŋshɔkpɔi ni etse amɛhe banee lɛ anɔ. Beni abu Nyɛminuu Kokkinakis fɔ́ nɔ ni ji naagbee nɔ̃ yɛ afi 1986 lɛ, ekɛ esane lɛ yaha saneyelihei wuji ni yɔɔ Greece lɛ, shi abu lɛ fɔ́ yɛ jɛmɛ hu. No sɛɛ lɛ, ekɛ sane lɛ tee Europabii a-Saneyelihe ni Yeɔ Hegbɛi ni Adesai Yɔɔ lɛ Ahe Saji lɛ. Yɛ May 25, afi 1993 lɛ, nakai Saneyelihe lɛ bua akɛ Greece maŋ lɛ etɔ̃ Nyɛminuu Kokkinakis nɔ.\nYehowa Odasefoi kɛ saji ni aye ashi amɛ lɛ babaoo etee nakai Saneyelihe lɛ, ni amɛye kunim yɛ babaoo mli. Gbɛjianɔtoo ko bɛ ni efã hegbɛi ni adesai yɔɔ lɛ ahe yɛ nakai Saneyelihe lɛ ní amɛye omanye fe Odasefoi lɛ.\nKɛ́ Yehowa Odasefoi lɛ ye kunim yɛ saji nɛɛ amli lɛ, ani mɛi krokomɛi náa he sɛɛ? Woloŋlelɔ Charles C. Haynes ŋma akɛ: “Esa akɛ wɔ fɛɛ wɔda Yehowa Odasefoi lɛ ashi. Kɛ́ ajɛ́ amɛ, atswa amɛnaneshi tu, loo atutua amɛ shii abɔ po lɛ, amɛyaa nɔ amɛmiaa amɛhiɛ koni amɛná heyeli kɛjá Nyɔŋmɔ (ni wɔ hu wɔnáa enɛ he sɛɛ). Ni kɛ́ amɛye kunim lɛ, no tsɔɔ akɛ wɔ fɛɛ wɔye kunim.”\n^ kk. 59 Kɛ́ ootao enɛ he nɔkwɛmɔnɔ ni ba nyɛsɛɛ nɛɛ lɛ, kwɛmɔ yiŋ ni U.S. Saneyelihe Wulu lɛ kpɛ akɛ mɔ fɛɛ mɔ yɛ hegbɛ akɛ ewieɔ faa, ní abɔ he amaniɛ yɛ January 8, 2003 Awake! lɛ, baafa 3-11 lɛ mli lɛ.\n10, 11. Mɛɛ gbɛ nɔ Paulo tsɔ ejie bulɛ kpo etsɔɔ Agripa, ni mɛɛ saji ni kɔɔ Paulo tsutsu shihilɛ he eha Agripa le?\n10 Paulo jɛ bulɛ mli eda Maŋtsɛ Agripa shi akɛ eha lɛ hegbɛ koni efã enaa yɛ ehiɛ, ni ekɛɛ akɛ maŋtsɛ lɛ le Yudafoi lɛ akusumii kɛ ŋwanejee saji lɛ fɛɛ jogbaŋŋ. Kɛkɛ ni Paulo wie etsutsu shihilɛ he akɛ: “Miba mijeŋ yɛ wɔjamɔ lɛ mli kuu ni yɔɔ veveeve fe fɛɛ lɛ naa, akɛ Farisifonyo.” (Bɔf. 26:5) Beni Paulo ji Farisifonyo lɛ, ehiɛ kã nɔ akɛ Mesia lɛ baaba. Amrɔ nɛɛ ni ebatsɔ Kristofonyo lɛ, ekɛ ekãa tsɔɔ akɛ Yesu Kristo ji Mesia ní akɛ be babaoo ekpa lɛ gbɛ lɛ. Hiɛnɔkamɔ ni Paulo kɛ enaafolɔlɔi lɛ fɛɛ yɔɔ—ni ji akɛ Nyɔŋmɔ baaha shi ni ewo amɛtsɛmɛi lɛ aba mli—lɛ hewɔ akojoɔ lɛ ŋmɛnɛ gbi nɛɛ. Paulo niiamlitsɔɔmɔ nɛɛ ha Agripa shwe waa akɛ ebo nɔ ni Paulo yɔɔ kɛɛmɔ lɛ toi. *\n11 Paulo wie bɔ ni tsutsu ko lɛ ewaa Kristofoi lɛ ayi waa lɛ he, ni ekɛɛ akɛ: ‘Mi diɛŋtsɛ hu efee mi akɛ esa akɛ mafee nii pii maŋɔku Yesu, Nazarenyo lɛ, gbɛ́i lɛ naa. Miye Kristo sɛɛnyiɛlɔi lɛ ahe sɛkɛ ko ni wa, ni miwaa amɛ yi kɛyaa mɛikpɔji aje tete.’ (Bɔf. 26:9-11) Jeee akɛ Paulo miiwo sane he. Mɛi babaoo le akɛ ewa Kristofoi lɛ ayi waa. (Gal. 1:13, 23) Ekolɛ Agripa bi ehe akɛ: ‘Mɛni ha nuu nɛɛ tsake?’\n12, 13. (a) Te Paulo wie gbɛ nɔ ni etsɔ etsake kɛbatsɔ Kristofonyo lɛ he eha tɛŋŋ? (b) Mɛɛ gbɛ nɔ no mli lɛ Paulo ‘miifã ntia eeshi kooloi akpalamɔtso lɛ naa dade lɛ’?\n12 Wiemɔi ni Paulo wie kɛnyiɛ sɛɛ lɛ ha nakai sane lɛ fee faŋŋ. Ekɛɛ akɛ: “Mifã gbɛ kɛmiiya Damasko yɛ osɔfonukpai lɛ ahewalɛ kɛ gbɛŋmɛɛ naa, ni shwane fintii, beni minyiɛ gbɛ lɛ nɔ lɛ, maŋtsɛ, mina la ko ni kpɛ́ɔ fe hulu jɛ ŋwɛi babɔle mi kɛ mɛi ni kɛ mi nyiɛ lɛ. Ni beni wɔ fɛɛ wɔgbeegbee shi lɛ, minu gbee ko kɛ mi wie yɛ Hebri wiemɔ lɛ mli akɛ; Saul, Saul, mɛɛba owaa mi yi? Ewa hao akɛ ooofa ntia oshi kooloi akpalamɔtso lɛ naa dade lɛ. Ni mikɛɛ: Bo namɔŋ, Nuŋtsɔ? Ni Nuŋtsɔ lɛ kɛɛ: Mi Yesu ni owaa lɛ yi lɛ ni.” *—Bɔf. 26:12-15.\n13 Dani Paulo baana ninaa ni yɔɔ naakpɛɛ nɛɛ, no mli lɛ ‘eefa ntia eeshi kooloi akpalamɔtso lɛ naa dade lɛ’ yɛ mfonirifeemɔŋ. Kɛ́ nitsumɔ-kooloo ko miifã ntia eeshi ekpalamɔtso lɛ naa dade piɔpiɔ lɛ, ebaaye ehe awui, ni nakai nɔŋŋ akɛni no mli lɛ Paulo miite shi eewo Nyɔŋmɔ suɔmɔnaa nifeemɔ hewɔ lɛ, eeye ehe awui yɛ mumɔŋ. Yesu ni atee lɛ shi lɛ jie ehe kpo etsɔɔ Paulo beni enyiɛ gbɛ kɛmiiya Damasko, ni no ha nuu ni hiɛ tsui kpakpa shi susumɔ ni ehiɛ lɛ ejaaa lɛ tsake ejwɛŋmɔ.—Yoh. 16:1, 2.\n14, 15. Mɛni Paulo wie yɛ tsakemɔi ni efee yɛ eshihilɛ mli lɛ ahe?\n14 Eyɛ faŋŋ akɛ Paulo fee tsakemɔi wuji yɛ eshihilɛ mli. Beni ekɛ Agripa wieɔ lɛ ekɛɛ akɛ: “Migbooo nɛkɛ ŋwɛi kpojiemɔ lɛ nɔ toi; shi moŋ mijaje mitsɔɔ mɛi ni yɔɔ Damasko lɛ tsutsu, kɛ mɛi ni yɔɔ Yerusalem kɛ Yudea shikpɔŋ lɛ nɔ fɛɛ, kɛ jeŋmaji lɛ hu, akɛ amɛtsake amɛtsui ni amɛkpale kɛba Nyɔŋmɔ ŋɔɔ ni amɛtsu nii ni sa tsuitsakemɔ.” (Bɔf. 26:19, 20) Paulo kɛ afii babaoo etsu nitsumɔ ni Yesu Kristo kɛwo edɛŋ yɛ nakai shwane fintii ninaa lɛ mli lɛ. Mɛni jɛ mli kɛba? Mɛi ni bo sanekpakpa ni Paulo shiɛ lɛ toi lɛ tsake amɛtsui kɛjɛ jeŋba sha kɛ nibii gbohii ni amɛfeɔ lɛ ahe, ni amɛku amɛsɛɛ kɛba Nyɔŋmɔ ŋɔɔ. Amɛbatsɔmɔ maŋbii kpakpai, amɛyeɔ mla nɔ, amɛfeee basabasa, ni amɛyeɔ amɛbuaa mɛi krokomɛi hu koni amɛhi shi nakai nɔŋŋ.\n15 Shi kɛlɛ, enɛɛmɛi shiii Yudafoi ni teɔ shi amɛwoɔ Paulo lɛ kpu po. Paulo kɛɛ akɛ: “Enɛɛmɛi ahewɔ ni Yudafoi lɛ mɔ mi yɛ sɔlemɔwe lɛ ni amɛka mi gbee. Shi Nyɔŋmɔ yelikɛbuamɔ naa mikɛdamɔ shi kɛbashi ŋmɛnɛ gbi nɛɛ nɔ, ni miyeɔ odase mitsɔɔ mɛi bibii kɛ mɛi wuji nɛɛ.”—Bɔf. 26:21, 22.\n16. Mɛɛ gbɛ nɔ wɔɔtsɔ wɔkase Paulo kɛ́ wɔkɛ kojolɔi kɛ nɔyelɔi miiwie wɔhemɔkɛyelii lɛ ahe?\n16 Ákɛ anɔkwa Kristofoi lɛ, esa akɛ ‘daa nɛɛ wɔsaa wɔhe wɔto koni wɔfã’ wɔhemɔkɛyeli lɛ he. (1 Pet. 3:15) Kɛ́ wɔmiiwie wɔhemɔkɛyelii lɛ ahe wɔmiitsɔɔ kojolɔi kɛ nɔyelɔi lɛ, ebaafee nɔ ni sa jogbaŋŋ akɛ wɔɔkase gbɛ nɔ ni Paulo tsɔ ekɛ Agripa kɛ Festo wie lɛ. Kɛ́ wɔjɛ bulɛ mli wɔha amɛle bɔ ni Biblia mli anɔkwalei lɛ etsake wɔshihilɛ jogbaŋŋ—wɔ diɛŋtsɛ wɔshihilɛ kɛ mɛi ni kpɛlɛɔ wɔshɛɛ sane lɛ nɔ lɛ hu anɔ̃ lɛ—ekolɛ ebaakanya kojolɔi kɛ maŋ nɔyelɔi nɛɛ atsui.\n“Shwɛ Fioo ni Oha Miyiŋ Atsɔ ni Matsɔ Kristofonyo” (Bɔfoi lɛ Asaji 26:24-32)\n17. Te Festo fee enii yɛ wiemɔi ni Paulo kɛfã ehe lɛ he eha tɛŋŋ, ni mɛɛ su ni tamɔ nakai nɔŋŋ mɛi jieɔ lɛ kpo ŋmɛnɛ?\n17 Beni nɔyelɔi enyɔ lɛ boɔ Paulo wiemɔi ni kɔneɔ mɔ yiŋ lɛ atoi lɛ, ená amɛnɔ hewalɛ waa. Kadimɔ nɔ ni nyiɛ sɛɛ kɛba lɛ: “Ni beni Paulo jie enaa nɛkɛ lɛ, Festo kɛ gbee walɛ kɛɛ: Paulo, sɛkɛ oyeɔ nɛɛ! Woloŋkasemɔ sɔŋŋ eha oyeɔ sɛkɛ nɛɛ.” (Bɔf. 26:24) Ŋmɛnɛ lɛ, mɛi babaoo feɔ amɛ nii tamɔ bɔ ni Festo fee lɛ nɔŋŋ. Mɛi babaoo buɔ mɛi ni tsɔɔ nɔ ni Biblia lɛ kɛɔ diɛŋtsɛ lɛ akɛ amɛye sɛkɛ. Bei pii lɛ ewaa kɛhaa mɛi ni abuɔ amɛ yɛ je lɛŋ akɛ amɛji nilelɔi lɛ akɛ amɛaakpɛlɛ Biblia mli tsɔɔmɔ ni kɔɔ gbohiiashitee he lɛ nɔ.\n18. Mɛɛ hetoo Paulo ha Festo, ni te no ha Agripa fee enii eha tɛŋŋ?\n18 Shi Paulo ha amralo lɛ hetoo akɛ: “Miyeko sɛkɛ, Festo jurɔ, shi anɔkwale kɛ hiɛshikamɔ wiemɔi miwieɔ nɛɛ; ejaakɛ maŋtsɛ lɛ ni miwieɔ ekãa naa mitsɔɔ lɛ nɛɛ le saji nɛɛ amli . . . Nto oheɔ gbalɔi lɛ oyeɔ, maŋtsɛ Agripa? Mile akɛ oheɔ oyeɔ.” Agripa to he eha Paulo akɛ: “Shwɛ fioo ni oha miyiŋ atsɔ ni matsɔ Kristofonyo.” (Bɔf. 26:25-28) Agripa wie kɛjɛ etsuiŋ jio, jeee etsuiŋ ejɛ ewie jio lɛ, nɔ ni ewie nɛɛ tsɔɔ akɛ Paulo odaseyeli lɛ ná enɔ hewalɛ waa.\n19. Mɛɛ yiŋ Festo kɛ Agripa kpɛ yɛ Paulo he?\n19 Kɛkɛ ni Agripa kɛ Festo te shi amɛdamɔ shi kɛtsɔɔ ákɛ, amɛkpa sɛi. “Amɛtee afã ni amɛyawie yɛ amɛteŋ akɛ: Nuu nɛɛ efeko nɔ ko ni sa gbele loo tsuŋwoo. Ni Agripa kɛɛ Festo akɛ: Eji nuu nɛɛ eŋɔko esane lɛ ehako Kaisare yeli kulɛ, aaanyɛ ehe aŋmɛɛ.” (Bɔf. 26:31, 32) Amɛle akɛ nuu ni badamɔ amɛhiɛ lɛ yeee fɔ́. Ekolɛ kɛjɛ nakai beaŋ kɛyaa lɛ, amɛbaaná Kristofoi lɛ ahe jwɛŋmɔ kpakpa.\n20. Mɛni jɛ maŋ onukpai ni Paulo ye amɛ odase lɛ mli kɛba?\n20 Nɔyelɔi ni yɔɔ hewalɛ waa ni awie amɛhe yɛ amaniɛbɔɔ nɛɛ mli lɛ ateŋ mɔ ko ekpɛlɛɛɛ Nyɔŋmɔ Maŋtsɛyeli lɛ he sanekpakpa lɛ nɔ. Ani nilee yɛ mli akɛ bɔfo Paulo yapue yɛ nakai hii lɛ ahiɛ? Hɛɛ, nilee yɛ mli. ‘Kpalamɔ ni akpala Paulo kɛtee maŋtsɛmɛi kɛ lumɛi ahiɛ’ yɛ Yudea lɛ ha aye Roma maŋ onukpai ní kulɛ nine nyɛŋ ashɛ amɛnɔ lɛ odase. (Luka 21:12, 13) Kɛfata he lɛ, shihilɛi ni etsɔ mli lɛ kɛ anɔkwa ni eye yɛ kai amli lɛ wo enyɛmimɛi hii kɛ yei Kristofoi lɛ hewalɛ.—Fil. 1:12-14.\n21. Kɛ́ wɔtee nɔ wɔmia wɔhiɛ yɛ Maŋtsɛyeli shiɛmɔ nitsumɔ lɛ mli lɛ, mɛɛ yibii kpakpai ebaanyɛ ewo?\n21 Nakai nɔŋŋ eji ŋmɛnɛ. Kɛ́ wɔtee nɔ wɔmia wɔhiɛ yɛ Maŋtsɛyeli shiɛmɔ nitsumɔ lɛ mli yɛ kai kɛ shitee-kɛwoi ni wɔkɛkpeɔ lɛ fɛɛ sɛɛ lɛ, ebaanyɛ ewo yibii kpakpai. Ekolɛ wɔbaaye maŋ onukpai ní kulɛ ebaawa akɛ nine aaashɛ amɛnɔ lɛ odase. Anɔkwayeli ni wɔkɛmiaa wɔhiɛ lɛ baanyɛ awo wɔnyɛmimɛi hii kɛ yei Kristofoi lɛ hewalɛ, ni ebaatsirɛ amɛ koni amɛkɛ ekãa aye Nyɔŋmɔ Maŋtsɛyeli lɛ he odase kɛmɔ shi fe tsutsu lɛ.\n^ kk. 3 Kwɛmɔ akrabatsa ni ji “Roma Amralo Porkio Festo,” ni yɔɔ baafa 199 lɛ.\n^ kk. 5 “Kojomɔ sɛi lɛ” ji sɛi ko ni akɛmã kpoku ko nɔ. Kpoku lɛ nɔ ni emã lɛ tsɔɔ akɛ bɔ ni mɔ ni ta nɔ lɛ baabua sane lɛ eha lɛ, no ji naagbee, ni esa akɛ mɔ fɛɛ mɔ kɛtsu nii. Beni Pilato kojoɔ Yesu yɛ saji ni akɛfolɔ enaa lɛ ahewɔ lɛ, eta kojomɔ sɛi nɔ.\n^ kk. 6 Kwɛmɔ akrabatsa ni ji “Ŋmɛnɛŋmɛnɛ Beaŋ Anɔkwa Jamɔ He Saji ni Aye,” ni yɔɔ baafa 200 lɛ.\n^ kk. 8 Kwɛmɔ akrabatsa ni ji “Maŋtsɛ Herode Agripa II,” ni yɔɔ baafa 201 lɛ.\n^ kk. 10 Akɛni Paulo ji Kristofonyo hewɔ lɛ, ekpɛlɛ Yesu nɔ akɛ lɛ ji Mesia lɛ. Yudafoi ni kpoo Yesu lɛ na Paulo akɛ eji hemɔkɛyeli kwalɔ.—Bɔf. 21:21, 27, 28.\n^ kk. 12 Biblia he nilelɔ ko wie Paulo wiemɔ akɛ eefã gbɛ “shwane fintii” lɛ he akɛ: “Gbɛfalɔ jɔɔ ehe shwane fintii, ni ja ehe miitswa shi waa akɛ eyafee nɔ ko dani enyiɛɔ nakai ŋmɛlɛtswaa lɛ. Enɛ haa wɔnaa akɛ Paulo kɛ hiɛdɔɔ kpele miiya eyawa [Kristofoi] lɛ ayi.”\nROMA AMRALO PORKIO FESTO\nPorkio Festo he saji ni akɛ hiŋmɛi na, ní abɔ he amaniɛ pɛ ji nɔ ni yɔɔ Bɔfoi lɛ Asaji lɛ kɛ Flavius Josephus niŋmai lɛ amli lɛ. Aaafee afi 58 Ŋ.B. lɛ, Festo baye Felike najiaŋ akɛ amralo yɛ Yudea, ni yɛ afii enyɔ loo etɛ pɛ sɛɛ lɛ, eeenyɛ efee akɛ egbo beni ekã he eji amralo.\nEtamɔ nɔ ni ale Festo waa akɛ eji amralo ni kɛ nilee tsu nii, ni eye nɔ jogbaŋŋ kwraa fe Felike ni ji amralo ni tsɔ ehiɛ lɛ, kɛ Albinus, ni ji amralo ni baye esɛɛ lɛ. Beni Festo bɔi amralo yeli lɛ, no mli lɛ ojotswalɔi fa waa yɛ Yudea. Josephus tsɔɔ akɛ, “Festo . . . kɛfee oti ni ma ehiɛ akɛ ebaabule mɛi ni haaa toiŋjɔlɛ aba maŋ lɛ mli lɛ ashishi. Enɛ hewɔ lɛ, emɔmɔ ojotswalɔi lɛ ateŋ tsiimɔ, ni egbe amɛteŋ mɛi babaoo.” Beni eyeɔ nɔ lɛ, Yudafoi lɛ tswa gbogbo ko ni haŋ Maŋtsɛ Agripa anyɛ ana nibii ni yaa nɔ yɛ sɔlemɔwe lɛ. Shishijee mli lɛ, Festo fã amɛ akɛ amɛkumɔ gbogbo lɛ. Shi Yudafoi lɛ bi koni Festo aha akɛ sane lɛ ayafɔ̃ Roma Nɔyelɔ Nero hiɛ, ni sɛɛ mli lɛ Festo kpɛlɛ nɔ.\nEtamɔ nɔ ni Festo te shi ewo julɔi kɛ atuatselɔi waa. Shi akɛni eesumɔ ni eha naanyobɔɔ kpakpa ahi ekɛ Yudafoi lɛ ateŋ hewɔ lɛ, kɛ́ hooo kwraa lɛ, beni eyeɔ Paulo sane lɛ, eku ehiɛ eshwie jalɛsaneyeli nɔ.\nMAŊTSƐ HERODE AGRIPA II\nAgripa ni awie ehe sane yɛ Bɔfoi lɛ Asaji yitso 25 lɛ ji Maŋtsɛ Herode Agripa II, ni enii ji Herode Kpeteŋkpele lɛ, ni etsɛ ji Herode, mɔ ni afii 14 ni eho lɛ etutua Yerusalem asafo lɛ. (Bɔf. 12:1) Agripa ji Herode weku lɛ mli bii ateŋ naagbee mɔ ni ye nɔ.\nYɛ afi 44 Ŋ.B. beni Agripa tsɛ gbo lɛ, no mli lɛ Agripa yɛ Roma, eye afii 17, ni aatsɔse lɛ yɛ Roma Nɔyelɔ Klaudio maŋtsɛ mɔɔ lɛ mli. Klaudio ŋaawolɔi lɛ bu Agripa akɛ edako bɔ ni ebaanyɛ eye etsɛ sɛɛ; no hewɔ lɛ, awó Romanyo ko akɛ amralo yɛ enajiaŋ. Flavius Josephus tsɔɔ akɛ yɛ enɛɛmɛi fɛɛ asɛɛ po lɛ, beni Agripa kã he eyɔɔ Roma lɛ, edamɔɔ mli ehaa Yudafoi lɛ ni efóɔ amɛnɔ̃ mli.\nAaafee afi 50 Ŋ.B. lɛ, Klaudio wó Agripa Kalkis nɔ maŋtsɛ, ni yɛ afi 53 Ŋ.B. lɛ eha ebɔi Iturea, Trakoniti, kɛ Abileene nɔ yeli. Atuu Yerusalem sɔlemɔwe lɛ nɔkwɛmɔ hu awo Agripa dɛŋ, ni aha lɛ hegbɛ koni ehole Yudafoi osɔfonukpai. Beni Nero baye Klaudio sɛɛ lɛ, ekɛ Galilea kɛ Perea hei komɛi fata maji ni Agripa yeɔ amɛnɔ lɛ ahe. Beni Agripa kɛ Paulo kpe lɛ, no mli lɛ Agripa kɛ enyɛmi yoo Bernike ni ejo foi eshi ewu ni ji Kilikia maŋtsɛ lɛ eba Kaisarea.—Bɔf. 25:13.\nYɛ afi 66 Ŋ.B. lɛ, Agripa nyɛɛɛ atsĩ Roma hiɛ atua ni Yudafoi lɛ tseɔ lɛ naa, ni atuatselɔi lɛ jie amɛhiɛ amɛká lɛ, ni akɛni enáaa tsɔmɔhe hewɔ lɛ, eyafata Romabii lɛ ahe. Beni aku atua ni Yudafoi lɛ tse lɛ naa lɛ, Roma nɔyelɔ hee ni atsɛ́ɔ lɛ Vespasian lɛ ha Agripa ye maji babaoo anɔ ni ekɛjuro lɛ.


Yoo ko Ta Yesu Atade He ni Ehe Wa Lɛ | Yesu Wala Shihilɛ\nBe ni Yesu ku esɛɛ kɛjɛ Dekapoli lɛ, Yudafoi ni yɔɔ Galilea Ŋshɔ lɛ kooyi-anai lɛ babaoo ná nu he. Eeenyɛ efee akɛ, mɛi babaoo enu bɔ ni Yesu hã kɔɔyɔɔ lɛ kɛ ŋshɔ lɛ ŋmɛ dɛmm be ni ahum ko tswa lɛ, ni ekolɛ mɛi komɛi hu ená ele akɛ etsa hii ni yɔɔ daimonioi lɛ. No hewɔ lɛ, “asafoku babaoo ko” bua amɛhe naa yɛ ŋshɔ lɛ naa, ekolɛ yɛ Kapernaum niiaŋ, koni amɛkpee Yesu. (Marko 5:21) Be ni eyi shi yɛ lɛlɛ lɛ mli lɛ, mɛi lɛ amii shɛ amɛhe waa.\nMɛi ni miishwe waa ni amɛna Yesu lɛ ateŋ mɔ kome ji Yairo, onukpa ni kwɛɔ kpeehe lɛ nɔ lɛ, ekolɛ kpeehe ni yɔɔ Kapernaum lɛ. Eho egbee Yesu naji anaa, ni ekpa lɛ fai shii abɔ akɛ: “Mibiyoo fioo he miiye waa. Ofainɛ ba ni okɛ oniji abashwie enɔ koni ehe awa lɛ ni ená wala.” (Marko 5:23) Te Yesu baafee enii ehã tɛŋŋ yɛ fai ni Yairo kɛ hiɛdɔɔ kpaa lɛ koni eye ebua ebiyoo kome ni eye afii 12 pɛ, ni eshwɛɛɛ ehe lɛ he lɛ?—Luka 8:42.\nBe ni Yesu nyiɛ gbɛ kɛyaa Yairo shĩa lɛ, ekɛ shihilɛ kroko hu ni yɔɔ mɔbɔ kpe. Mɛi ni nyiɛ Yesu sɛɛ lɛ ateŋ mɛi pii amii eshɛ amɛhe, ni amɛmiikwɛ akɛ ebaafee naakpɛɛ nii ko ekoŋŋ lo. Shi yoo ko yɛ asafoku lɛ teŋ, ní lɛ lɛ hela ni naa wa ni yeɔ lɛ lɛ he titri ejwɛŋɔ.\nLá eho Yuda yoo nɛɛ afii 12 sɔŋŋ. Etao yelikɛbuamɔ kɛjɛ helatsalɔi pii adɛŋ, ni efite eshika fɛɛ yɛ tsofai ni amɛtsɔɔ lɛ lɛ he. Shi ehiko hãko lɛ kwraa. Anɔkwa, enaagba lɛ mli “ewo wu” moŋ.—Marko 5:26.\nEkolɛ, obaakpɛlɛ nɔ akɛ, hela ni eyeɔ lɛ yɛ hiɛgbele kɛ hiɛshishwiemɔ, ni ehãa egbɔjɔɔ hu. Afɔɔɔ hela ni tamɔ nɛkɛ he wiemɔ faŋŋ yɛ mɛi ateŋ. Kɛfata he lɛ, yɛ Mose Mla lɛ shishi lɛ, kɛ́ lá miiho yoo ko lɛ, ehe tseee yɛ kusum naa. Mɔ fɛɛ mɔ ni baata yoo ni tamɔ nɛkɛ loo etadei ni lá lɛ eko ebote mli lɛ he lɛ, esa akɛ eju ehe, ni ehe tseee kɛyashi gbɛkɛ.—3 Mose 15:25-27.\nYoo nɛɛ “enu Yesu he amaniɛbɔi lɛ,” ni amrɔ nɛɛ ena lɛ. Shi akɛni ehe tseee hewɔ lɛ, eju shi nigii kɛtsɔ asafoku lɛ teŋ, ni ekɛɛ ehe akɛ: “Kɛji mita etadei anɔhaanɔi lɛ ahe kɛkɛ lɛ, mihe baawa mi.” Be ni eta Yesu atade lɛ naamuu lɛ he lɛ, amrɔ lɛ, enu he akɛ lá ni hoɔ lɛ lɛ sɛɛ efo! “Atsa hela ni ehã epiŋ waa lɛ.”—Marko 5:27-29.\nKɛkɛ ni Yesu kɛɛ akɛ: “Namɔ ta mihe lɛ?” Kɛ́ okwɛ lɛ, te yoo lɛ nu he ehã tɛŋŋ be ni enu wiemɔi nɛɛ? Petro wie nɔ ko kɛtsɔɔ akɛ ekɛ Yesu kpãaa gbee; ekɛɛ akɛ: “Asafoku lɛ ebɔle ohe ni amɛmiififia bo.” No hewɔ lɛ, mɛni hewɔ Yesu bi akɛ, “Namɔ ta mihe lɛ?” Yesu tsɔɔ mli akɛ: “Mɔ ko eta mihe, ejaakɛ mile akɛ hewalɛ eje mimli.” (Luka 8:45, 46) Hɛɛ, yoo lɛ hela lɛ ni atsa lɛ hã hewalɛ ko je Yesu mli.\nShi be ni yoo lɛ na akɛ enyɛɛɛ ekɛ ehe atee lɛ, ekɛ gbeyeishemɔ kɛ hekpokpomɔ bagbee Yesu hiɛ. Ewie anɔkwale ni kɔɔ hela ni yeɔ lɛ lɛ, kɛ bɔ ni atsa lɛ amrɔ nɔŋŋ lɛ he yɛ mɛi lɛ fɛɛ hiɛ. Yesu jɛ mlihilɛ mli eshɛje emii akɛ: “Biyoo, ohemɔkɛyeli ehã ohe ewa bo. Yaa yɛ toiŋjɔlɛ mli, ni hela ni ehã opiŋ nɛɛ akagba onaa dɔŋŋ.”—Marko 5:34.\nEyɛ faŋŋ akɛ, mɔ ni Nyɔŋmɔ ehala akɛ eye shikpɔŋ lɛ nɔ lɛ musuŋ tsɔɔ lɛ, edɔɔ mɔ he, ni jeee akɛ esusuɔ mɛi ahe kɛkɛ, shi moŋ eyɛ hewalɛ hu ni ekɛbaaye ebua amɛ!\nMɛni hewɔ be ni Yesu ku esɛɛ kɛba Kapernaum niiaŋ lɛ, mɛi bua amɛhe naa koni amɛkpee lɛ lɛ?\nMɛɛ naagba yoo ko yɔɔ, ni mɛni hewɔ etaoɔ ni Yesu aye abua lɛ lɛ?\nTe fee tɛŋŋ yoo lɛ he wa lɛ lɛ, ni mɛni Yesu kɛɛ lɛ kɛshɛje emii?\nBiblia lɛ kɛɔ akɛ Nyɔŋmɔ nyɛɔ jalɛsane ni ayeee lɛ ni esusuɔ mɛi ahe waa. Mɛni no baanyɛ atsɔɔ kɛhã bo?\nGbɛi etɛ anɔ ni Yesu tsɔ ejie suɔmɔ kpo lɛ haa anaa Yehowa suɔmɔ lɛ jogbaŋŋ.\nKɛmaje Mɔ Ko Kɛmaje Mɔ Ko Yoo ko Ta Yesu Atade He ni Ehe Wa Lɛ\njy yitso 46 bf. 116-117


Mateo 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Mateo Ŋma 2:1-23\nŊulamiiaŋkwɛlɔi yasara Yesu (1-12)\nFoijee kɛmiiya Ejipt (13-15)\nHerode gbe gbekɛbii hii (16-18)\nSɛɛkuu kɛmiiba Nazaret (19-23)\n2 Afɔ Yesu yɛ Betlehem+ ni yɔɔ Yudea lɛ, yɛ Maŋtsɛ Herode*+ gbii lɛ amli, ni no sɛɛ lɛ, naa! ŋulamiiaŋkwɛlɔi jɛ Bokã amɛba Yerusalem 2 amɛbakɛɛ akɛ: “Nɛgbɛ Yudafoi lɛ amaŋtsɛ ni afɔ lɛ lɛ yɔɔ?+ Ejaakɛ wɔna eŋulami lɛ be ni wɔyɔɔ Bokã lɛ, ni wɔba koni wɔbakoto lɛ.” 3 Be ni Maŋtsɛ Herode nu enɛ lɛ, lɛ kɛ mɛi ni yɔɔ Yerusalem lɛ fee basaa. 4 Ni ebua maŋ lɛ osɔfoi hiɛnaanɔbii lɛ kɛ woloŋmalɔi lɛ fɛɛ anaa, ni ebi amɛ koni amɛtsɔɔ lɛ he ni abaafɔ Kristo lɛ* yɛ. 5 Amɛkɛɛ lɛ akɛ: “Yɛ Betlehem+ ni yɔɔ Yudea lɛ, ejaakɛ bɔ ni atsɔ gbalɔ lɛ nɔ aŋma nɛ: 6 ‘Ni bo Betlehem ni yɔɔ Yuda shikpɔŋ lɛ nɔ, jeee bo ji maŋ ni he ehiaaa kwraa yɛ Yuda amralofoi lɛ ateŋ, ejaakɛ omli amralo ko baajɛ aba, mɔ ni baakwɛ mimaŋ Israel nɔ tamɔ tookwɛlɔ lɛ.’”+ 7 Kɛkɛ ni Herode tsɛ ŋulamiiaŋkwɛlɔi lɛ pɛ ni mɔ ko fataaa amɛhe, ni ebi amɛ fitsofitso koni amɛtsɔɔ lɛ be ni ŋulami lɛ pue. 8 Be ni etsuɔ amɛ kɛyaa Betlehem lɛ, ekɛɛ akɛ: “Nyɛyaa ni nyɛyataoa gbekɛ lɛ fitsofitso, ni kɛ́ nyɛna lɛ lɛ, nyɛbakɛa mi koni mi hu maya ni mayakoto lɛ.” 9 Be ni amɛnu maŋtsɛ lɛ wiemɔ lɛ, amɛyi mli amɛtee, ni naa! ŋulami lɛ ni amɛna be ni amɛyɔɔ Bokã+ lɛ nyiɛ amɛhiɛ aahu kɛyashi eyadamɔ he ni gbekɛ lɛ yɔɔ lɛ yiteŋ. 10 Be ni amɛna ŋulami lɛ, amɛná miishɛɛ naakpa. 11 Ni be ni amɛbote shĩa lɛ mli lɛ, amɛyana gbekɛ lɛ kɛ emami Maria, ni amɛkula shi ni amɛkɛ woo hã gbekɛ lɛ. Agbɛnɛ hu, amɛgbele amɛjwetrii lɛ anaa, ni amɛkekee lɛ nibii—shika tsuru kɛ frankinsɛnsi kɛ mire. 12 Shi akɛni Nyɔŋmɔ bɔ amɛ kɔkɔ yɛ lamɔ mli+ akɛ amɛkaku amɛsɛɛ kɛtee Herode ŋɔɔ hewɔ lɛ, amɛtsɔ gbɛ kroko nɔ kɛtee amɛmaŋ. 13 Be ni amɛshi amɛtee lɛ, naa! Yehowa* bɔfo jie ehe kpo etsɔɔ Yosef yɛ lamɔ mli+ ni ekɛɛ: “Tee shi, ŋɔɔ gbekɛ lɛ kɛ emami ni ojo foi kɛya Ejipt, ni ohi jɛmɛ kɛyashi makɛɛ bo nɔ ko, ejaakɛ etsɛŋ, Herode baatao gbekɛ lɛ ni egbe lɛ.” 14 No hewɔ lɛ, Yosef te shi nyɔɔŋ ni eŋɔ gbekɛ lɛ kɛ gbekɛ lɛ mami, ni etee Ejipt. 15 Ehi jɛmɛ kɛyashi Herode gbo. Enɛ hã nɔ ni Yehowa* tsɔ egbalɔ lɛ nɔ ewie lɛ ba mli akɛ: “Ejipt mitsɛ mibinuu lɛ kɛjɛ.”+ 16 Agbɛnɛ, be ni Herode na akɛ ŋulamiiaŋkwɛlɔi lɛ elaka lɛ lɛ, emli wo la waa, ni etsu kɛtee ni ehã ayagbe gbekɛbii hii fɛɛ ni yɔɔ Betlehem kɛ ehewɔ kpokpai lɛ fɛɛ anɔ lɛ, mɛi ni eye afii enyɔ kɛ mɛi ni yeko nakai lɛ yɛ be ni ebi ŋulamiiaŋkwɛlɔi lɛ fitsofitso ni amɛtsɔɔ lɛ lɛ naa.+ 17 Kɛkɛ ni nɔ ni atsɔ gbalɔ Yeremia nɔ awie lɛ ba mli akɛ: 18 “Anu gbee ko yɛ Rama, aafó ni awo yara waa. Rahel+ miifo ebii lɛ, ni ekpɛlɛɛɛ ni ashɛje emii ejaakɛ amɛbɛ dɔŋŋ.”+ 19 Be ni Herode gbo lɛ, naa! Yehowa* bɔfo jie ehe kpo etsɔɔ Yosef yɛ lamɔ mli+ yɛ Ejipt 20 ni ekɛɛ: “Tee shi, ŋɔɔ gbekɛ lɛ kɛ emami ni oya Israel shikpɔŋ lɛ nɔ, ejaakɛ mɛi ni taoɔ gbekɛ lɛ agbe lɛ egboi.” 21 No hewɔ lɛ, ete shi ni eŋɔ gbekɛ lɛ kɛ gbekɛ lɛ mami, ni etee Israel shikpɔŋ lɛ nɔ. 22 Shi be ni enu akɛ Arkelao miiye Yudea nɔ yɛ epapa Herode sɛɛ lɛ, eshe gbeyei akɛ ebaaya jɛmɛ. Agbɛnɛ hu, akɛni Nyɔŋmɔ bɔ lɛ kɔkɔ yɛ lamɔ mli hewɔ lɛ,+ etee Galilea kpokpaa lɛ nɔ.+ 23 Ni ebahi maŋ ko ni atsɛɔ lɛ Nazaret+ lɛ mli koni nɔ ni atsɔ gbalɔi lɛ anɔ awie lɛ aba mli akɛ: “Abaatsɛ lɛ Nazaretnyo.”*+\n^ Loo “Mesia; Mɔ Ni Afɔ Lɛ Mu.”\n^ Eeenyɛ efee akɛ, aná kɛjɛ Hebri wiemɔ ni shishi ji “kwɛ̃” loo “tsɛ̃” lɛ mli.


Baiblo Mi Sanehi Nɔ́ nɛ Baiblo ɔ De To ɔ Baa Mi - Yehowa Odasefoli Internet Nítsumi He\nPi anɔkuale sanehi nɛ ya nɔ blema a he amaniɛ pɛ nɛ́ Baiblo ɔ bɔ, se e tsɔɔ wɔ níhi nɛ maa ba hwɔɔ se hulɔ. Adesahi be nyɛe maa tsɔɔ nɔ́ nɛ maa ba hwɔɔ se. Enɛ ɔ heje nɛ wa le kaa Mawu ngɔ nɛ Baiblo ɔ je ɔ nɛ. Mɛni Baiblo ɔ de ngɛ hwɔɔ se he?\nE de wɔ Mawu ta nguaa nɛ maa ba a he sane. Mawu maa gu ta nɛ ɔ nɔ kɛ je yayami kɛ nimli yayamihi tsuo kɛ je zugba a nɔ, se e maa bu nihi nɛ sɔmɔɔ lɛ ɔ a he. Mawu matsɛ nɛ ji Yesu Kristo ma ha nɛ Mawu sɔmɔli ma ná tue mi jɔmi kɛ bua jɔmi, nɛ a be hiɔ nue hu nɛ a be gboe hu.\nE ji bua jɔmi munyu ha wɔ kaa Mawu maa pee paradeiso ehe ngɛ zugba a nɔ, aloo pi ja? Se bɔnɛ pee nɛ waa hi paradeiso nɛ ɔ mi ɔ, e sa kaa waa pee nɔ́ ko. Ngɛ womi nɛ ɔ nyagbe ní kasemi ɔ mi ɔ, wa maa kase nɔ́ nɛ e sa kaa waa pee bɔnɛ pee nɛ wa ná níhi nɛ ngɛ bua jɔmi nɛ Mawu maa pee ha nihi nɛ sɔmɔɔ lɛ ɔ he se. Lɔɔ he ɔ, moo kane Mi Gbami KPAANYƆ konɛ o kase níhi nɛ Baiblo ɔ sɛ hlami de kɛ kɔ hwɔɔ se he ɔ.


Yesu Bote Yerusalem akɛ Maŋtsɛ | Yesu Wala Shihilɛ\nYESU BOTE YERUSALEM KƐ OSHEBƆƆ\nEGBA YERUSALEM HIƐKPATAMƆ\nEnɔ jetsɛremɔ Hɔgbaa, ni ji Nisan 9 lɛ, Yesu kɛ ekaselɔi lɛ shi Betania ni amɛwó amɛhiɛ amɛwo Yerusalem. Be ni eshwɛ fioo ni amɛbaashɛ Betfage, yɛ Oliv Gɔŋ lɛ nɔ lɛ, Yesu kɛɛ ekaselɔi lɛ ateŋ mɛi enyɔ akɛ:\n“Nyɛyaa akrowa ni nyɛnaa lɛ mli, ni amrɔ lɛ nyɛbaana teji yoo ni aŋmɔ lɛ shi kɛ ebi. Nyɛfɛnea amɛ ni nyɛkɛ amɛ abahãa mi. Kɛ́ mɔ ko bi nyɛ sane ko lɛ, nyɛkɛa akɛ, ‘Amɛhe miihia Nuŋtsɔ lɛ.’ Ni amrɔ lɛ, ekɛ amɛ baahã nyɛ.”—Mateo 21:2, 3.\nKaselɔi lɛ yɔseee akɛ famɔ ni Yesu kɛhã amɛ lɛ ji Biblia mli gbalɛ. Shi sɛɛ mli lɛ, amɛna akɛ eji Zakaria gbalɛ lɛ mlibaa. Zakaria gba akɛ, mɔ ni Nyɔŋmɔ ewo ehe shi akɛ ebaawo lɛ Maŋtsɛ lɛ baaba Yerusalem akɛ mɔ ko ni ‘baa ehe shi, ni etá teji nɔ, teji oblanyo ni ji teji yoo bi ko nɔ.’—Zakaria 9:9.\nBe ni kaselɔi lɛ shɛ Betfage ni amɛŋɔ teji oblanyo lɛ kɛ emami lɛ, mɛi ni yɔɔ jɛmɛ lɛ bi amɛ akɛ: “Mɛni nyɛfɛneɔ teji bi lɛ kɛyafee?” (Marko 11:5) Shi be ni amɛkɛɛ mɛi lɛ akɛ ehe miihia Nuŋtsɔ lɛ, amɛŋmɛ amɛgbɛ ni amɛkɛyahã Yesu. Kaselɔi lɛ ŋɔ amɛtadei anɔhaanɔi lɛ amɛshwie teji bi lɛ kɛ emami lɛ nɔ, ni Yesu ta teji bi lɛ nɔ.\nBe ni Yesu ta teji lɛ nɔ kɛmiibote Yerusalem lɛ, mɛi ni nyaa ehe lɛ ayi bɔi famɔ. Mɛi babaoo kɛ amɛtadei ha gbɛ lɛ nɔ amɛhã lɛ. Mɛi komɛi hu folɔ “tsei aniji kɛjɛ jwɛiiaŋ” ni amɛŋɔ shwie gbɛ lɛ nɔ. Amɛbolɔ akɛ: “Ofainɛ, heremɔ eyiwala! Ajɔɔ mɔ ni baa yɛ Yehowa gbɛ́i mli lɛ! Ajɔɔ wɔtsɛ David Maŋtsɛyeli ni baa lɛ! Ofainɛ heremɔ eyiwala yɛ ŋwɛi flooflo!” (Marko 11:8-10) Be ni Farisifoi ni yɔɔ mɛi lɛ ateŋ lɛ nu nɔ ni mɛi lɛ wieɔ lɛ, amɛmli wo la. Amɛkɛɛ Yesu akɛ: “Tsɔɔlɔ, kã okaselɔi lɛ ahiɛ.” Shi Yesu here nɔ ekɛɛ: “Miikɛɛ nyɛ akɛ, kɛ́ mɛnɛɛmɛi fee dioo lɛ, tɛi lɛ baabolɔ.”—Luka 19:39, 40.\nBe ni Yesu kwɛ Yerusalem maŋ lɛ, efo eshwie nɔ ni ekɛɛ: “Eji ŋmɛnɛ gbi nɛɛ, hɛɛ, eji okɔ nibii ni kɔɔ toiŋjɔlɛ he lɛ asɛɛ kulɛ—shi amrɔ nɛɛ aŋɔtee ohiŋmɛii.” Abaagbala Yerusalem maŋ lɛ toi akɛni amɛje gbɛ amɛgbo toi lɛ hewɔ. Yesu gba akɛ: “Ohenyɛlɔi lɛ kɛ tsei jaŋŋi kɛ amɛnaa piɔpiɔi baafo afabaŋ amɛwo ohe, ni amɛbaabɔle bo kɛkpe, ni amɛbaasa oyi yɛ he fɛɛ he. Amɛbaaŋɔ bo amɛtswa shi kɛ obii ni yɔɔ omli lɛ, ni amɛshiŋ tɛ kome yɛ eko nɔ yɛ omli, ejaakɛ be ni abakwɛ omli lɛ, okɔɔɔ sɛɛ.” (Luka 19:42-44) Yesu wiemɔi lɛ ba mli, be ni akpãtã Yerusalem hiɛ yɛ afi 70 Ŋ.B.\nBe ni Yesu bote Yerusalem lɛ, “maŋ muu lɛ fɛɛ fee hoo amɛkɛɛ: ‘Namɔ nɛ?’” Ni asafoku lɛ tee nɔ amɛkɛɛ akɛ: “Mɔ nɛɛ ji Yesu, gbalɔ lɛ, ni jɛ Nazaret yɛ Galilea lɛ!” (Mateo 21:10, 11) Asafoku lɛ ateŋ mɛi ni na be ni Yesu tee Lazaro shi lɛ gba naakpɛɛ nii nɛɛ amɛtsɔɔ mɛi krokomɛi. Farisifoi lɛ ye ŋkɔmɔ akɛ, amɛnyɛɛɛ nɔ ko amɛfee. Amɛkɛɛkɛɛ amɛhe akɛ: “Naa! Jeŋ muu lɛ fɛɛ ni efã kɛnyiɛ esɛɛ nɛɛ.”—Yohane 12:18, 19.\nYesu tee sɔlemɔwe lɛ eyatsɔɔ nii taakɛ efɔɔ feemɔ kɛ́ etee Yerusalem lɛ. Etsa shwilafoi kɛ akpakei lɛ. Be ni osɔfoi tsiifoi lɛ kɛ woloŋmalɔi lɛ na nɔ ni efeɔ lɛ, ni amɛnu bɔ ni gbekɛbii hii lɛ bolɔɔ yɛ sɔlemɔwe lɛ akɛ: “Ofainɛ, heremɔ David Bi lɛ yiwala!” lɛ, amɛmli wo la. Jamɔŋ hiɛnyiɛlɔi lɛ bi Yesu akɛ: “Oonu nɔ ni mɛnɛɛmɛi kɛɔ lɛ?” Ekɛɛ amɛ akɛ: “Ani nyɛkaneko dã akɛ, ‘Gbekɛbii kɛ abifabii anaa osaa yijiemɔ oto yɛ’?”—Mateo 21:15, 16.\nYesu kwɛ nibii ni yɔɔ sɔlemɔwe lɛ. No mli lɛ hulu miihe anyɔ shi, no hewɔ lɛ, ekɛ ebɔfoi lɛ shi. Eshi kɛtee Betania dani Nisan 10 lɛ je shishi, ni jɛmɛ ji he ni amɛyawɔ nakai Hɔgbaa gbɛkɛ lɛ.\nMɛɛ be Yesu ba Yerusalem? Te Yesu bote Yerusalem ehã tɛŋŋ akɛ Maŋtsɛ?\nBe ni Yesu kwɛ Yerusalem maŋ lɛ, te enu he hã tɛŋŋ? Mɛni egba yɛ Yerusalem he?\nMɛni ba be ni Yesu bote sɔlemɔwe lɛ?


Ninive ni Yɔɔ Ashur Maŋ lɛ Mli, Tsu Yiteŋ Afabaŋi ni Yɔɔ Israel | Ani Ole?\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kikuyu Kinyarwanda Kirghiz Korea Latvia Lingala Lithuania Luo Malagasy Moore Myanmar Ngabere Norway Nzema Oromo Ossetia Papiamento (Curaçao) Persia Poland Portuguese (Brazil) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Tetun Dili Thailand Tigrinya Tiv Tsonga Turkey Twi Tzotzil Ukrain Urdu Uruund Vietnam Xhosa Yoruba Zulu\nMɛni hewɔ atsɛ blema Ninive akɛ “láshishwiemɔ maŋ lɛ”?\nGbogbo he nitɛŋmɔ ko ni miitsɔɔ tabilɔi ni hiɛ nomii ayitsei ni afolɔ ni amɛmiibua naa tamɔ gɔŋ\nNo mli lɛ, Ninive ji Ashur Maŋtsɛyeli lɛ maŋtiase. Eji maŋ ko ni he wa waa, eyɛ maŋtsɛmɛi awei kɛ jamɔhei fɛfɛji, ni eyɛ gbɛjegbɛi ni lɛɛlɛɛi kɛ gbogboi wuji hu. Hebri gbalɔ Nahum tsɛ maŋ nɛɛ akɛ “láshishwiemɔ maŋ.”—Nahum 3:1.\nGbɛ́i nɛɛ sa maŋ nɛɛ waa, ejaakɛ nibii ni aŋɔ kɛjɛ Sanherib maŋtsɛwe lɛ maa Ashur yiwalɛ nifeemɔi lɛ anɔ mi diɛŋtsɛ. Nibii nɛɛ eko nɔ lɛ, atɛŋ yiwalɔ ko ni miifã gboklɛfonyo ko ni aka lɛ akpɛtɛ shikpɔŋ lɛ lilɛi yɛ edaaŋ. Nitɛŋmɔi lɛ ekrokomɛi anɔ hu lɛ, onaa mɛi ni aŋɔ amɛ nom ni akɛ kpãa eŋmɔ kpoŋ, ni akɛ kpoŋ nɛɛ egbulɔ nomii lɛ agugɔji loo amɛnaabui kɛmiigbala amɛ, ni maŋ lɛ kɛ nifeemɔ nɛɛ shwãa. Ahaa mɛi ni aŋɔ amɛ nom lɛ ahiɛnyiɛlɔi lɛ tsotsoroɔ amɛmaŋtsɛmɛi lɛ ayitsei ni afolɔ lɛ yɛ amɛkuɛ tamɔ kuɛnii lɛ, ni eyɛ taŋ waa.\nAshur maŋ lɛ he yinɔsaneŋmalɔ Archibald Henry Sayce tsɔɔ yiwalɛ nifeemɔi ni yaa nɔ beni aŋɔ maŋ ko nom yɛ ta mli lɛ mli akɛ: “Afolɔɔ gbɔmɛi ayitsei, ni abuaa naa tamɔ gɔŋ ashwieɔ gbɛ ni kunimyelɔ lɛ baatsɔ nɔ lɛ nɔ; ashãa gbekɛbii hii kɛ yei hiɛkalɔi, loo akɛ amɛ toɔ kɛha yiwalɛ nifeemɔ ko ni wa po fe enɛ; no ji asɛŋɔ hii yɛ tsei anɔ, akpɔlɔɔ amɛhewoji beni amɛhiɛ kamɔ, ashwilaa amɛhiŋmɛi, loo afolɔɔ amɛniji kɛ amɛnaji, ni afolɔɔ amɛtoi kɛ amɛgugɔji hu.”\nMɛɛ yiŋtoo hewɔ Yudafoi fo afabaŋ kɛbɔle amɛtsũi ayiteaŋ lɛ?\nNyɔŋmɔ fã Yudafoi lɛ akɛ: “Kɛji omã tsũ hee lɛ, foo afabaŋ okɛbɔle otsũ lɛ yiteŋ, koni mɔ ko akajɛ jɛi ebagbee shi ní lá ko yi sɔ̃ miiba oshĩa lɛ nɔ.” (5 Mose 22:8) Ehe bahia ni afo afabaŋ nɛɛ kɛbu mɛi ahe akɛni yɛ Biblia beaŋ lɛ, Yudafoi lɛ feɔ nibii srɔtoi yɛ amɛtsũi lɛ ayiteaŋ hewɔ.\nIsraelbii babaoo woɔ amɛtsũi lɛ ayiteŋ bɔ ni abaanyɛ ata jɛmɛ. Tsũ lɛ yiteŋ bafeɔ he ko ni sa ni mɛi tara shi amɛwereɔ hulu, amɛhereɔ kɔɔyɔɔ, loo amɛyatsuɔ shĩa nibii krokomɛi yɛ. Yɛ hulutsoo beaŋ lɛ, tsũ lɛ yiteŋ bafeɔ he ni sa jogbaŋŋ kɛha wɔɔ. (1 Samuel 9:26) Okwaafoi kaa akokoi kɛ amɛhenɔi loo agbamii kɛ weinyibii ni egbiɔ yɛ jɛmɛ dani amɛyagbɛlɛɔ.—Yoshua 2:6.\nKɛfata he lɛ, mɛi komɛi kɛ tsũ yiteŋ hu fee jamɔhe kɛha anɔkwa jamɔ loo wɔŋjamɔ. (Nehemia 8:16-18; Yeremia 19:13) Bɔfo Petro tee eyasɔle yɛ tsũ yiteŋ aaafee shwane ŋmɛlɛ nyɔŋma kɛ enyɔ mli. (Bɔfoi lɛ Asaji 10:9-16) Kɛ́ adu agbamii koni eha hɔŋ loo afolɔ tɛŋ blɛoi ashwie nɔ lɛ, jɛmɛ shitamɔ baanyɛ afee miishɛɛ waa.\nWolo ko (The Land and the Book) wie akɛ yɛ Biblia beaŋ lɛ, kɛ́ Israelbii ma tsũ lɛ, amɛfeɔ atrakpoi loo atswere ko “kɛkpɛtɛɔ tsu lɛ he, shi yɛ kpo lɛ teŋ nɔŋŋ,” ni akwɔɔ kɛyaa tsũ lɛ yiteŋ. No hewɔ lɛ, shĩatsɛ ko baanyɛ aje tsu lɛ yiteŋ eyi shi ni eboteee shĩa lɛ mli. Ekolɛ, enɛ hewɔ Yesu bɔ kɔkɔ kɛtsɔɔ bɔ ni ehe hiaa ákɛ akɛ oyaiyeli aaajo foi kɛshi maŋ ko ni awo he ka lɛ mli lɛ akɛ: “Mɔ ni yɔɔ tsũ yiteŋ lɛ, ekakpeleke shi eyakɔ nɔ ko kɛjɛ eshia.”—Mateo 24:17.\nAni Ole?—April 2013


UDHR - Mende\nUniversal Declaration of Human Rights - Mende\nHugbatei ji numu kpɛlɛɛ lɔ va, nu gɛnyɛi, ngi luwu yɛgii, nyaha ɔɔ hindgo, nu layia, Ngewɔi na a feli, ngi gilii yei, ngi le gi kɛɛ ngi gbatɛ ii ma.\nTao maa ii houni nduahu gɛ i waa nungaa luahu jifa tii gbuani ndɔlɔ yilahu, ɔɔ jifa tia heini ti yekpe va ɔɔ tii yekpe va.\n1. Nuu gbi ngi lɔnya mia nahi ti la nyɔngaa ngi ma hinda ngamu va, taa kiti lewe haani ti ye njie na le fofohu, tao ti jia a sawe panda pandaa.\n2. Maa ii houni ti baa nuu gbi ma a sawahu wee – ndɔɔ yila jawa yo ɔɔ ndunya kpɛlɛɛ jawa. Tao gbɔma maa i houni sawei i kpagbaa la nuu ma na kaahu lewengɔ sawei na ma i nyanini.\n1. Mahoungɔ numu gbi i yɛ hugbɛmbo hu kɔɔ i li mia leke gbi ngi longɔ i li na, tao kɔɔ i hei ndɔɔ gbi leke hu ngi longɔ i heihu.\n2. Nuu gbi ngi lɔnya mia kɔɔ i gbua ndɔlɔ yila hu i li peka hu, i wee a ngi yee ɔɔ mbaa tinda, tao kɔɔ i yama ngi ndei na hu mia i gbuanina.\n1. Nuu gbi lɔnya mia kɔɔ i ngi yaama lɔwu kakpama yeye ndɔɔ yɛka hu, tao kɔɔ i nganei gbuana.\n2. Ye sawei ji ɛɛ lɛkpɛ gbi naleke ye numui ji i ndɔlɔ jawa nyanini, tao i hinda gbulaninga na ndɔlɔ woyila hugbatɛi i loila.\n1. Nuu gbi lɔnya mia kɔɔ i wote a ndɔlɔlii.\n2. Maa i houni kɔɔ ti nuu gbi baa a ngi lɔlii ya, ɔɔ kɔɔ ti ngi baa a ndɔlɔlii ya ndɔɔ yekahu.\n1. Hindui taa nyahii na ti lakpangɔ ta sɔɔwelɔ ti ndengaa le, ti gɛnyɛ ii yɛni bɛɛ yila, tii yɛni bɛɛ a ndɔlɔ yila hunblaa, ɔɔ Ngewɔ veli gbambi yila ma. Ti lɔnye maahɛwungɔ sɔɔva, sɔɔhu, ɔɔ ji ta lo ti gɔlɛ.\n2. Kɔɔ hindui taa nyaha ti sɔɔwɛɛ, a nɛɛ pɛiŋ ti veinja wɛ.\n3. Bondei mia ndɔlei yei kpɔkui le, fale maahoungɔ heimii kɛ ndɔlɔ gbi ti bondei mahu gbɛɛ kpɔtu kpɔtu.\n1. Nuu gbi lɔnya mia kɔɔ i ngi wuma haakangaa majɔɔ, tao gbɔma kɔɔ taa nungaa ti makpɔma haaka majɔɔ.\n2. Tɛ nuu gbi haaka gbua ngi yeya kia leke ti longɔla.\n1. Nuu gbi lɔnya mia kɔɔ taa nungaa ti gomɛ, tao kɔɔ taa teini ti lee, i na lee hinda huwu va ii le.\n2. Tɛɛ nguaa numu gbi la a kpɔli hale kɔɔ i wote a komɛ ma mɔ.\n21. Ngayilii Ye Nugbɔyɔngɔ‐Mahuyelei\n1. Nuu gbi lɔnya mia kɔɔ ngi loko i yɛ ngi guamɛti hindeihu, kɛ bɛɛ ta vulii i yɛhu ɔɔ nungaa tia vulii ta lokoloo ti ma.\n2. Nuu gbi lɔnya mia kɔɔ ngi lɔɔhu guamɛti hugbatɛ wie ngoisia ti hiti ngi ma kia lee ta hiti nungaa ye pekeisia ma.\n3. Nungaa mia maahoungɔ ti ti guamɛti hei, ti gbayei mia a pie a yenge, hulɛmbinga ta yamalɔ ti kɔlei gula, tao ye kɔlei ji a kgula bunduhulɔ, nahii nungbi ɛɛ gbekpa numu gulɔ.\n22. Ngayilii Ye Nugbɔyɔngɔ‐Mahufelei\n23. Ngayilii Ye Nugbɔyɔngɔ‐Mahusawei\n1. Numu gbi lɔnya mia kɔɔ i yenge, tao kɔɔ i ngengei na wie ngi longɔla, kɔɔ i mbɛlɛhei majɔɔ ngengemɛi, tao kɔɔ ti tɔ kɛngengei ɛɛ ngi lo.\n2. Numu gbi lɔnya mia, nahii nduahu gbiima, kɔɔ ti ngi pawa kia a yenge la.\n3. Ngenge mɔgbi lɔnya mia kɔɔ ti ngi pawa nahii ta kɛɛ ngi mablaa ta ti magbee gbualɔ hu kia nuvu, tao gbɔma kɔɔ kpɔma yeka i yena ngi va.\n4. Ngenge mɔgbi lɔnya mia kɔɔ i wili hugbatɛhu na ngenga blaa ma vale.\n24. Ngayilii Ye Nugbɔyɔngɔ‐Mahunaani\n25. Ngayilii Ye Nugbɔyɔnɔ‐Mahulɔɔlui\n1. Numu gbi lɔnya mia kɔɔ ta kɛɛ ngi mablaa ti yɛ kaahugbua hu, ti mɛhɛɛ yekpe mɛ, ti kula yekpe yili, ti la ndama yekpe, ti hale yekpe majɔɔ, tao gbɔma guamɛti i ye na ti va, hugbatɛ yekpe i yena ngi va a watii na ɛɛ yɛ ngege hu, a watii na ngi heigɛngɔ, watii na ngi wovang, kɛɛ watii na hinda a wa ngi mahu nahii ɛɛ gumbu.\n2. Mahoungɔ gbɔma hugbatɛ i yɛ na kuimɛisia kɛɛ ndengaa va. Mahoungɔ ndengaa kpɛlɛɛ, naa ti kɛ taa ti njeni ti sɔɔhu ɔɔ tii sɔɔhu, ye hugbatei ji i ti maa wɛɛ.\n26. Ngayilii Ye Nugbɔyɔngɔ‐Mahuweitei\n1. Numu gbi lɔnya mia kɔɔ i kɔlɔ gaa. Maa ii houni navoo hinda i yɛ kɔlɔgaala ma, kɛ bɛɛ i wote a ye tɔtɔmɛi. Mahoungɔ kɔlɔ gaalei i wote a sawa kpawu kpawu na ndo gbi ɛ gbuama ye tɔtoomi. Nyandengɔ kɔɔ ngenge kɔlɔngaa i yna kpoto, kɛɛ kɔlɔ yalngɔ gaalei naa va ti nɛmabu lewengɔ.\n2. Kɔlɔ gaalei i wote a hinda na a nuu lɛ gulɔma, ngi lɔnyisia kɛɛ ngi hugbɛmboi. I loko hei hinda yawubu gɔɔla, hinda bu houla kɛɛ ndiamɔya dunyei kpɛlɛɛ luahu, kɛnyɛisia kɛɛ Ngewɔ vɛli gbambisia luahu, tao kpaya waalɔ ndɔlɔ kpɛlɛ woyila yenge lukuisia hu kɔɔ ndilɛli i li gulɔma.\n3. Bondeisia ti wote a haala bla ta kɛ na kaa ye gbɔɔ ti leingaa ta pee.\n1. Numu gbi lɔnya mia kɔɔ ngi loko i ye mia a yɛna ye kɔndi hinda hu, i ngaa nɛɛ ye yɛ mbembei hu kɛɛ sayɛnsi ye tɛkulɔmii taa ye nafei.\n2. Numu gbi lɔnya mia kɔɔ mahugbee kpɔtu kpɔtu i yɛ ngi gbatɛ hani ma, i yɛ a ngole ɔɔ hani lalangɔ ɔɔ sayɛnsi haaka.\n1. Numu gbi lee, mia i heina, tao a lɛna gulɔma, mahouingɔ i na hinda hou a loko veinja.\n2. Ji numu a yɛ ngi lɔnyei kɛɛ ngi hugbɛmboi ya yenge ma, na lee a wote a kpɛɛnguu a wee a saweilɔ naa a nuu wɛkeisia ti lɔnyei kɛɛ ti hugbɛmboi ma vale, kɛɛ numu kpɛlɛ ti maahinda va ngoyila lɔɔhu.\n3. Numu ɛ ye tɔnyei jisia kɛɛ hugbɛmboi jisia yayenge nahi kpuangɔ pilei na ma, tao gbɔma ɛɛ pindɛ kaa na wooma na ndɔlɔ kpɛlɛ gomɛi ti ndani.


Baiblo Mi Sanehi Nyumuwi Enyɔ nɛ Ba Wami Mi Ekohu - Yehowa Odasefoli Internet Nítsumi He\nKE O gbo nɛ a kpale ngɔ mo kɛ ba wami mi ekohu ɔ, kɛ o yayo maa pee kɛɛ? E bua maa jɔ wawɛɛ! Se anɛ nɔ ko nɛ e gbo ma nyɛ maa ba wami mi ekohu lo? Eko ba ja hyɛ lo?\nHyɛ nyumu ɔ, kɛ yo ɔ, kɛ jokuɛ nyumuyo ɔ ngɛ foni ɔ mi. Nyumu ɔ ji gbalɔ Eliya. Nɛ yo ɔ ji yalɔyo ko nɛ ngɛ Zarefat ma a mi, nɛ e bi ji jokuɛ nyumuyo ɔ. Ligbi ko ɔ, jokuɛ ɔ nu hiɔ wawɛɛ. E hiɔ ɔ mi ba wa nɛ nyagbe ɔ, e gbo. Kɛkɛ nɛ Eliya de yo ɔ ke: ‘Ngɔɔ jokuɛ ɔ kɛ ha mi.’\nEliya ngɔ jokuɛ ɔ kɛ ho hiɔwe tsu ɔ mi ya, nɛ e kɛ lɛ ya fɔ sa nɔ. Kɛkɛ nɛ e sɔle ke: ‘Oo Yehowa, ha jokuɛ ɔ nɛ ba wami mi ekohu.’ Amlɔ nɔuu ɔ, jokuɛ ɔ bɔni mumu womi! Kɛkɛ nɛ Eliya ngɔ jokuɛ ɔ kɛ kple si ya ha e nyɛ ɔ, nɛ e de lɛ ke: ‘Hyɛ, o bi ɔ ba wami mi ekohu!’ Enɛ ɔ heje nɛ jokuɛ ɔ nyɛ ɔ bua jɔ wawɛɛ ɔ nɛ.\nA tsɛɛ Yehowa gbalɔ ngua kpa ko hu ke Elisha. E sɔmɔ Eliya. Se pee se ɔ, Yehowa gu e nɔ kɛ pee nyakpɛ níhi fuu. Ligbi ko ɔ, Elisha ya Shunem ma a mi, nɛ yo ko pee lɛ kpakpa. Pee se ɔ, yo ɔ ba fɔ binyumuyo.\nBenɛ jokuɛ ɔ wa saii ɔ, e kɛ e tsɛ ho ngmɔ mi ya ligbi ko mɔtu. Si kake too ɔ, jokuɛ ɔ hia ngmlaa ke: ‘Ye yi ngɛ mi yee!’ Benɛ a ngɔ jokuɛ ɔ kɛ ya su we ɔ mi ɔ, e gbo. E nyɛ ye aywilɛho! Amlɔ nɔuu nɛ e ho ya tsɛ Elisha.\nBenɛ Elisha ba a, e ho he nɛ a ngɔ jokuɛ ɔ kɛ fɔ ɔ ya. E sɔle ha Yehowa, nɛ e ya bu jokuɛ ɔ nɔ. Amlɔ nɔuu ɔ, jokuɛ ɔ he dɔ la, kɛkɛ nɛ e tsile si kpaago. E nyɛ ɔ bua jɔ nitsɛ kaa e bi ɔ ba wami mi ekohu!\nNihi babauu gbo. Nɛ enɛ ɔ wo a wekuli kɛ a huɛmɛ aywilɛho. Wa be he wami nɛ waa kɛ maa tsiɛ gbogboehi. Se Yehowa lɛɛ e ngɛ he wami nɛ e ma kɛ pee ja. Pee se ɔ, wa maa kase bɔnɛ Yehowa maa pee ha kɛ ngɔ nihi ayɔhi abɔ nɛ gbo ɔ kɛ ba wami mi ekohu.\n1 Matsɛmɛ 17:8-24; 2 Matsɛmɛ 4:8-37.\nMɛnɔmɛ ji nimli etɛ nɛ a ngɛ foni ɔ mi ɔ, nɛ mɛni pee jokuɛ nyumuyo ɔ?\nMɛni sɔlemi Eliya sɔle ngɛ jokuɛ nyumuyo ɔ he, nɛ mɛni je mi kɛ ba?\nKɛ a tsɛɛ Eliya sɔmɔlɔ ɔ kɛɛ?\nMɛni heje a ya tsɛ Elisha kɛ ya Shunem yo ɔ we ɔ mi ɔ?\nMɛni Elisha pee, nɛ mɛni ba jokuɛ ɔ nɛ e gbo ɔ nɔ?\nMɛni he wami Yehowa ngɛ kaa bɔnɛ wa na kɛ gu Eliya kɛ Elisha nɔ ɔ?\nKane 1 Matsɛmɛ 17:8-24.\nMɛni blɔ nɔ a ka Eliya tue bumi kɛ e hemi kɛ yemi ngɛ? (1 Ma. 17:9; 19:1-4, 10)\nMɛni ha Zarefat ahoyo ɔ hemi kɛ yemi ɔ ji nɔ́ nɛ ngɛ slɔɔto ɔ? (1 Ma. 17:12-16; Luka 4:25, 26)\nMɛni blɔ nɔ níhi nɛ ya nɔ ngɛ Zarefat ahoyo ɔ blɔ fa mi ɔ tsɔɔ kaa Yesu munyu nɛ ngɛ Mateo 10:41, 42 ji anɔkuale? (1 Ma. 17:10-12, 17, 23, 24)\nKane 2 Matsɛmɛ 4:8-37.\nMɛni wa kaseɔ ngɛ Shunem yo ɔ he ngɛ nubwɔ peemi he? (2 Ma. 4:8; Luka 6:38; Rom. 12:13; 1 Yoh. 3:17)\nMɛni blɔhi a nɔ wa ma nyɛ maa pee Mawu tsɔli kpakpa mwɔnɛ ɔ? (Níts. 20:35; 28:1, 2; Gal. 6:9, 10; Heb. 6:10)


Mose Kɛ Etso Lɛ Tswa Tɛsaa Lɛ Yɛ Kadesh | Biblia Mli Sane\nMose Kɛ Etso Lɛ Tswa Tɛsaa Lɛ\nAFII lɛ baho, eko nyiɛ eko sɛɛ—afii 10, afii 20, afii 30, afii 39! Ni Israelbii lɛ kã he amɛyɛ ŋa lɛ nɔ lolo. Shi afii nɛɛ amli fɛɛ lɛ, Yehowa kwɛɔ ewebii lɛ anɔ. Ekɛ mana lɛɔ amɛ. Ekɛ atatu nyiɛɔ amɛhiɛ yɛ shwane mli, ni gbɛkɛ lɛ ekɛ la nyiɛɔ amɛhiɛ. Ni afii babaoo nɛɛ mli fɛɛ lɛ, amɛtadei lɛ tsɛrɛɛɛ ni amɛnaji hu waaa amɛhe.\nAgbɛnɛ afi ni ji 40 kɛjɛ be mli ni amɛshi Mizraim lɛ mli nyɔŋ ni ji klɛŋklɛŋ nɔ lɛ nɛ. Israelbii lɛ ebabua amɛhe naa ekoŋŋ yɛ Kadesh. Biɛ ji he ni amɛyɔɔ ni atsu maŋ shikpálɔi 12 lɛ koni amɛyasara Kanaan shikpɔŋ lɛ nɔ aaafee afii 40 ni eho nɛ lɛ. Mose nyɛmi yoo Miriam gbo yɛ Kadesh. Ni tamɔ bɔ ni eba lɛ yɛ be ko ni eho lɛ, sane ba yɛ biɛ ekoŋŋ.\nGbɔmɛi lɛ naaa nu ko nu ko. No hewɔ lɛ amɛwie huhuuhu amɛwo Mose akɛ: ‘Wɔna ni kulɛ wɔgboi. Mɛni hewɔ ni nyɛjie wɔ kɛjɛ Mizraim kɛba biɛ nɛɛ ni ehiii nɔ ko dumɔ nɛɛ? Niyenii, loo agbami tso, loo wein tso, loo akutu tso ko bɛ biɛ. Nu ni anuɔ tete po bɛ.’\nBeni Mose kɛ Aaron tee kpee buu lɛ mli ni amɛyasɔle lɛ, Yehowa kɛɛ Mose akɛ: ‘Buamɔ gbɔmɛi lɛ anaa. No sɛɛ lɛ okɛ nakai tɛsaa ni yɔɔ jɛmɛ lɛ awie yɛ amɛ fɛɛ amɛhiɛ. Nu pii baajɛ mli aba kɛha gbɔmɛi lɛ kɛ amɛkooloi lɛ fɛɛ.’\nNo hewɔ lɛ Mose bua gbɔmɛi lɛ anaa, ni ekɛɛ amɛ akɛ: ‘Nyɛboa toi, nyɛ mɛi ni nyɛkɛ nyɛhiɛ efɔɔɔ Nyɔŋmɔ nɔ! Ani Aaron kɛ mi baanyɛ ni wɔna nu kɛjɛ nɛkɛ tɛsaa nɛɛ mli wɔha nyɛ?’ Kɛkɛ ni Mose kɛ etso lɛ tswa tɛsaa lɛ shii enyɔ, ni nu babaoo tue kɛjɛ tɛsaa lɛ mli eshwie shi. Aná nu ni fa pii kɛha gbɔmɛi lɛ kɛ kooloi lɛ fɛɛ.\nShi Yehowa mli fu Mose kɛ Aaron. Ani ole nɔ hewɔ? Nɔ hewɔ ji akɛ, Mose kɛ Aaron kɛɛ akɛ amɛ ji mɛi ni baajie nu lɛ kɛjɛ tɛsaa lɛ mli. Shi Yehowa ji mɔ diɛŋtsɛ ni fee. Ni akɛni Mose kɛ Aaron ewieee anɔkwale yɛ enɛ he hewɔ lɛ, Yehowa kɛɛ akɛ ebaagbala amɛtoi. Ekɛɛ akɛ: ‘Nyɛnyiɛŋ miwebii lɛ ahiɛ kɛyaŋ Kanaan.’\nEtsɛɛɛ kɛkɛ ni Israelbii lɛ shi Kadesh. No sɛɛ be fioo lɛ, amɛbashɛ Hor Gɔŋ lɛ he. Gɔŋ lɛ yiteŋ biɛ ji he ni Aaron gbo yɛ. Beni egbo lɛ no mli lɛ eye afii 123. Israelbii lɛ ye awerɛho waa, ni gbɔmɛi lɛ fɛɛ kɛ gbii 30 sɔŋŋ fó Aaron. Ebinuu Eleazar baye esɛɛ akɛ osɔfonukpa kɛha Israel maŋ lɛ.\n4 Mose 20:1-13, 22-29; 5 Mose 29:5.\nSusumɔ sui kpakpai ni Mose jie lɛ kpo lɛ amli etɛ, kɛ nɔ ni wɔbaanyɛ wɔkase kɛjɛ enɔkwɛmɔnɔ lɛ mli lɛ ahe.\nKɛmaje Mɔ Ko Kɛmaje Mɔ Ko Mose Kɛ Etso Lɛ Tswa Tɛsaa Lɛ\nmy sane 40


Mi-Wolo Ni Gbaa Biblia Mli Saji - Yehowa Odasefoi a-Wɛb Saiti\nWOLO nɛɛ mli saji lɛ ji anɔkwale. Ajie kɛjɛ wolo ni fe fɛɛ yɛ je lɛŋ, ni ji Biblia lɛ mli. Saji lɛ gbaa bo jeŋ yinɔsane kɛjɛ be mli ni Nyɔŋmɔ je shishi ebɔi nibɔɔ aahu kɛbashi wɔ ŋmɛnɛŋmɛnɛ gbii nɛɛ amli. Saji lɛ gbaa nɔ ni Nyɔŋmɔ ewo shi akɛ ebaafee yɛ wɔsɛɛ be mli lɛ po.\nWolo nɛɛ haa oleɔ nɔ ni yɔɔ Biblia lɛ mli lɛ diɛŋtsɛ. Egbaa Biblia mli gbɔmɛi kɛ nibii ni amɛfee lɛ ahe saji. Etsɔɔ naanɔ wala he hiɛnɔkamɔ kpakpa ni kɔɔ paradeiso shikpɔŋ ni Nyɔŋmɔ kɛha gbɔmɛi lɛ hu mli.\nSaji srɔtoi 116 yɔɔ wolo lɛ mli. Afee amɛ kui kpaanyɔ. Fã fɛɛ fã klɛŋklɛŋ baafa lɛ gbaa nɔ ni anaa yɛ nakai fã lɛ mli lɛ he sane yɛ gbɛ kuku nɔ. Ato saji lɛ anaa yɛ bɔ ni amɛba yɛ yinɔsane mli lɛ naa. Enɛ yeɔ ebuaa bo ni oleɔ be mli ni nibii lɛ ba yɛ yinɔsane mli.\nAgbaa saji lɛ yɛ wiemɔi ni yɔɔ mlɛo mli. Nyɛ ni ji gbekɛbii bibii lɛ ateŋ mɛi pii baanyɛ akane. Nyɛ ni ji fɔlɔi lɛ baayoo akɛ nyɛbii bibii lɛ baasumɔ ni nyɛkane saji lɛ nyɛtsɔɔ amɛ shii abɔ. Nyɛbaana akɛ nibii ni gbekɛbii kɛ onukpai fɛɛ nyaa he yɔɔ wolo nɛɛ mli.\nAŋmala Biblia mli ŋmalɛi yɛ saji lɛ eko fɛɛ eko naagbee. Aawo bo hewalɛ ni okane Biblia mli ŋmalɛ ni saji nɛɛ jɛ mli lɛ.\nAŋmala Biblia mli ŋmalɛi ni akɛtsu nii yɛ wolo nɛɛ mli lɛ yɛ gbɛ kroko nɔ. Akɛwo wiemɔi ni yɔɔ mlɛo ni gbekɛbii baanyɛ anu shishi lɛ mli. Ŋmalɛi ni yɔɔ saji lɛ anaagbee lɛ tsɔɔ he ni eyɔɔ yɛ Biblia lɛ mli.


Mɛni Mɛi ni Tao Anɔkwale lɛ Na Be ni Amɛtse amɛhe lɛ?\nKANEMƆ YƐ Afrikaans Albania Amharic Arabic Armenia Aymara Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Finland French Ga Georgia Germany Guarani Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korea Lingala Lithuania Luganda Luo Macedonia Malagasy Malta Maya Nepali Norway Nyaneka Nzema Ossetia Papiamento (Aruba) Papiamento (Curaçao) Poland Portugal Quechua (Bolivia) Romania Russia Sango Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tshiluba Tsonga Turkey Twi Ukrain Umbundu Vietnam Xhosa Yoruba Zulu\n“MƐNI ji anɔkwale?” Enɛ ji sane ni Roma nɔyelɔ Pontio Pilato ni ye Yudea nɔ yɛ klɛŋklɛŋ afi 100 lɛ mli lɛ bi Yesu be ni ayeɔ esane lɛ. (Yohane 18:38) Yɛ anɔkwale mli lɛ, Pilato biii sane nɛɛ ni ekɛle anɔkwale lɛ. Sane ni ebi nɛɛ hã ana faŋŋ akɛ eyiŋ miifee lɛ enyɔɔnyɔ loo akɛ eeye Yesu he fɛo kɛkɛ. Eeenyɛ efee akɛ Pilato na anɔkwale akɛ, mɔ fɛɛ mɔ kɛ nɔ ni ehalaa akɛ no ji anɔkwale loo nɔ ko ni atsɔɔ mɔ ko ni ehe eye; anyɛŋ ale nɔ ni ji anɔkwale kɔkɔɔkɔ. Ŋmɛnɛ lɛ nakai ji bɔ ni mɛi pii feɔ amɛnii yɛ anɔkwale lɛ he.\nSɔlemɔyalɔi ni hi shi yɛ Yuropa yɛ afi 1500 afii lɛ amli lɛ leee nɔ ni amɛbaahe amɛye akɛ eji anɔkwale. Kɛjɛ amɛgbekɛbiiashi lɛ, atsɔɔ amɛ akɛ nɔ fɛɛ nɔ ni paapa lɛ baakɛɛ loo nɔ ni abaatsɔɔ amɛ yɛ sɔlemɔ lɛ mli lɛ, no ji anɔkwale, shi be ni sɔlemɔi srɔtoi bahe shi yɛ Yuropa ni amɛbɔi susumɔi hei gbɛɛ kɛshwãmɔ pɛ kɛkɛ ni amɛjwɛŋmɔ bɔi amɛ enyɔnyɔɔnyɔ feemɔ. Te nɔ ni amɛbaahe amɛye lɛ? Te amɛaafee tɛŋŋ amɛle nɔ ni ji anɔkwale?\nNakai beaŋ lɛ, mɛi babaoo tao ale anɔkwale lɛ, ni amɛteŋ hii etɛ kpɛ amɛyiŋ akɛ, ja amɛle. * Mɛni amɛfee kɛna nɔ ni ji anɔkwale kɛ nɔ ji amale lɛ? Ni mɛni amɛna? Hã wɔkwɛ.\n“BE FƐƐ BE LƐ, ESA AKƐ AHÃ BIBLIA LƐ . . . AFEE NƆ NI NƆ KWƆ FE FƐƐ”\nWolfgang Capito ji oblanyo ko ni jamɔ ehe ejwɛŋmɔ fɛɛ. Ekase datrɛyeli, saneyeli kɛ osɔfoyeli yɛ skul, ni yɛ 1512 mli lɛ, ebatsɔ osɔfo, ni no sɛɛ lɛ ebatsɔ osɔfo ni kwɛɔ osɔfonukpa ni yɔɔ Mainz lɛ sɛɛ.\nShishijee mli lɛ, Capito bɔ mɔdɛŋ akɛ ebaate shi ewo mɛi ni etse amɛhe ni shiɛɔ amɛshiɔ Katolik Sɔlemɔ lɛ tsɔɔmɔ lɛ. Etsɛɛɛ kwraa ni ana akɛ Capito diɛŋtsɛ hu miifĩ mɛi ni etse amɛhe nɛɛ asɛɛ. Mɛni efee? Yinɔsaneŋmalɔ James M. Kittelson ŋma akɛ, kɛ́ abi Capito tsɔɔmɔi komɛi ahe saji lɛ, nɔ ni ekɛɔ ji akɛ, “Biblia lɛ ji he ni hi fe fɛɛ ni esa akɛ ajɛ akojo tsɔɔmɔ ko, ejaakɛ no pɛ ji nɔ ni ja.” Enɛ hã Capito mu sane naa akɛ, sɔlemɔ lɛ tsɔɔmɔi akɛ kɛ́ Katolikbii lɛ miiye Mass lɛ, aboloo kɛ wein lɛ tsɔɔ Yesu heloo kɛ la diɛŋtsɛ yɛ naakpɛɛ gbɛ nɔ lɛ, damɔɔɔ ŋmalɛ nɔ, ni nakai nɔŋŋ eji yɛ woo ni akɛhãa saints loo hetselɔi lɛ agbɛfaŋ. (Kwɛmɔ akrabatsa ni ji ““ Kwɛmɔ Akɛ Nibii Nɛɛ yɛ Mli Nakai Lo.”) Yɛ afi 1523 mli lɛ, Capito shi gbɛhe wulu ni eyɔɔ akɛ osɔfonukpa sɛɛmɔ lɛ, ni eyahi Strasbourg ni yɔɔ France lɛ, he ni no mli lɛ, mɛi ni etse amɛhe kɛjɛ Katolik jamɔ lɛ he lɛ ehe shi waa yɛ lɛ.\nCapito shĩa ni yɔɔ Strasbourg lɛ batsɔ he ni mɛi ni ekpɛlɛɛɛ Katolik tsɔɔmɔi lɛ anɔ lɛ kpeɔ yɛ, ni ekã shi faŋŋ akɛ amɛsusu jamɔ mli saji kɛ Biblia tsɔɔmɔi babaoo ahe. Eyɛ mli akɛ mɛi ni etse amɛhe lɛ ateŋ mɛi komɛi tee nɔ amɛtsɔɔ Triniti tsɔɔmɔ lɛ moŋ, shi wolo ko (The Radical Reformation) tsɔɔ mli akɛ Triniti tsɔɔmɔ lɛ ejeee kpo yɛ woji ni Capito ŋmala lɛ amli. Mɛni hewɔ? Michael Servetus ni jɛ Spain ni ekase nyɔŋmɔjamɔ he saji waa lɛ kɛ Biblia lɛ tsu nii kɛkpa Triniti tsɔɔmɔ lɛ he mama. Capito ná enɛ he miishɛɛ waa. *\nAkɛni mɔ ko wala baanyɛ aŋmɛɛ lɛ kɛ́ ekpoo Triniti tsɔɔmɔ lɛ hewɔ lɛ, Capito kɛ hiɛshikamɔ tsu nii kɛ́ eewie Triniti lɛ he yɛ faŋŋ mli. Kɛ̃lɛ, woji ni eŋmala lɛ tsɔɔ akɛ eyiŋ etɛ̃ɛɛ lɛ yɛ Triniti tsɔɔmɔ lɛ he kwraa dani ekɛ Servetus bɔi sharamɔ. Sɛɛ mli lɛ, Katolik osɔfo ko ŋma akɛ, Capito kɛ ewebii lɛ “ekpoo jamɔ mli sane ko ni anyɛŋ anu shishi ni ji Triniti tsɔɔmɔ ni yɔɔ Krɔŋkrɔŋ waa lɛ, ni amɛfee nakai ni amɛhãaa mɔ ko ale.” Yɛ afii 100 sɛɛ lɛ, kɛ́ aawie klɛŋklɛŋbii ni ale waa akɛ amɛwie amɛshi Triniti tsɔɔmɔ lɛ fɛɛ ahe lɛ, atsĩɔ Capito tã klɛŋklɛŋ.\nWolfgang Capito na akɛ nɔ titri ni hã sɔlemɔ lɛ nine nyɛ shi ji “Ŋmalɛ lɛ ni amɛkɛtsuuu nii lɛ”\nCapito he eye akɛ anɔkwale lɛ, Biblia lɛ mli eyɔɔ. Ekɛɛ akɛ: “Be fɛɛ be lɛ, esa akɛ ahã Biblia lɛ kɛ Kristo mla lɛ afee nɔ ni nɔ kwɔ fe fɛɛ kɛ́ aakase nyɔŋmɔjamɔ he nii.” James M. Kittelson tsɔɔ mli akɛ, Capito “wie veveeve akɛ nɔ titri ni hã nyɔŋmɔjamɔŋ ninelɔi lɛ anine nyɛ shi ji Ŋmalɛ lɛ ni amɛkɛtsuuu nii lɛ.”\nMɔdɛŋ ni Capito bɔ akɛ ebaakase anɔkwale lɛ kɛjɛ Nyɔŋmɔ Wiemɔ lɛ mli lɛ ji nɔ ni ná Martin Cellarius (ni ale lɛ hu akɛ Martin Borrhaus), ni ji oblanyo ko ni kɛ lɛ hi shi yɛ afi 1526 mli lɛ nɔ hewalɛ, ni lɛ hu ekpɛlɛ akɛ ebaakase anɔkwale lɛ kɛjɛ Nyɔŋmɔ Wiemɔ lɛ mli.\n“ANƆKWA NYƆŊMƆ LƐ HE NILEE”\nMartin Cellarius wolo ni ji On the Works of God lɛ hiɛgbɛ. Yɛ wolo nɛɛ mli lɛ, ekɛ sɔlemɔ lɛ tsɔɔmɔi lɛ to nɔ ni Biblia lɛ tsɔɔ lɛ he\nAfɔ Cellarius yɛ afi 1499 mli, ni ekɛ hiɛdɔɔ kase nyɔŋmɔjamɔ kɛ jeŋnilee he nii. Etee Wittenberg, ni yɔɔ Germany lɛ ni eyatsɔɔ nii yɛ jɛmɛ. Akɛni Wittenberg ji he klɛŋklɛŋ ni mɛi bɔi amɛhe tsemɔ yɛ Katolik jamɔ lɛ he yɛ hewɔ lɛ, etsɛɛɛ nɔŋŋ ni Cellarius kɛ Martin Luther kɛ mɛi krokomɛi ni miitao amɛtsake sɔlemɔ lɛ tsɔɔmɔi lɛ ahiɛ lɛ bɔi sharamɔ. Te Cellarius aaafee tɛŋŋ ena srɔto ni yɔɔ adesai asusumɔi kɛ anɔkwalei ni yɔɔ Ŋmalɛ lɛ mli lɛ teŋ?\nWolo ko (Teaching the Reformation) tsɔɔ mli akɛ, Cellarius he eye akɛ kɛ́ mɔ ko baanu Biblia lɛ shishi jogbaŋŋ lɛ, esa akɛ “ekɛ hiɛdɔɔ akane Ŋmalɛ lɛ, ekɛ Ŋmalɛ afɔ Ŋmalɛ he too, ni esɔle ni eshwa ehe.” Be ni Cellarius pɛi Biblia lɛ mli lɛ, mɛni ena?\nYɛ July 1527 mli lɛ, Cellarius ŋma nibii ni ena lɛ yɛ ewolo ni ji On the Works of God lɛ mli. Eŋma akɛ nibii ni yɔɔ krɔŋkrɔŋ ni afeɔ yɛ sɔlemɔ lɛ mli, tamɔ aboloo kɛ wein ni akɛtsuɔ nii kɛ́ aaye Mass lɛ, ji okadifeemɔ nɔ ko diɛŋtsɛ. Woloŋlelɔ kpanaa ko ni atsɛɔ lɛ Robin Barnes lɛ tsɔɔ mli akɛ, Cellarius wolo lɛ, “tsɔɔ Biblia gbalɛi amli ni etsɔɔ akɛ be ko baaba ni amanehulu kɛ nɔnaa baaba jeŋ fɛɛ, kɛkɛ lɛ, no sɛɛ lɛ, gbalɛi ni tsɔɔ akɛ abaasaa shikpɔŋ lɛ nɔ fɛɛ lɛ hu eba mli.”—2 Petro 3:10-13.\nNɔ ni sa kadimɔ waa hu ji wiemɔ kuku ko ni Cellarius wie kɛkɔ Yesu Kristo he lɛ. Eyɛ mli akɛ Cellarius eteee shi ewooo Triniti lɛ tɛ̃ɛ moŋ, shi etsɔɔ srɔto ni yɔɔ “Ŋwɛi Tsɛ” lɛ kɛ “e-Bi Yesu Kristo” teŋ, ni eŋma akɛ Yesu ji Nyɔŋmɔ ofe lɛ nyɔŋmɔi kɛ ebii babaoo lɛ ateŋ mɔ kome.—Yohane 10:34, 35.\nRobert Wallace ŋma yɛ ewolo ni ji Antitrinitarian Biography (eŋma yɛ afi 1850 mli) lɛ mli akɛ, woji ni Cellarius ŋmala lɛ yɛ srɔto yɛ nɔ ni mɛi ni he Triniti amɛye yɛ afi 1500 lɛ ŋmala lɛ ahe. * No hewɔ lɛ, woloŋlelɔi pii mu sane naa akɛ Cellarius kpoo Triniti tsɔɔmɔ lɛ. Awieɔ ehe akɛ eji dɛŋdadei ni Nyɔŋmɔ kɛtsu nii ni “ekɛdu anɔkwa Nyɔŋmɔ lɛ kɛ Kristo he nilee ewo mɛi amli lɛ” ateŋ mɔ kome.\nHIƐNƆKAMƆ AKƐ ABAANÁ KRISTOFOI ATSƆƆMƆ NI JA\nYɛ aaafee afi 1527 mli lɛ, Johannes Campanus ni kase nyɔŋmɔjamɔ he nii, ni abuɔ lɛ akɛ efata woloŋlelɔi ni hi shi yɛ ebeaŋ lɛ ahe lɛ hu yahi Wittenberg. Eyɛ mli akɛ, Campanus yɛ mɛi ni etse amɛhe kɛjɛ Katolik jamɔ lɛ he lɛ ateŋ moŋ, shi ekɛ Martin Luther tsɔɔmɔi lɛ kpaaa gbee. Mɛni hewɔ?\nCampanus kpoo susumɔ ni ahiɛ akɛ aboloo lɛ kɛ wein lɛ tsɔɔ Yesu heloo kɛ elá diɛŋtsɛ yɛ naakpɛɛ gbɛ nɔ, kɛ tsɔɔmɔ akɛ Kristo gbɔmɔtso kɛ elá lɛ hiɔ aboloo kɛ wein ni ajɔɔ nɔ lɛ mli lɛ. * Niŋmalɔ André Séguenny wie akɛ, Campanus he ye akɛ, “aboloo lɛ tsakeee etsɔɔɔ nɔ kroko, shi ákɛ nɔ ko ni yɔɔ krɔŋkrɔŋ lɛ, efeɔ Kristo gbɔmɔtso lɛ he mfoniri.” Yɛ afi 1529 mli lɛ, afee kpee ko ni atsɛɔ lɛ Marburg Colloquy yɛ Marburg ni yɔɔ Germany lɛ kɛsusu saji nɛɛ ahe, be ni afeɔ kpee lɛ, aŋmɛɛɛ Campanus gbɛ ni ewie nibii ni ekase kɛjɛ Ŋmalɛ lɛ mli lɛ ahe. No sɛɛ lɛ, enanemɛi krokomɛi ni yɔɔ Wittenberg ni etse amɛhe kɛjɛ sɔlemɔ lɛ he lɛ kpoo lɛ.\nJohannes Campanus tsɔɔ yɛ ewolo ni ji Restitution lɛ mli akɛ eyiŋ miifee lɛ enyɔnyɔɔnyɔ yɛ Triniti tsɔɔmɔ lɛ he\nSusumɔ ni Campanus hiɛ yɛ Tsɛ lɛ, Bi lɛ, kɛ mumɔ krɔŋkrɔŋ lɛ he lɛ ji nɔ titri ni wo mɛi ni etse amɛhe lɛ amli la lɛ. Campanus tsɔɔ yɛ ewolo ni ji Restitution ni eŋma yɛ afi 1532 lɛ mli akɛ, soro Yesu yɛ e-Tsɛ lɛ he. Etsɔɔ mli akɛ: Tsɛ lɛ kɛ Bi lɛ “ekomeŋ,” taakɛ bɔ ni akɛɔ akɛ wu kɛ ŋa hu ji “heloo kome lɛ”—amɛfee ekome, kɛ̃lɛ soro wu lɛ yɛ ŋa lɛ he. (Yohane 10:30; Mateo 19:5) Campanus wie akɛ Ŋmalɛ lɛ kɛ nakai nɔkwɛmɔnɔ lɛ nɔŋŋ tsu nii kɛtsɔɔ akɛ Tsɛ lɛ yɛ hegbɛ yɛ Bi lɛ nɔ: “Yoo fɛɛ yoo . . . yitso ji nuu, ni Kristo yitso ji Nyɔŋmɔ.”—1 Korintobii 11:3.\nNi mumɔ krɔŋkrɔŋ lɛ hu? No hu Campanus kwɛ Biblia lɛ mli ni eŋma akɛ: “Ŋmalɛ ko bɛ ni fĩɔ sɛɛ akɛ Mumɔ Krɔŋkrɔŋ lɛ ji mɔ ni ji etɛ nɔ . . . Awieɔ Nyɔŋmɔ mumɔ lɛ nitsumɔ he, ni tsɔɔ akɛ Nyɔŋmɔ feɔ nɔ fɛɛ nɔ kɛtsɔ emumɔŋ hewalɛ kɛ nifeemɔ nɔ.”—1 Mose 1:2.\nLuther tsɛ Campanus akɛ musubɔlɔ kɛ Nyɔŋmɔ Bi lɛ henyɛlɔ. Amɛteŋ mɔ kroko hu fã ni agbe Campanus. Shi, no hãaa Campanus nijiaŋ aje wui. Wolo ko (The Radical Reformation) tsɔɔ mli akɛ, “Campanus ná nɔmimaa akɛ Biblia mli sane nɛɛ, ni kɔɔ Nyɔŋmɔ kɛ adesai ahe ni atsɔɔ yɛ bɔfoi lɛ abeaŋ, ni sɔlemɔ lɛ eyanuuu shishi lɛ ji nɔ ni kɛ amɛshigbeemɔ lɛ ba.”\nNo mli lɛ, ejeee Campanus yiŋtoo akɛ ebaatse jamɔ kuu. Ekɛɛ akɛ, migbo deŋme yakatswaa “be ni mifata kuu ni etse ehe lɛ he kɛtao anɔkwale lɛ.” No hewɔ lɛ, ená nɔmimaa akɛ, kɛ́ Katolik Sɔlemɔ lɛ, tsake amɛsusumɔ lɛ, amɛbaanyɛ amɛto anɔkwa Kristofoi atsɔɔmɔ lɛ shishi ekoŋŋ. Yɛ naagbee lɛ, Katolik sɔlemɔ lɛ hiɛnyiɛlɔi lɛ mɔ Campanus ni amɛwo lɛ tsuŋ, eeenyɛ efee akɛ eye nɔ ni fe afii 20 yɛ tsuŋwoo he lɛ. Yinɔsaneŋmalɔi kɛɛ egbo yɛ aaafee afi 1575 lɛ mli.\n“NYƐKAA NII FIAA NYƐKWƐA”\nAkɛni Capito, Cellarius, Campanus, kɛ mɛi krokomɛi kɛ hiɛdɔɔ kase Biblia lɛ hewɔ lɛ, amɛnyɛ amɛna anɔkwale lɛ kɛjɛ nɔ ni ejaaa lɛ he. Eyɛ mli akɛ nibii ni mɛi nɛɛ ni taoɔ anɔkwale lɛ sɛɛ lɛ na lɛ ekomɛi kɛ Biblia lɛ kpaaa gbee moŋ, shi hii nɛɛ jɛ heshibaa mli amɛtao Ŋmalɛ lɛ mli, ni amɛbu anɔkwalei ni amɛná lɛ akɛ nɔ ko ni jara wa waa.\nBɔfo Paulo wo enanemɛi Kristofoi lɛ hewalɛ akɛ: “Nyɛkaa nii fiaa nyɛkwɛa, ni nɔ ni hi lɛ nyɛmɔa mli.” (1 Tesalonikabii 5:21) Yehowa Odasefoi ekala wolo ko ni hiɛ saneyitso ni sa jogbaŋŋ, ni ji Mɛni Biblia lɛ Tsɔɔ Diɛŋtsɛ? koni eye ebua bo ni ona anɔkwale lɛ. Kɛ́ ootao oná wolo nɛɛ eko ni owooo he nyɔmɔ lɛ, ofainɛ kwɛmɔ wolo ni okaneɔ nɛɛ baafa 16 lɛ, loo yaa www.jw.org/gaa ni ji wɔ-Web saiti lɛ nɔ.\n^ kk. 4 Kwɛmɔ akrabatsa ni ji “Let Both Grow Together Until the Harvest” (“Nyɛhãa Enyɔ lɛ Fɛɛ Akwɛ̃a Kɛyashia Ŋmãakpamɔ Be Lɛ”) ni yɔɔ wolo ni ji Jehovah’s Witnesses—Proclaimers of God’s Kingdom ni Yehowa Odasefoi fee lɛ baafa 44 lɛ.\n^ kk. 8 Kwɛmɔ akrabatsa ni yɔɔ Nyɔŋmɔ Sɛɛ Gbɛ ni Adesai Taoɔ wolo lɛ ni Yehowa Odasefoi fee lɛ baafa 322 lɛ mli.\n^ kk. 17 Wolo lɛ tsɔɔ mli akɛ kɛ́ Cellarius kɛ wiemɔ ni ji “nyɔŋmɔ” miitsu nii kɛmiihã Kristo lɛ, “eŋmaa lɛ deus shi jeee Deus ejaakɛ akɛ Deus tsuɔ nii kɛ́ aawie Nyɔŋmɔ Ofe lɛ he.”\n^ kk. 20 Tsɔɔmɔ akɛ Kristo gbɔmɔtso kɛ elá lɛ hiɔ aboloo kɛ wein ni akɛyeɔ Nuŋtsɔ Gbɛkɛ Niyenii lɛ mli lɛ ji Luther tsɔɔmɔ.\n‘Kwɛmɔ Akɛ Nibii Nɛɛ yɛ Mli Nakai Lo’\nMɛni ye ebua Capito, Cellarius, Campanus, kɛ mɛi krokomɛi ni amɛkpoo Sɔlemɔ lɛ tsɔɔmɔi komɛi? Amɛfee nɔ ni Beroiabii ni hi shi yɛ klɛŋklɛŋ afi 100 lɛ mli lɛ fee lɛ nɔŋŋ, amɛkpa Ŋmalɛ lɛ mli ‘amɛkwɛ akɛ nibii nɛɛ yɛ mli nakai lo.’ (Bɔfoi lɛ Asaji 17:11) Naa nibii komɛi ni mɛi etɛ ni tse amɛhe lɛ na be ni amɛtao nii amli lɛ:\nSƆLEMƆ LƐ TSƆƆMƆI\nNƆ NI ŊMALƐ LƐ KƐƆ\nAbaanyɛ akɛ woo ahã hetselɔi akɛ teŋdamɔlɔi yɛ Nyɔŋmɔ kɛ gbɔmɛi ateŋ.\n“Nyɔŋmɔ kome yɔɔ, kɛ Nyɔŋmɔ kɛ gbɔmɛi ateŋdamɔlɔ kome hu ní ji gbɔmɔ Kristo Yesu lɛ.”—1 Timoteo 2:5.\nEsa akɛ abaptisi abifabii.\n‘Be ni amɛhé amɛye lɛ abaptisi hii kɛ yei.’—Bɔfoi lɛ Asaji 8:12.\nYesu kɛ e-Tsɛ lɛ yeɔ egbɔ ni amɛji Triniti ko fã.\n“Miiya tsɛ lɛ ŋɔɔ, ejaakɛ mitsɛ da fe mi.” (Yohane 14:28) “Ebaaa [Yesu] jwɛŋmɔ mli kɔkɔɔkɔ akɛ ebaashɔ̃ nɔ ko, no ji akɛ, esa akɛ ekɛ Nyɔŋmɔ aye egbɔ.”—Filipibii 2:5, 6, NW.\nKɛ́ aaye Mass lɛ, aboloo kɛ wein lɛ tsɔɔ Yesu heloo kɛ elá.\n“Yesu kɔ aboloo, ni ejɔɔ nɔ ni ekumɔ mli, ni eŋɔhã ekaselɔi lɛ, ni ekɛɛ: Nyɛhea, nyɛyea! Enɛ ji migbɔmɔtso lɛ. Ni ewó kpulu lɛ, ni eda shi, ni eŋɔhã amɛ ni ekɛɛ: Nyɛ fɛɛ nyɛnua eko! ejaakɛ enɛ ji milá ni ji kpaŋmɔ hee lɛ nɔ̃ lɛ.”—Mateo 26:26-28.8.


Biblia Mli Saji Amɛmiimɛ yɛ Yerusalem - Yehowa Odasefoi a-Wɛb Saiti\nKANEMƆ YƐ Acholi Afrikaans Albania Amerika Mumuii Awiemɔ Arabic Armenia Armenia (West) Assamese Ateso Australia Mumuii Awiemɔ Aymara Azerbaijani Azerbaijani (Cyrillic) Bambara Baoule Bicol Bislama Blɔfo Bulgaria Cakchiquel (Western) Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cinyanja Colombia Mumuii Awiemɔ Costa Rica Mumuii Awiemɔ Croatia Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Estonia Estonia Mumuii Awiemɔ Ewe Faroese Filipi Mumuii Awiemɔ Finland Finland Mumuii Awiemɔ French French Mumuii Awiemɔ Ga Garifuna Georgia Germany Greenland Guarani Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iceland Igbo Iloko Indonesia Isoko Italia Japan Japan Mumuii Awiemɔ Jula Kabardin-Cherkess Kabiye Kabyle Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kongo Korea Krio Kwangali Kwanyama Lamba Laos Latvia Lhukonzo Lingala Lithuania Low German Luganda Lugbara Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mende Mexico Mumuii Awiemɔ Miskito Mixe Mixtec (Guerrero) Mongolia Moore Myanmar Nahuatl (Guerrero) Nahuatl (Northern Puebla) Ndebele Ndonga Nepali Ngabere Nicaragua Mumuii Awiemɔ Niue Norway Nuer Nyaneka Nzema Oromo Ossetia Otomi (Mezquital Valley) Papiamento (Curaçao) Paraguay Mumuii Awiemɔ Persia Poland Portugal Quechua (Ancash) Quechua (Ayacucho) Quechua (Bolivia) Quechua (Cuzco) Quiche Romania Runyankore Russia Rutoro Samoa Sango Sena Sepedi Serbia Sesotho (Lesotho) Setswana Seychelles Creole Shona Sidama Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swati Sweden Tagalog Tajiki Tamil Tankarana Tarascan Tatar Telugu Tetun Dili Thailand Tiv Tlapanec Tojolabal Tok Pisin Tonga Totonac Tshwa Tsonga Turkey Turkmen (Cyrillic) Twi Tzeltal Tzotzil Uighur (Arabic) Ukrain Umbundu Venda Venezuela Mumuii Awiemɔ Vezo Vietnam Wallis Waray-Waray Wayuunaiki Wolaita Wolof Xhosa Yoruba Zapotec (Isthmus) Zapotec (Lachiguiri) Zulu\nGBƆMƐI ni yɔɔ biɛ lɛ ji Yesu sɛɛnyiɛlɔi. Amɛbo lɛ toi ni amɛhi Yerusalem. Ni beni amɛ fɛɛ amɛmɛɔ kutuu lɛ, gbɛɛmɔ ko ni naa wa waa bayi shia lɛ fɛɛ obɔ. Egbɛɛmɔ tamɔ ahum ko ni miitswa waa. Kɛkɛ ni lalilɛii bɔi baa ni ebatara kaselɔi lɛ ateŋ mɔ fɛɛ mɔ yiteŋ. Ani oona la lɛ yɛ amɛteŋ mɔ fɛɛ mɔ yiteŋ? Mɛni enɛ fɛɛ tsɔɔ?\nEji naakpɛɛ nɔ ko! Yesu eku esɛɛ eyashɛ ŋwɛi ni ekɛ e-Tsɛ lɛ yɛ jɛmɛ, ni eefɔse Nyɔŋmɔ mumɔ krɔŋkrɔŋ lɛ eeshwie esɛɛnyiɛlɔi lɛ anɔ. Ani ole nɔ ni mumɔ nɛɛ ha amɛfee? Amɛ fɛɛ amɛbɔi wiemɔ yɛ maji anɔ wiemɔi srɔtoi amli.\nMɛi pii ni yɔɔ Yerusalem lɛ nu gbɛɛmɔ ni tamɔ ahum ko ni miitswa lɛ he, ni amɛje kpo kɛba amɛbakwɛ nɔ ni yaa nɔ lɛ. Mɛi lɛ ateŋ mɛi komɛi jɛ maji krokomɛi anɔ ni amɛba biɛ kɛha Israelbii agbijurɔ ni ji Pentekoste lɛ yeli. Mɛɛ naakpɛɛ nii gbɔi nɛɛ na nɛkɛ! Amɛnu ni kaselɔi lɛ miiwie naakpɛɛ nibii ni Nyɔŋmɔ efee lɛ ahe yɛ amɛ diɛŋtsɛ amɛmaŋ wiemɔi amli.\nGbɔi lɛ kɛɛ: ‘Nɛkɛ gbɔmɛi nɛɛ fɛɛ jɛ Galilea. No hewɔ lɛ, te fee tɛŋŋ ni amɛwieɔ maji anɔ wiemɔi srɔtoi ni ji maji anɔ hei ni wɔjɛ lɛ awiemɔi nɛɛ?’\nKɛkɛ ni agbɛnɛ Petro te shi koni egbala mli etsɔɔ amɛ. Kɛkɛ ni ewo egbee nɔ ni ekɛɛ gbɔmɛi lɛ bɔ ni agbe Yesu, ní Yehowa tee lɛ shi kɛjɛ gbohii ateŋ lɛ. Petro kɛɛ: ‘Amrɔ nɛɛ Yesu yɛ ŋwɛi yɛ Nyɔŋmɔ ninejurɔ nɔ. Ni efɔse mumɔ krɔŋkrɔŋ ni ewo shi yɛ he lɛ eshwie shi. Enɛ hewɔ ni nyɛnaa ni nyɛnuɔ naakpɛɛ nibii nɛɛ.’\nOjogbaŋŋ, beni Petro wie enɛ egbe naa lɛ, edɔ gbɔmɛi lɛ ateŋ mɛi pii yɛ nɔ ni afee Yesu lɛ hewɔ. Amɛbi akɛ: ‘Mɛni esa akɛ wɔfee?’ Petro kɛɛ amɛ akɛ: ‘Ehe miihia ni nyɛtsake nyɛ shihilɛ ni abaptisi nyɛ.’ No hewɔ lɛ abaptisi mɛi aaafee 3,000 yɛ nakai gbi lɛ nɔ ni amɛbatsɔmɔ Yesu sɛɛnyiɛlɔi.\nBɔfoi lɛ Asaji 2:1-47.\nTaakɛ atsɔɔ yɛ mfoniri lɛ mli lɛ, mɛni ba Yesu sɛɛnyiɛlɔi ni mɛɔ yɛ Yerusalem lɛ anɔ?\nMɛɛ naakpɛɛ nii gbɔi ni eba Yerusalem lɛ ye he odase?\nMɛni Petro gbála mli etsɔɔ gbɔmɛi lɛ?\nTe gbɔmɛi lɛ nu he amɛha tɛŋŋ be ni amɛbo Petro toi sɛɛ lɛ, ni mɛni ekɛɛ amɛ akɛ amɛfee?\nMɛi enyiɛ abaptisi yɛ Pentekoste gbi lɛ nɔ yɛ aﬁ 33 Ŋ.B.?\nKanemɔ Bɔfoi lɛ Asaji 2:1-47.\nPetro wiemɔi ni yɔɔ Bɔfoi lɛ Asaji 2:23, 36 lɛ tsɔɔ akɛ Yuda maŋ muu lɛ fɛɛ yeɔ f yɛ Yesu gbele lɛ he yɛ mɛɛ gbɛ nɔ? (1 Tes. 2:14, 15)\nPetro fee nɔkwɛmɔnɔ kpakpa yɛ Ŋmalɛi lɛ amli ni ejɛɔ ekɛ mɛi susuɔ nii ahe lɛ mli yɛ mɛɛ gbɛ nɔ? (Bɔf. 2:16, 17, 29, 31, 36, 39; Kol. 4:6)\nYɛ mɛɛ gbɛ nɔ Petro kɛ “ŋwɛi maŋtsɛyeli lɛ naa samfei lɛ” ni Yesu wo lɛ shi akɛ ekɛbaaha lɛ lɛ tsu nii klɛŋklɛŋ kwraa? (Bɔf. 2:14, 22-24, 37, 38; Mat. 16:19)


Namɔ Ji Nyɔŋmɔ?—Hetoo Ni Biblia Lɛ Kɛhãa\nMɛi pii kɛɔ akɛ amɛheɔ Nyɔŋmɔ nɔ amɛyeɔ. Shi kɛ́ obi amɛ akɛ namɔ ji Nyɔŋmɔ lɛ, amɛbaahã bo hetoi srɔtoisrɔtoi. Mɛi komɛi kɛɛ Nyɔŋmɔ ji kojolɔ ni yitsoŋ wa, ni miisumɔ ni kɛ́ mɔ ko fee efɔŋ ko nɔŋŋ lɛ, egbala etoi. Mɛi komɛi hu naa lɛ akɛ mɔ ko ni sumɔɔ mɔ ni kɛ eshai keɔ be fɛɛ be, ekɔɔɔ he eko esha ni obaafee. Ni mɛi krokomɛi hu susuɔ akɛ Nyɔŋmɔ kɛ wɔ teŋ jekɛ, ni esusuuu wɔhe. Akɛni mɛi hiɛ susumɔi srɔtoisrɔtoi yɛ Nyɔŋmɔ he hewɔ lɛ, ekolɛ mɛi babaoo baasusu akɛ anyɛŋ ale mɔ ni eji kɔkɔɔkɔ.\nAni ehe miihia ni ole mɔ ni Nyɔŋmɔ ji? Hɛɛ. Kɛ́ oná ole Nyɔŋmɔ jogbaŋŋ lɛ, oshihilɛ baahi fe bɔ ni eji bianɛ lɛ, ni omii baashɛ ohe hu. (Bɔfoi 17:26-28) Kɛ́ otsi obɛŋkɛ Nyɔŋmɔ kpaakpa lɛ, lɛ hu ebaasumɔ bo waa ni ebaaye ebua bo. (Yakobo 4:8) Nɔ ni fe fɛɛ lɛ, kɛ́ oná Nyɔŋmɔ he anɔkwa nilee lɛ, ebaanyɛ ehã oná naanɔ wala.—Yohane 17:3.\nTe obaafee tɛŋŋ ole Nyɔŋmɔ? Susumɔ mɔ ko ni ole lɛ waa lɛ he okwɛ, ekolɛ onaanyo kpaakpa ko. Te fee tɛŋŋ ebatsɔ onaanyo lɛ? Ekolɛ oná ole egbɛ́i, esubaŋ, nibii ni esumɔɔ kɛ nibii ni esumɔɔɔ, nibii ni efee kɛ nibii ni etaoɔ efee, kɛ ekrokomɛi. Yɛ gbɛ ko nɔ lɛ, okase ehe nii—no ji nɔ ni hã obasumɔ esane lɛ.\nNakai nɔŋŋ wɔbaanyɛ wɔle Nyɔŋmɔ jogbaŋŋ kɛ́ wɔsusu saji ni nyiɛ sɛɛ nɛɛ ahe:\nMƐƐ SUI EYƆƆ?\nMagazin nɛɛ baaye ebua bo ni ona bɔ ni Biblia lɛ ehã sanebimɔi nɛɛ ahetoo. Emli saji lɛ baawa bo ni ole mɔ ni Nyɔŋmɔ ji, kɛ jɔɔmɔi ni obaaná kɛ́ okɛ lɛ fee onaanyo.\nAni ole akɛ Nyɔŋmɔ yɛ gbɛ́i ko ni hãa anaa mɔ tuuntu ni eji?


Namɛi Ji Nyɔŋmɔ Henyɛlɔi?\nNyɔŋmɔ henyɛlɔ nukpa ji Satan Abonsam. Eji mumɔŋ bɔɔ nɔ̃ ni tse atua eshi Yehowa. Satan yaa nɔ ewuɔ eshiɔ Nyɔŋmɔ ni ekɛ haomɔi babaoo baa adesai anɔ. Satan feɔ efɔŋ waa diɛŋtsɛ. Eji amalelɔ kɛ gbɔmɔgbelɔ.—Yohane 8:44.\nMumɔŋ bɔɔ nii krokomɛi yafata Satan he yɛ atua ni etse eshi Nyɔŋmɔ lɛ mli. Biblia lɛ tsɛɔ amɛ daimonioi. Taakɛ Satan ji lɛ, daimonioi lɛ ji adesai ahenyɛlɔi. Amɛsumɔɔ ni amɛye gbɔmɛi awui. (Mateo 9:32, 33; 12:22) Yehowa baakpata Satan kɛ edaimonioi lɛ ahiɛ kɛya naanɔ. Be fioo ko pɛ eshwɛ kɛha amɛ ni amɛkɛaahao adesai.—Kpojiemɔ 12:12.\nKɛ́ oosumɔ ni otsɔ Nyɔŋmɔ naanyo lɛ, esaaa akɛ ofeɔ nɔ ni Satan sumɔɔ ni ofee. Satan kɛ daimonioi lɛ nyɛ̃ɛɔ Yehowa. Amɛji Nyɔŋmɔ henyɛlɔi, ni amɛmiisumɔ ni amɛha otsɔ Nyɔŋmɔ henyɛlɔ. Esa akɛ ohala mɔ ni osumɔɔ ni osa ehiɛ—Satan loo Yehowa. Kɛ́ oosumɔ naanɔ wala lɛ, esa akɛ ohala akɛ ooofee Nyɔŋmɔ suɔmɔnaa nii. Satan yɛ ŋaa gbɛ̀i babaoo ni etsɔɔ nɔ elakaa mɛi. Eefee gbɔmɛi pii buuluu.—Kpojiemɔ 12:9.